
CÂNTEC 


— Ghiocel, ce-mi ieşi pe coastă 
Cu plăpânde foi! 

Gerul. vântul te adastă — 

Ce-ai venit la noi? 


Pete albe de zăpadă 
Stau în preajma ta, 
lară mâine va să cadă 
larnă şi mai grea. 


— Las' să vină vântul, gerul, 
Bată cât de mult! 

Mi-a trimes o rază cerul — 
Eu de cer ascult. 


Soarele din slăvi mă cheamă, 
Soarele divin. 

Rupe-a norilor maramă, 

Să-l privesc deplin. 

P. CERNA 


Mâine fi-va nor? Ce-mi pasă 
Mâine ce-o mai fil 

Astăzi lumea e frumoasă — 
Azi voiu înilori. 


— Ghiocel, ce mult te-asemeni 
Sufletului meu! 

Ne-a făcut, pe semne, gemeni 
Unul Dumnezeu. 


N'a murit de tot durerea 
Dragostei de ieri — 

Şi mă cere mângâierea 
Unei noi dureri. 


Ghiocele, luminate, 

Haide, la un gând! 

Chiar de ne-om trezi, măi frate, 
Mâine 'n zori plângând... 


P. CERNA. 


LUMINA NOUĂ 


COMEDIE IN TREI ACTE 


PERSOANELE ; 


DOCTORUL DIMITRIE VERA 
SYLVIA 

GRIGORIU 

CĂPITANUL CANTĂ 

DOMNIȚA ZOE 

PREOTUL SATULUI 

PRIMARUL 

SĂTENI. VETERINARI, CĂLUGĂRIŢE 
STOICA 


ACTUL 1. 


La țară. Casă veche haerească. Odaia holtită, dată cu var, Vedere pe cerdac şi grădină 

O masă de seris. Masă acoperită, În mijloc. Mese mai mici împrejur, Peste tat, cărţi 
Tablouri vechi, Un partret de femee, în alh, mărime naturală. 

Pe planul a! 2-lea, a gură de beciu, 


SCENA I. 
DOMNIȚA ZOE, 45 ani; SYLVIA, fiică-sa 25 ani. Amândouă în doliu. 


DOM. ridicându-şi ochii de pe jurnal — Nu pot să mai citesc. Or în- 
cotro dau, tot acolo mi se duce gândul. Tu, ce faci? (Se scoala.) 

SYLV, — Citesc. 

DOM. — Poţi să citeşti? Iar bine. Eu nu înţeleg nimic din ce 
citesc. Aşi vrea să mă duc la oraş. Ai văzut pe Doctorul? 

SYLy. — Da. 

DOMN. — Cum ţi se pare? 

sYLv.— Tot așa, 

DOMN. (oprindu-se, so gândeşie), — Poate că ar fi bine să plecăm 
de aici. 

SYLV, (Ridicându-şi ochii din carte), — Crezi 2... 

DOMN. — Ştiu și eu. Nu știu ce să mai zic. Aici, tot ce ne 
înconjoară, ne aduce aminte de dânsa. Mi-e drag și mi-e frică 
să stau aici. Poate că dacă ne-am duce undeva, în străinătate, 
ar ven! şi el. 

sYLy. — Poate, 

DOMN. — Tu ce crezi? 

sv. — Eu nu cred nimic, (Tac amandoua), 

DOMN. — Doctorul a aflat că vine căpitanul? 

SYLy. — Cred că da. 

DOMN. — De unde ştii? 

SYLy. — Am auzit că spunea lui Radu să pregătească odaia. 

DOMN. — Da? 

SYLv. — Da. 

DOMN. — Tie îți pare bine că vine? 

sYLy, — Da. 

DOMN. — Par'că nu prea ești încântată. 

SYLyv. — Incântată, e cam mult. Imi pare bine. Atât. E un. 
prieten vechiu... 

DOMN. — Prieten vechiu şi logodnic. 

SYLV. — Şi asta, dacă vrei. 

DOMN, — Cum «dacă vreau». Dacă vrei tu. 

SYLv. — Bine, mamă. Insă mi se pare că nu e vremea în- 
nemerită să vorbim despre asta. 

DOMN. — Așă este fata mea. Dar ce să fac? Am pierdut 
pe una, trebue să mă gândesc la alta. 

SYLv. — Bine, mamă. 

DOMN. — Studentul a eşit? 

SYLV. — Cred că a eşit cu doctorul, 

DOMN. — Cine’i studentul ăsta?... ie îți place? 

SYLv, — De, ştiu şi eu.... Nu-l cunosc îndestul ca să-t 
judec. E un mediu. 

DOMN, (Miraa), — Da?.,. Doctorul face spiritism?... 


LUMINĂ NOUĂ 365 


SYLyv. — Doamne ! Spiritism, nu. Face experienţe. 

DOMN. — Par'că nu'i tot una. 

SvLv. — Poate că nu. Cuvintele sperie uneori mai mult 
decât înțelesul lor. 

DOMN, (Vitându-se la dânsa), — Crezi? Au poate faci şi tu... ex- 
periențe ? 

SvLv., — Eu?... Câte odată... dar nu cred. El crede și în- 
cearcă. 

DOMN. — Incearcă, ce? 

syLV. — Incearcă s'o vadă. 

DOMN.— Pe Marie? 

sv. — Da. 

DOMN. (Care voia să iasă, se întoarce, "făcându-și cruce), — Doamne fe- 
reşte ! Erà să mă duc. Tu mă faci să-mi uit treburile. Să vadă 
pe Marie !? 

svLv.— Da, de ce te miri? 

DOMN. (Se uită la ca lung, făcându-şi cruce diu aou), — Doamne fereşte ! 


(Apare doctorul in cerdac; vorbeşte cu cineva din curte). 

sYyLv.— Te rog; nu te mai închină, că te vede doctorul. 
Dacă te duci la oraș, să-ți dau două scrisori. 

DOMN.—Mă duc. Dă-mi-le. (Sylvia se duce să caute scrisorile. Intră doc- 


torul), 


SCENA II. 


DOMNIȚA. DOCTORUL, (40 de ani. Pare mai bătrân decât è. Poartă barbă 


întreagă. In doliu ca şi ceilalţi), 


DOCT. — Sărut mâna, Domniţo. 

DOMN.— Bună”ziua, doctore. (li da mâna să i-o sărute), Ce mai faci? 
Unde ţi-e studentul? 

DOCT.— Ce să fac... mulțumesc, sunt bine. Am fost prin sat 
să dau de popă. — Studentul?... Grigoriu vrei să zici, —e în 
odaie la el. 

DOMN. — Da ce ai cu "popa, pe căldura asta? 

DOCT. — Aveam să-i dau niște cărți... 

DOMN. — Da? 

DOCT. — Bisericești. 

DOMN. — Aşâ? Foarte bine. Eu mă duc la oraș și apoi trec 
pe la schit. Ai ceva? 

DOCT. — Nimic, mulțumesc. Dacă vine maica starița, aşi 
dori să-i arăt altarul criptei. (Inea Sylvia cu scrisorile şi le dă Domniței), 

DOMN. — Am să-i spun. (Domnița iese), 


SCENA IH. 


DOCTORUL. SYLVIA. PREOTUL. 
Pe când Sylvia dă” scrisorile mame-si, Doctorul deschide un saliar şi scoate un vraf de 
hârtii), 


DOCT. — Sylvio, ia vino (Sylvia se apropie), Asta este psaltirea pe 
care am făgăduit-o popii] 

SYLV. — Da? (Deschide cartea). Ce fel de psaltire! Văd că e 
un manuscris. 

DOCT. — Da. A trebuit să copiez tot volumul. 

SyLv. — Nu eră tipărit? 

DOCT. — Ba da. lată-l alături. Insă pe cel tipărit erau în- 
dreptări făcute de Marie. — Ce minunați sunt psalmii lui 
David, !... Chiamă te rog pe popă. (Sylvia se duce spre cerdac cu manu- 
scrisul, El își pune ochelarii și citeşte cu glas mare, în volumul tipărit:) 

«Şi va fi ca un pom răsădit lângă izvoarele apelor: carele 
rodul său va da în vremea sa... (se oprește, repetă:) carele rodul 
său va da în vremea sa: și frunza lui nu va cădeă, și toate, 
or câte va face vor spori» (Litându-se pe margină), Marie a îndreptat: 
«carele rodul său va da la vreme» (Repe!:). «Și va fi ca un 
pom răsădit lângă izvoarele apelor, carele rodul său va da la 
vreme». (Imiză preotul. Doctorul se uită Ja el peste ochelari), 

PREOT. -- Cu plecăciune, taică. 

DOCF. (Azatânău-i un scaun), — Poftim părinte. Domnița s'a dus 
la oraș, la șezis-Ai pus vasele cu flori cum te-am rugat? 

PREOT. — Dară, taică : le-am pus roată, imprejur, lângă cele- 
lalte. Portretul răposatei rămâne la iveală. E înnăuntru un 
miros ca în raiu. Numai Domnul să vă binecuvinteze, că mult 
aţi mai făcut toate după dorința răposatei! Că-i erau dragi 
florile, nevoie mare !... 

DOCT. — Nu prea e lumină în altarul criptei. Mă tem să 
nu îngălbenească. 

PREOT. — Nu taică : e lumină destulă, și de sus și dela uşe. 

DOCT. — Sylvio, dă-ne manuscrisul. (Sylvia vine încet pe la spatele 
popii, răsioind manuscrisul), 

SYLV. — Unde e psalmul pe care-l citeai? 

DOCT. — la început. (Is ridică ochelarii și se uită la dânsa), «Şi va fi 
ca un pom răsădit lângă izvoarele apelor, carele rodul său va 


da la vreme». 
SYLV. (Oprindu-se la spatele preotului, se uită lung la Doctor şi face semn că nu), 


— lată-l. (Da manuscrisul preotului), 

DOCT. — Poți să citeşti părinte ? 

PREOT. (Deschizând manuscrisul), — Pot taică. E scris curat. 

DOCT. — la încearcă. TŢi-am spus că pe celalalt nu ţi-l mai 
dau. 

PREOT. (cetind), — «Către tine am ridicat ochii mei, cela ce 
locuești în cer...» 

DOCT. — Citești fără de ochelari? 

PREOT. — Păi ce să fac. 

DOCT. — Vezi? 

PREOT, — Cum dă Dumnezeu. 

DOCT. — la mai zi. 

PREOT. (cetind), — «lată, precum sunt ochii slugilor în må- 
nile stăpânilor lor, precum sunt ochii slujnicei în mânile stă- 
pânei sale: așa ochii noștrii către Domnul Dumnezeul nostru, 
până cese va milostivi spre noi» «Milueșşti-ne pre noi Doamne...» 

DOCT. (intrerupând). — Citeşti bine. Da ce-o fi vrând să zică, 
părinte : «ochii slugilor în mânile stăpânilor» ? 

PREOT. ( nedumerit .—Păi...e vorbă adâncă... Adicătelea ochii 
slugilor să fie în mâna stăpănilor, că așă se cuvine. 

SYLV. (zâmbind), — la lasă, Doctore, nu mai descoase lumea. 
(către preot), Așa e părinte : să fie slugile cu credință; să as- 
culte ! 

DOCT. — Prea bine. Prin urmare așa, părinte. Voiu veni 
mâine dimineaţă. 

PREOT, (sculându-se), — Bine, taică.—Da mai aveam o vorbă... 

DOCT. — Spune părinte. 

PREOT. Vream să mă rog de d-l doctor... cu stafia ceea a 
noastră din beciu... 

SYLy. — Şi Sfinţia ta, cu stafia, părinte? 

DOCT. — Mă rog, mă rog... Ce-i cu stafia? 

PREOT, — Apoi ce să fie... De 'când a fost d-l Căpitan pe 
aici, când cu înmormântarea răposatei, nu mai putem trăi de 
ea. De cum înnoptează, iese la răspântie. Că nu-i mai duce 
nimeni de mâncare. 

DOCT. — Rău. Ar trebui să-i ducă. 

PREOT. — D-l Căpitan a dat poruncă dorobanţilor să pună 
mâna pe cine o află că-i dă câte ceva. 

DOCT. — Şi dorobanțţii ascultă ? 

PREOT. — Păi ce să facă: le e frică de stafie, dar le e frică 
şi de stăpânire. 

SYLv. — Ce prostii Î... 

DOCT. (către Sylvia), — Te rog. (câtre preot) Fii liniştit, părinte : 
voiu îngriji eu să-i ducă dela curte câte ceva de mâncare. 

PREOT. — Bine, taică. Stii, ne mai rugăm noi să ne păzească 
Domnul de duhuri rele, dar n'ai ce-iface, că lumea”i proastă. 

DOCT. — Mergi sănătos, părinte. (Preotul se duce până la uge. Se In- 
toarce), 

PREOT, — Da mai aveam o vorbă. 

DOCT. — Ce este? 

PREOT. — Poate au rămas dela răposata niscareva haine... 

DOCT. -- Pentru săraci? 

PREOT.— Pentru ei taicăi 

DocT. — Du-te, părinte, că o să le găseşti acasă, 

syLv.—Pentru coana preoteasa, (Preotul sira să iasă, Se eăzpândeşte ), 

PREOT.— ŞI... mai aveam o vorbă... pentru locul dela grind... 

Docr. — Foarte bine. Du-te... 

syLv. — Că o să-l găsești acasă şi pe el. (Preotul iese), 

SCENA IV. 
DOCTORUL, SYLVIA. 


DOCT. (După ce insoțeşte pe preot până la uşe), — Da, cred că aşă e 
bine. 

SYLV. Cum e bine? 

DOCT. (șezând), — Să”i dea să mănânce. 

SYLV, — Stafiei? l... (Venind lânga dânsul) Bine, Demâtre, nu se 
poate să-mi explici și mie ce sunt contrazicerile astea în spi- 
ritul tău? 

DOCT. — Da. Să-i dea să mănânce (uitându-se lung la dânsa), Pen- 
tru tine, Sylvio, a vorbit David: «Şi va fi ca un pom răsădit 
lângă izvorul apelor, carele rodul său va da la vreme.» 

svLv. — Te rog scuteşte-mă de ironie. Intotdeauna m'ai so- 
cotit ca pe un nevârstinc. Nu mai sunt copil,—știi? 

DOCT. — Da. 

SYLy. — De mult nu mai sunt copil,—foarte de mult. 

DOCT. —- Ştiu, 

syLv. — De când vorbeai cu soră-mea lucruri înalte, iar pe 
pe mine mă trimeteai să mă culc. 

DOCT. — Așă se cuvenea. 

Svi.v — Acuma sora-mea a murit. Cu cine mai vorbeşti? 

DOCT. — Sylvio! 

syLV. — Te rog să nu mai fii ironic,—asta-i ! 

DOCT.—Sylvio, cum vorbeşti tu astăzi... Par'că nu mai eşti tu. 

SYLy. — Ba eu sunt. 

DOCT. — Bine, — nu ţi-e milă să vorbeşti astfel 2... de sora 
ta?... de tovarășul tău de copilărie?... de Marie?... Ai cunoscut 
tu pe cineva mai bun, mai drept?... i-a făcut Marie vre-o 
dată ceva? 

SYLV. — Nu, 

DOCT, — Atuuci de ce nu ţi-e milă de dânsa? 

srv, — Ba mi-e milă. Mi-e așa de milă, că dacă sar fi 
putut să mor eu și să trăiască ea, ași fi murit fără cea mai 
mică părere de rău. Dar, fiindcă n'am murit, și trăesc, aici, 
cu tine, te rog lasă ironia la o parte. 

Doc. — Bine, fetiţo, n'am avut nici un gând rău. 

svLv. — Nu sunt feliză. 

pocT. — E |... ești supărată pe mine. Te las (Se secui). 

SYLV. (Apucându-l de mână şi silindu-l să şează), — Nu sunt fetiță | Să 
ştii și să fii pătruns. Sunt femeie în toată mintea : te rog să-mi 
vorbeşti cu încredere. 

DOCT. — Cu încredere ţi-am vorbit întotdeauna, Sylvio. 

SYL.V. — Şi fără ironie. 

DOCT. — Și fără ironie. Nu e în firea mea. 

SYLv. — Şi să lași pe David. 

DOCT. — Vorbele lui David mi să păreau frumoase, ca să 
spun un lucru drept. 

SYLV. — Care lucru drept? 

DOCT, — Că tu ești tânără, voioasă; că ai să te măriți și 
ai să fii fericită: atâta tot. 

SyLy. — Nu e adevărat! 

DOCT. — Cum «nu e adevărat»? (gândindu-se), Adică, ce e 
drept, voioasă nu maieşti tu ca mai nainte, — dar asta e și 
firesc pentru acum. 

SYLy. -— Pentru acum şi pentru totdeauna. 

DOCT. — De ce «și pentru totdeauna» 

SYLV. -~ Asta e treaba mea. 

DOCT. — Văd că astăzi ești supărată,—or poate nu mă mai 
iubeşti ca până acum... 

SYLV, (uitându-se lung la el) — Nu... ca până acuma. 

DOCT. — Atunci ce să fac? 

SYLV. — Să vorbeşti cu mine, cum vorbeai cu Marie : să-mi 
spui tot ce gândești și să-mi răspunzi la tot ce te-am întrebat. 

DOCT. — Suggestiune ! 

SYLV, — Nici o suggestiune. 

DOCT. — Suggestiune îți spuiu!.. Ai auzit pe Marie, şi crezi 
că gândești tu. 

syLv. — Eu nu gândesc, ci simt. Au bătăile inimei mele 
sunt suggestiune?.. 

DOCT. — Cine știe !., mai nimic nu-i personal al fiecăruia 
din noi. 

SYLY. — Inima mea, nu este a meal? 

DOCT. — Este a ta, şi este a mea, sau a oricui ar putea să. 
o mişte, 

SYLVa (zâmbind), — Asta e adevărat.... Dar, în fine, tot n'ai 
răspuns la ce te-am întrebat, 

DOCT. — Ce m'ai întrebat? 

SYLV, — Te-am întrebat să-mi spui : pentru ce contrazicerile: 
astea în spiritul tău? 

DOCT. — Ce contraziceri? 

SYLV. — Atâtea și atâtea: nu crezi în Dumnezeu, și te în- 
grijești de cărțile popii... 

DOCT. — Chestie de literatură ; aşi vrea să audă ţăranii, la 
biserică, o limbă bună, 

S+Ly.-  Da?.. Să presupunem că e așă. Dar cu stafia? Te 
plângi că lumea noastră e proastă, neștiutoare,—şi pe de altă 
parte hrăneşti în mintea ei irezuri. 

DOCT. — Mă plâng eucă lumea e proastă? 

svuv.— Da. Cel puţin te plângeai cu Marie. Eu am auzit 
tot, cu toate că mă trimiteai să mă culc. 

DOCT. (uitându-se la ea cu interes) — Bine, dragă Sylvio, de ce te 
muncesc pe tine astfel de gânduri? de ce nu vrei să rămâi 
sănătoasă, senină, să fii fericită, fără să te întrebi de ce ești 
fericită?.. 

SYLV. — Ştiu și eu... Mă întreb, — prin urmare trebuie să 
găsesc răspuns. 

DOCT, — Răspunsul e: să te măriți, să-ți iubeşti bărbatul 
şi să fii fericită. Pe mine lasă-mă cu contrazicerile mele. 

svEv. — lar începi? 

DOCT. — (cu blândețe). Nu încep nimic. Incredințează-te că nu 
încep nimic. 

SYLv. — Bine, Demetre, tu nu vezi, cu toate astea, că eu 
am nevoe de tine? Trebue să mă luminezi; trebue să-mi 
scoţi sufletul din negura în care trăeşte. Vorbeai atâtea cu 
Marie !.. De ce nu vrei să vorbeşti şi cu mine?.. 

DOCT. (către sine), —- [ar suggestiunea !.. (catre Sylvia ). Marie eră 
altceva. Nu înţelegi? 

syLv. — Nu. Marie eră sora mea, eră din aceiași familie cu 
mine. Ce pricepea ea, pricep și eu. Tu ai o îndatorire față de 
mine : ai aruncat sămânța îndoelii peste tot: trebue sau s'o 
îngrijeşti sau s'o stârpești. 

pocT.— Eu?! 

syLv. — Da. Ai vorbitde Dumnezeu, de suflet, de credință 
şi necredință. 

DOCT. — Am vorbit cu Marie. Ea erâ femeia mea: Vream 
s'o luminez,—eram dator so luminez. Cu tine e altceva: tu 
ești chemată să fii fericită, — altfel. 

SYL.V, — Marie nu eră fericită? 

DOCT.— Nu ştiu. Poate că da, în felul ei, sau mai bine în 
felul meu. 

SYLv. — Marie a murit, 

DOCT. — De ce vorbeşti așă?.. Pentru mine ma murit. 

SYLV. — Cum se poate?! 

DOCT. — N'a murit. Marie eră atunci în ființă. Astăzi e în 
minte: o idee. 

SYLV. (Luându-i mâna), — Te rog, Demetre, vorbește! Ce vrei 
să zici? Nu vezi că eu nu mai pot trăi în negura asta? E o 
lume noă ce se deschide sufletului meu: care e? Eu o simt, 
o bănueszc, însă nu o înțeleg cu limpeziciune. Am ascultat crâm- 
peie din vorba ta cu Marie ; am cetit cărțile tale, pe apucate, 
cu temere că o să mă aflați... Marie a murit, sa rupt ceva 
în inima mea. Necunoscutul din lumea viitoare mă atrage și 
mă înspăimântă, Te rog, vorbește, spune-mi ce ştii. Te văd 
că esti liniștit, —şi cu toate astea o adorai, nu-i așă? 

DocT.—Bine fetiță, întreabă-mă : ce vrei să-ți spun? (Sylvia ace), 
Iți spun cu plăcere. 

SYLv. — Ciudată e viața!.. 

DOCT. — Cam ciudată. 

SYLV. (gândindu-se). — Ai zis că o iubeai ca pe o idee?.. 

DOCT. -— Am zis că Marie este acum o idee. Că o iubesc 
nu mai încape îndoială: mai cu seamă lumea reală simpatică, 
trece în lumea ideală. Simpatia este cea d'intâiu condițiune a 
transformării. 

sv. — Cum? Dar mai întâiu te rog să-mi lămureşti alte 
nedumeriri ; pentru ce nu crezi în Dumnezeu ? 

DOCT. — Protestez. Eu cred. 

syLv. ~ După aceea, de ce, dacă nu crezi, îndemni pe alții 
să creadă? Apoi, de ce ţii să se păstreze stafiile? 

DOCT. -— A crede cu convingere într'un lucru ce nu există, 
e o putere. 

SYLv. — In ce crezi? şi ce este deea în care s'a prefăcut 
Marie? (Doctorul se uită în pământ și "nu răspunde. Intră un (ecior cu o depeşă), 


SCENA V. 


ACEIAȘI, FECIORUL, 


(Feciorul aduce depeşa Sylviei. Aceasta a deschide încet, a citeşte şi n pune lângă 
dânsa, pe masă), 


SYLV, — (către Doctor) Aştept.. E (cărre fecior) Bine. 

DOCT. — Sosește? (Sylvia îi întinde telegrama), Foarte bine: doreat 
răspuns, — iată răspunsul. 

FECIOR. — Domnița merge la gară? 

SYLv. — Nu. 

FECIOR. — Nici d-l Doctor? 

DOCT. — Ba da, ba da. Merg și eu, merge și Domnița. 

sYLv. — Trebue să merg? 

DOCT. — De sigur, 

SYLV. (care fecior), Avem toată vremea să ne hotărîm. 

FECIOR. — Mai este şi d-l Primar. 

SYLV. — Ce vrea? 

DOCT. — Să poftească. (Feciorul iese), 

SYLv.— lar cu stafia, or cu cerştul! .. 

DOCT.— E așă din simplu să-l ascultăm, înainte de a-i bă- 
NUL e... 


SCENA VI. 
ACEIAȘI, PRIMARUL, 


PRIM. — Sărutăm mânile. 
DOCT, — Ce-i, primarule? 

PRIM. — Ce să fie, — bine. 

DOCT. — Bine să dea Dumnezeu. Ce doreşti? 

PRIM, — Dorim sănătate. 

DOCT. — Şi altceva? 

PRIM. — Altceva, nimic. 

DOCT. — Ce te aduce? 

PRIM. — Păi, ce să m’aducă... Noroc. 

DOCT. (zâmbind), — [a ascultă, primarule, afară de noroc trebuie 
să te mai aducă ceva... Spune ce te aduce. 

PRIM. — Păi, ce să m'aducă.,. Vorba aia a noastră... 

DOCT. — Care vorvă? 

SYLV, — Stafia? 

PRIM. — Taman ! 

DOCT. — Ce-i cu stafia? 

PRIM. — lar a eşit la răspântie. Dacă nu-i mai duce nimeni 
demâncare. .. 

SyLv. — Linișteşte-te, primarule, a regulat d-l doctor cu 
preotul. 

PRIM. — Așă?,, a regulat cu popa?.. 

SYLv, — Cu preotul. 

PRIM, — Numai să n'o mănânce el... 

svLv. — Ce să facă!? 

PRIM, — Să mănânce demâncarea. 

syLV. — Mâncarea stafiei !? 

PRIM. — Păi știi cum e omul: mai dă și stafii, mai iea și el... 

SYLV. (râzând). — Va se zică stafia e persoana de înțeles... 

DOCT. — Primarule, dacă numai pentru asta ai venit, e lu- 
cru regulat. Du-te de-ți caută de treabă. 

PRIM. — Păi cum ziceți și dumneavoastră... (Se duce către ușe 
încet, răsucindu-şi pălăria. Se opreşte), Da mai avem o vorbă... 

DOCT. — Spune, primarule. 

PRIM. — Poate au rămas dela răposata,.. 

SYLV, (intrerupându-l), — niscareva haine... 

PRIM. — Ştii, pentru săraci... 

SYLyV. (cu intenţie), — Da. Le-am trimis preotului. . 

PRIM. — Al dracului popă! 


-q 

suv. — Să le împartă la săraci... 

PRIM. — Le vinde şi le bea. 

pocT. — Nu vorbl asa, că șeade rușine. Dacă vrei haine, am 
să-ți trimit şi dumitale... 

PRIM. — Să fic de sufictul răposatei,., Dar de locul dela 
grind, domnule doftor?... Stii, Domnița, Dumnezeu s'o ierte, 
mi-a botezat un băiat, şi zicea ca să-i dea zestre niște pogoane 
de pământ... 

DOCT. — Jocul dela grind il cere obștea. 

PRIM, — Dapoi obştea ce nu cere !., 

pocT. — I] cer și veteranii, 

PRIM. — Şi ei cer cât nu li se cuvine, 

DOCT.— Li se cuvine, că s'au bătut. 

PRIM. — S'au bătut odată și cer de o sută de ori. Parcă 
dacă-i vorba asa, mie nu mi-a murit un cumnat în războiu... 
Şi eu sunt veteran. 

SYLy. — Prin alianță. (Primarul iese), 


SCENA VII. 


ACEIAȘI (fară Primar), 


SYLV. (Råde, uitându-se lu Doctor), — Ei, Doctore !?.. 

DOCT, — Ce este? 

SYLV. (imitând pe primar), — Ce să fie, — bine. 

DOCT. (idem), — Bine să dea Dumnezeu. Ce doreşti? 

SYV, (Item), — Dorim sănătate. 

DOCT. (ldem).— Şi altceva? 

syLy. — Dorim niște pogoane la grind... (luându-i mâna) Şi 
dacă se poate, să nu mergem la gară. 

DOCT, (gândindu-se), — Aj v zut ce ciudat vorbeau, .. 

SYLv. — Unul ca altul. Intocmai. 

DOCT. — Nuii așa?.. O curioasă suggestiune la distanță. 

SAVA Cre ziuă 

DOCT. — Sigur. 

SYLV. —- De ce la distanţă, și nu la cârciumă? 

DOCT. + La distanţă. 

SYLv. — La cârciumă, Doctore. Au vorbit împreună, şi au 
râs de noi. 

DOCT. — Cine râde de semenii săi pe asemenea motive, are 
sufletul depravat. Ei nu râd, ci, ca atâta lume ce se socotește 


pe sine superioară, nu ştiu ce să creadă... (Sylvia se uită lung la 
el şi dă din cap), 


SCENA VIII. 
ACEIAŞI, FECIORUL. OBŞTEA, VETERANI. 


FECIOR. — A venit obştea satului. 

sYLy. — Foarte nostim. 

DOCT. — S'a întâlnit cu primarul? 

FECIOR. — Nu, că primarul a eşit pe din dos. 

DOCT. — Să poftească. 

FECIOR. — Sunt şi veteranii. 

DOCT. — Să poftească și veteranii. (lese feciorul. Intră mai mulți săteni), 

SĂTENII. — Sărutăm mâinile, cucoane, 

DOCT. -— Bună vremea, oameni buni. (Se așează, obştea deo parter 
veteranii de altă parte), 

DOCT. (Recunoaşie pe Stoica), Ce-i Stoico? 

STOICA. — Ce să fie, boerule, — bine. 

DOCT. — Bine să dea Dumnezeu. Ce doreşti? 

STOICA. — Dorim sănătate. 

DOCT. — Ce te-aduce? 

STOICA. — Veneam pentru vorba aia... 

DOCT. — Stafia? 

STOICA, — Ei... 

DOCT. — Am regulat. Dar nu vii pentru ea, Stoico. Vii pentru 
locul dela grind. (Oamenii se foesc intre ci şi râd. Catre Veterani), Şi d-voas- 
tră tot pentru locul dela grind veniţi. Or poate pentru stafie... 

VETERANII. — Tot. 

UN VETERAN. — Dacă locul dela Stat l’a scos la lecitație și 
noi nam ştiut. 

DOCT. — Când s'a ţinut licitaţia? 

VETER. — la ieri s'a ținut. Primarele a ascuns poòlicafiele. 

DOCT. — Şi cine Pa luat? 

VETER. — Cumnații primarului. Al de Oprişenii. 

DOCT. — Cine sunt ăştia? Sunt plugari or sunt târgoveți? 
(Obștea se împarte în două: unii strigă că sunt plugari; alţii că sunt târgoveţi), 

DOCT. — Stoico, vorbeşte tu: cine sunt Oprișenii? 

OBŞTEA. (0 parte). — - Negustori, boerule. (Ala pare). Plugari. 

STOICA. — Tăceți, mă. Cucoane, unul este brutar, de ăia de 
umblă cu trăsura pe la cârciume; altul are fabrică de fâfoane, 
ăl de-al 3-lea a luat pe fata popii; Ioniță, al 4-lea, e profesor 
în comuna Şindrilita; Gavrilă e hoț de cai; Ştefan e jandarm. 
Ei |... (se gândeşte). Care mai sunt, mă? 

DOCT. — Da câți sunt, oameni buni? 

OBŞTEA. — Sunt mulți, cucoane. 

STOICA. — Mai este al de Petrache. Ala-i veteran. 

VETER. — Nu se pomenește. 

OBŞTEA. — Ba e veteran. A fost gardist de noapte. 

STOICA. — Să-i dea loc în Dobrogea. 

VETER.— N'a fost în războiu. 

OBŞTEA. — A fost. 

VETER, — N'a fost. (Se fuce mare sgomot, Stoica strigă la ei), 

STOICA. — Tăceţi mă, că ne dă afară boerul, (Se liniştesc). Çu- 
coane, să ne dai locul dela grind... 

VETER. — Să ni-l dai nouă, cucoane. 

DOCT. — Dar ce are locul dela grind, oamenii buni? (Oame- 
nli se uită unii la alţii). E pământul mai bun? 

STOICA.—- Ba nu, cucoane. 

DOCT. — Atunci de ce-l cereți? 

STOICA. — Păi și veteranii tot la grind se trag. 

DOCT. (către veterani), — De ce vreți grindul, oamenijbuni? 

VETER. —- Păi și primarul tot la grind se trage. 

DOCT. Primarul zice că i l'a făgăduit Domnița, când i-a bo- 
tezat băiatul. 

VETER. — Păi cum zici și matale... 

DOCT.— Eu zic să vă duccți să vă înțelegeți, și apoi să 
veniţi la mine. Mergeţi sănătoși. (insa toți), (care Sylvia), Ei vezi 

cum se formează curentele !. . (Sylvia dă din cap cu neincredere), De ce 
dai din cap? 

SYLv. Fiind-că te lași să te fure lumea cu o nevinovăție... 
curentă. 

DOCT. — De ce «să mă fure»? Nu vezi că nu știu ce vor. 
Cer locul dela grind numai fiindcă-l cer veteranii, iar aceştia, 
fiindcă-l cere primarul, iar primarul fiindcă-l cere popa. 

SYLV. — lar popa?.. 

DOCT. — Nu ştiu... Fiindcă-i trebue. 

sYLv. — De trebuit, pământ trebue la toată lumea. 

DOCT.— Dar de ce pământul dela grind, care e cel mai 
prost? 

SyLv. — Eşti sigur că e prost? 

DOCT, — Sigur. 

SYLv. — Eu mă îndoesc... 

DOCT. — Suggestiune, Silvio: ia unul dela altul. 

SYLy. — Şi toți dela dumneata. (Litându-se pe gânduri la el), Ce fe- 
ricit ești că poți să-ți explici toate lucrurile printr'o formulă!.. 

DOCT. — Se explică ele singure.. Dar nu mergem la gară? 
Cred că a venit vremea să mergem. 

sYLv. — Să mergem. Mă duc să-mi iau o haină și sunt gata. 
(Se Indreptează spre uşe). 

DOCT. — Sylvio. . . (** apropie de dânsa), Dă-mi voie. .. (Ë ia o mână), 
Cu adevărat, dreptate aveai tu, când ziceai că semeni cu Ma- 
rie. Mai cu seamă mâna ta seamănă cu a ei. 

sYLv. Da? 

DocT. — Foarte mult. Persoana fizică a unor făpturi alese 
pare câteodată un lucru așă de nepământesc, că iese din ma- 
terie şi devine suflet. Lumină nouă. 

SYLV. (uitându-se la mâna ci, o pune pe masă, sub ochii Doctorului), — Așă è 

DOCT. — Aşà. 

syŁv. — Vrei să nu pun mănuși. 

DOCT. — Da, te rog. 

SYLV, — Nam să pun, (lese). 

SCENA IX. 
DOCTORUL, 


DOCT. —- (Vine la masa de scris, ia pealiirea lără a o deschide, sade, îşi reazăină 


capul de spatele scaunului), Şi va fi ca un pom răsădit lângă izvoarele 
apelor, carele rodul său va da la vreme.» (vorbind). I] va da? 
(deschide înce: psaltisea), <Milueşte-mă, Doamne, că fără putere sunt; 
vindecă-mă, Doamne, că s'au turburat rosturile mele». «Şi su- 
fletul meu s'a turburat foarte; şi Doamne, până când!...» 
(răsfoind mai departe), «Spre Domnul am nădăjduit; cum veţi zice 
sufletului meu: mută-te în munți, ca o pasăre?» 


SCENA X. 


DOCTORUL. SYLVIA. 


(Sşlvia se iveşte în uşe, cu a haină pe hrap şi cu pălăria in cap. Aude ultimele cuvinte). 


sYLv. — Cine să zică sufletului tău <mută-te în munți?» 
DOCT. — (repeua). «Că Sau turburat foarte». 
SsYLv. — Sufletul tău este al nostru, este al meu. 
DOCT. — Pentru tine, a vorbit Marie. lată scris aici cu mâna 
el (citeşre:), 
Și nopţile, ca zilele de calde, 
Si luna rătăcită'n calea ei 
Sc duce, visătoarea, să se scalde 
In apa sclipitoare de scântei, 


Ca luna e vieaţa muritoare : 
Răsare și sc urcă şi-a perit; 
Se scaldă în sclipirea ce o doare 
A propriului vis nc'nfăptuit. 


Dar visul ce n'a fost înfăptuire 
E singur adevărul cel de-apoi 
Și sunt făgăduinți de fericire 

In mugurul ce n'a dat încă foi. 


Tu nu-ţi închipueşti că fericirea 

E numai în speranța de a fi, 

Că doară tu pricepi că te-a scris firea 
Spre-a fi cu-adevărat şi a iubi. 

Iubeste dar. Femeea-i pururi nouă 
Ca pasărea ce tremură în crâng, 
Şi e ca micrea florilor pe rouă: 
Mai dulce când petalele se strâng. 


SyL.V. (se câtă lung la et). — Şi crezi că-i scrisă pentru mine ? 
DOCT. — De sigur. 

SYLv. — la întoarce pagina. 

DOCT. (răsfoind psaltirea), — Nu găsesc nimic. 

SYLv, — Găsesc eu (îi 12 cartea din mâuă. Citeşte:), 


A pornit Domnița Albă 
Din castel dela Izvoare 
Către Vineș Impărat, 
Și cu lefţii ci din salbă 
A plătit numărătoare 
Preţul Murgului rotat. 


Când îl scot din grajd, feciorii, 
Şi îi pun zăbala'n gură 

Și dârlogii la oblânc, 

Din înnalt se pleacă norii 

Să'] priveaască cum se'ncură 
Pe întinsul lor adânc. 


Iar Domnița cea vitează 
Cum îl vede scos afară, 

Ii alintă din cuvânt; 
Murgul din văzduh nechiază 
Şi se lasă drept la scară 
Cu genunchiul la pământ, 


Ea, prin coamă, mâna'i trece 
Și de frâu nșorîl prinde, 
Aruncându-i-se'n şea, 

Şi îi face semn să plece, 

lar el aripa destinde 

Și se duce în nori cu ea. 


Cum o poartă fără frică 
Dulce Doanına lui măiastră 
Dela Vineș Impărat, 

Şi-o ridică şi-o ridică 

Pân'ce dau de-o stea albastră 
Vremilor ce-av înserat ! 

Dar Domnița strânge frâul ; 
Murgul prinde iar să zboare 
Tot mai sus şi tot mai sus, 
Păn'ce dau de-o sica, cu brâul 
Luminat de-un vârf de soare 
Ce răsare în apus. 


Doamna, frâul iarăși strânge; 
Murgul sforăe şi zboară 
Peste naltul tuturor, 

Pân'la steaua cea de sânge 
Unde Sovii vin să moară 

In văpaie de amor. 


Și se năruie de-o dată 
In puterea arzătoare 

Ce îi bea în para ei, 
Cal şi Doamnă vinovată, 
Pulbere ascultătoare 
Năzuinţei lor de Zmei. 


Asta-'s cu. Şi sunt ca mine 
Mii de suflete trudite 

Ce s'adăposteec în vis: 
Imboldire spre m i bine, 
Ura celor împlinite, 

Dor ce ne este scris; 


Nimeni n'a'ndrăznit să spună 
Ce ne arde, ce ne doare, 

Ce văpăi, şi'n care vânt: 

— Tu te'nchipui, — ceasul sună, 
— Omule, eşti ca o floare 
Răsădită în alt pământ: 


Fericire,—val ce piere ; 
Glorie, —zădârnicie : 

Trist si singur rând pe rând, 
Ţi-a rămas ca mângâiere 
Rima dintr'o poezie 

Și iluzia din gând. 

(Se apropie de el; îi pune mâna pe umăr), — Fi ce zici? (Doctorul ii ia mâna 
după umăr şi i-o sărută), 

DOCT. — Ah, Sylvio, cât de mult îi semeni!.. Așă de mult, 
încât mă întreb câteodată dacă nu eşti tu Marie, dacă ideea 
nu s'a făcut din nou făptură.... Eşti tu, Sylvio? spune-mi! 
răspunde! 

SYLV. (Zâmbind cu bunătate), — Sunt eu... 

DOCT. — lartă-mă, Sylvio. ți par nebun, și nu sunt decât 
nefericit. Ah, cât sunt de nefericit! ... 

sYL.v. — Doctore, atunci ce să cred?... Mi-ai spus că ai 
găsit mângâiere în filosofia d-tale, tocmai fiindcă acolo nu 
moare nimeni»... Mi se pare, în adevăr, foarte frumos. .. 

DOCT. (Se repere la Sylvia şi o apucă de braţ). —Ințelegi ce însemnează 
a muril., A te şterge de pe fața pământului; a te îngropa 
în huma rece pentru vecia veacurilor!. A rămânea singur... 
singur. ,. fără a mai revedea vreodată pe ființa care eră tot 
pentru tine!.. E grozav!... 

SYLy. (blajină), — Atunci. .. ce să cred, Doctore? 

DOCI. — Să crezi ce ţi-am spus înainte. Acela este ade- 
vărul. Dar sunt om, și am iubit-o așă de mult!... Câteodată, 
când slăbiciunea ființei mele materiale mă birue, tu, Sylvio, 
tu, care atâta semeni cu dânsa, îmi ești'mai dragă decât aceea 
din sufletul meu, — dar numai câteodată... A trecut, Sylvio. 
A trecut. Putem să mergem. 

SYLyv. — Imi pare rău. 

DOCCT: Celh 

SYLV. (zâmbind blajin). — Că a trecut. 

DOCT. (oprindu-se şi uitându-se la dânsa), — Sylvio, glumești? Dă-mi 
brațul și să mergem. 

SYLV. (pune haina pe o masă şi ia un scaun). — Presupune, Doctore, că 
eu sunt în adevăr Marie şi te iubesc. 

DOCT. — Ce să presupun lucruri imposibile. . . 

SYLV. — Cu toate astea presupui că Marie n'a murit. 

DOCT. — Asta nu-i o presupunere, ci un adevăr absolut. 

syi.v. — Pentru d-ta. E o nevoie a sufletului d-tale, care 
îți dă puterea de a crede lucruri absurde. 

DOCT. — Sylvio! 

svLv. — Nu te supără. Pentru lumea d-tale lăuntrică este 
un adevăr.—Ce să fac eu, (acum, cu mine, care te iubesc și 
n'am murit? 

DOCT. — Să-ţi iai haina şi să mergi la gară. 

sYLV. — Chiar dacă iubesc? 

DOCT, — Mai cu seamă dacă mă iubeşti... Eu am să-ți 
arăt drumul fericirii adevărate, — vine căpitanul, — să-i eşim 
înainte. 

SYLv, — Esti liniştit acum? 

DOCT. — Foarte liniştit. 

SYLV. — Şi vrei să iau pe căpitan, chiar dacă te iubesc? 

DOCT, — Eu nu te iubesc. 

SYLV. — Sigur... 

DOCT. — Foarte sigur. Dă-mi braţul și nu mai spune nerozii. 


(Va urma). DUILIU ZAMFIRESCU. 


SERENADA MORARULUI 


Cihnitele ape la scoc se 'npreună. 
De mult am lăsat stăvilarul, 

In moara pustie călcâiul răsună. 
Mă gâtue dorul, tâlharul, 


A roților vajnici măsele zac mute. 
Nici piatra nu ’naltă pospaiul, 

Din fundul covatei cu foc, pe 'ntrecute, 
Ce cheamă un greer cu naiul, 


Frumoaso, ce 'ntuneci albeața fuioarei, 
Din inimă zvărle zăvorul, 

De-apururi uiumul pornească-se moarei, 
Si dragostei noastre zăporul, 


M. CHIRIŢESCU. 


DUMINECA IN LONDRA 


Int”un oraş ca acesta — firește, săptămâna trece cum 
trece, cu mare vâlvă, cu sgomote necurmate, grele, cari nu-ți 
dau pace, te urmăresc zi şi noapte, îți lasă în urechi un vå- 
jâit continuu. Insă, cum ajunge Duminica, toate încetează; 
amuţesc străzile. Prăvăliile sunt închise. Foile zilnice nu 
apar. Şi nici poştă nu-i. Ca un monstru obosit oraşul dor- 
mitează. Mâine se va trezi, desigur; mugi-va iar; bufni-va 
fumul din coșuri; porni-se-va mulțimea cu larma, cu vue- 
tul ca de ape adânci, răscolite. Dar azi măcar e bine s'o 
iei razna, să te pierzi în labirintul străzilor şi să guști 
cu atât mai mult hodina şi tăcerea vastului oraș, care — 
așă cum este, îşi are frumuseţea lui. 

Se plâng mulți de negură; dar Londra fără negură ar fi 
ca un monarh fără purpură. Se înțelege, nu-i vorba de ne- 
gura ceea deasă, mirosind a funingine, care târăşte cu ea 
noaptea, şi confundă, și înăbuşe tot, vietăţi și lucruri; e 
o altă negură — ușoară, subțire ca un văl, care înmoae 
formele, aruncă în lume nelămuritul, face vis din realitate, 
slăbind razele, dându-le culoare. Indărătul ei soarele se 
prevede stins, rotund și roşu ca un talger de aur, de ţii 
ochii la el, şi-l dorești cald, şi-l doreşti fierbinte ; şi când 
îşi recapătă uneori focul, atunci— cum să zic? Uiţi de 
toate, îți vine să zburzi în lumina lui, să baţi din palme 
şi să-i strigi ca un copil: soare, soare! — soare, soare! 

Privești uimit la cer şi la ceață, cum se rupe cu luciri 
de mătase; și acoperișuri nesfârşite, hornuri, coșuri lungi, 

cupole apar scânteind — un oraş nou, parcă eşit acum-acum 
din ape. i 

Liniştea dimineții e întreruptă numai de trenuri. Le auzi 
horăind undeva, şi când întorci capul iată-le! Trec, sună, 
sgudue o clipă-două podurile aruncate asupra străzilor, 
şi fug înainte. 

Și iarăși liniște. Până când încep dela un timp clopo- 
tele — mii de clopote din mii de turle; și cântă ici şi cântă 
colo; mai tare cântă şi mai încet; şi mai stins cântă, 
parcă din alte lumi ascunse; și mii de clopote din mii de 
turle cântă — aşă cântă clopotele astea, cari nu și-au pier- 
dut rostul. Ba tocmai aci, în acest imens furnal de inte- 
rese, nevoia lor e mai simțită. lehovah pare mai viu în con- 
ştiinţa multora. Cartea sfântă se citește; o vezi, frumos 
legată, în mâinile părinţilor, fetelor, băeţilor, cari se în- 
dreaptă în rânduri la biserici — pline toate bisericile. Și 
te atrag. Intri bucuros, chiar dacă ţi-ar lipsi credința. E 
acolo și fior de taină, şi răsunet de cântări şi de orgă în 
aerul umbrit..... 


După amiazi sunt deschise câtevă muzee și galerii, dar 
lumea se grămădește mai mult în parcuri. Și ce frumoa- 
se-s parcurile din Londra! Unele foarte vaste; și le gă- 
sești des: în mijlocul orașului, dintre clădiri înegrite, 
odată pătrunzi în ele, și simți o plăcere așa de neaştep- 
tată. Parcă ești undeva la țară. Atâta-s de rustice, că şi 
turme de căprioare, şi oi—e drept de culoarea fumului, 
pasc iarba totdeauna verde. In aceste parcuri urmărești 
cu deamănuntul toate schimbările, râsul şi plânsul ano- 
timpurilor. Cum dă în primăvară, și auzi mierloiul; şi ră- 
sare șofranul, şi răsar ghioceii, cari poartă în engle- 
zește un aşa de frumos nume: picuri de zăpadă; şi la 
rând vin şi celelalte: se umplu straturile, se îmbracă po- 
mii. Multe parcuri au grădini a parte— mici bucăţi de 
raiu, unde se cultivă cu îngrijire toate florile şi plantele 
pomenite în Shakespeare: dela buruiana şi mărgăritele 

ce împodobiră fruntea Ofeliei, până la cucuta vrăjitoarelor 
din Macbeth. Intri aci pe sub porţi de frunze și arcuri de 
trandafiri, şi eși pe alei ce fug între copaci bătrâni; și 
unde nu întâlnești şi câte un trunchiu fantomatic, aproape 
nevăzut sub iederă, și lauri — păduri de lauri, cu flori în- 
voalte, albe și roşii ca niște buchete. Apoi lacurile; şi tu- 
fişurile din ele, cu belşugul de mușchiu și de umbre 
umezi şi de ierburi ce se cațără pe stânci, închipuind o- 
stroave din mări necunoscute, și de unde pasări îşi iau 
sborul — unele sus, altele pe apă; şi copiii drăgălași cari 
se strâng și le aruncă fârâmituri de pâine; și râsul, și gă- 
lăgia lor veselă.,,.. 

Dar parcurile se însufleţesc Duminica şi de o mișcare 
cu totul caracteristică şi neobicinuită țărilor de pe con- 
tinent: întrunirile şi cuvântările în aer liber. Trimişii par- 
tidelor, oamenii feluritelor grupări închipuite şi neînchi- 
puite, roşul-socialist, stocojiul-anarhist, vânătul-ateist, şi 
ceilalți pentru cari mai găsi culoare să-i poți însemnă: 
liber-cugetătorii şi cugetătorii fără idei, social-înăintaţii 
şi necromanții-sociali, moraliștii fără religie şi religioșii- 
apocaliptici, toţi îşi aduc preţiosul talant; vin cu steaguri 
şi pupitre, şi se așează în parcuri. Și dacă ești puţin de- 
prins, pricepi îndată cam ce vor. 

Aşa, te uiţi aici la mai mulți în capete goale? O mare 
idee i-a strâns la olaltă, o idee atât de luminoasă că-și 
găsește expresia în două cuvinte: jos pălăriile! Se cheamă 
că ei formează „Societatea celor ce nu poartă pălării“. Alţii 
colo zâmbesc într'una — zâmbesc auditorii, zâmbeşte şi ora- 
torul ; și cum dela un timp se face serios, toți strigă: zâm- 
beşte, omule, zâmbeşte! El uitase că face parte din ,,So- 
cietatea zâmbitorilor“. Dar ipochimenul ăsta? Cât de so- 
lemn se uită la cer, și la pământ, și iar la cer; și la stânga 
ţine un steag cu deviza: „Credem în Metempsihosă“. A 
haa, de aceea tot spune el de incarnaţii şi reincarnaţii, și 
de regiuni astrale, şi de spirite..... Alături pe o pânză 
albă cât un cearșaf citești —nu fără emoție: „Cele zece 

porunci ale umanitarilor“. Pe altă pânză, şi cu litere ca 
de foc: „Pământul, aerul şi apa, produsele originale de 
nutrire, au fost înainte ca Dumnezeu să fi creat omul”. 
Mai mult însă ca toate, un steag atrage luarea-aminte; 
roşu-aprins, cu o cruce la mijloc și împrejur cuvintele: 
„Viaţa e scurtă, priveghează şi te roagă”. Asta-i faimoasa 
Salvation Army, sau mai bine oastea lui Dumnezeu, care 
duce o goană strașnică pentru cucerirea sufletelor, în chip 
sgomotos, prin cântece, prin tobe și tromboane şi prin 
discursuri ce sună ca și tromboanele. lată acum şi sufrage- 
tele; au venit cu harabaua —-o tribună ideală, care lunecă 
pe roate, din străzi în parcuri şi din parcuri în străzi; 
pretutindeni îşi poartă manifestele şi pamglicele verde- 
alboliliachii și rochiile elocvente, cari se zbat a răsboiu 
mai dihai ca steagurile. Vorbeşte una tânără, subțirică ; 
și vorbește frumos, adică rotunjește frumos gura, și are 
buze fragezi, şi un glas, şi nişte ochi, unde scântei tresar, 
că fără s'o ascult mă simt încălzit şi convins, foarte convins 
de ce spune, şi pentru — oh, pentru o sărutare ce m'aş face! 
Cum maş îngănă în extaz: vot, vot pentru fiicele Evei! Şi 
desigur e vina ei, dacă nu vă pot arătă şi pe ceilalți ora- 
tori. Nu-s mai puțin interesanţi. Ascultându-i, ai prilejul 
să prinzi ceva şi din firea englezilor. Vorbesc ei cu uşurinţă, 
dar fără proporție: încep cum nu trebue şi sfârşesc nnde 
nu trebue; aduc adesea pilde prea comune şi amestecă lu- 
cruri din viaţa lor intimă, familiară. Altfel oameni stăpâ- 
niţi, îşi respectă unii-altora ideile -— dacă le au; şi desba- 
teri aprinse, cari pe aiurea S'ar înnălță până la ceea ce noi 
zicem că este din raiu, aici nu se mântue cu atâta entusiazm. 

In deobşte aceste întruniri își au folosul netăgăduit. Sunt 
oratori cari aduc o atmosferă de gânduri. Nu pot să uit 
mai ales pe unul. Venise târziu în parc; părcă străin — 
avea şi un accent deosebit, şi ceva dureros în graiu,; și 
făcând apropieri neașteptate între cugetători: Darwin şi 
Schopenhaur — Schopenhaur și Spencer, în scara ceea mâh- 
nită, în oftatul neîntrerupt al foilor, prinse a vorbi de cu- 

tremure şi de focuri, de pornirile cumplite, fără noimă, ale 
naturii, şi de stingerea mai de pe urmă a vieţii. Mulţi îl 
crezură nebun, dar când sună de închiderea parcului, sute 
de inşi îl urmează pe străzi, unde discursurile nu încetează. 


Şi acum iar clopotele, pentru slujba de noapte — mii de 
clopote din mii de turle; și cântă ici şi cântă colo; mai 
tare cântă şi mai încet; și mai stins cântă, parcă din alte 
lumi — ascunse ; și mii de clopote din mii de turle cântă— 
asă cântă clopotele astea, pe când luminile încep a licări 
la geamuri. Şi după storuri, colo şi colo și colo, în toată 
necuprinsa Babilcnie, cine pcate să-şi închipue :e aduce 
noaptea? Câte paturi aşternute cu flori şi câte iubiri în- 
șelate și câte așteptări chinuitoare și câte bucurii şi câte 
lăcrămi ; şi Doamne, câte mistere! Zice undeva Dickens, 
în Tales of two Cities: 

„O gândire solemnă, când întru noaptea întrun mare 
oraș, e că fiecare din acele negre case îngrămădite închide 
taina ei; că fiecare odae în fiecare din ele închide taina 
ei; că fiecare inimă ce bate în sutele de mii de piepturi 
acolo este, în oarecari privinţe, o taină inimei celei mai 
apropiate.“ 

Decât asemenea gânduri se şterg, cum ajungi în toiul 
oraşului. Auzi lărmuiri de veselie împrejur; o strălucire 
feerică te ieă şi-ţi scoate înainte vitrine stinse, porticuri 
de teatre închise, statui şi florărese, şi colţuri mai în um 
bră, de unde răsar cunoscutele sirene ale nopţii — multe, 
nenumărate scad și cresc dealungul trotuarelor, îşi mlă- 
die trupurile; pe sub globuri de argint, pe sub firme ce 
ard în toate culorile, mâi voluptos foşnesc astă seară mă- 
tăsurile, ispitesc parfumurile, palpită dorinţele. Chiar şi 
numele acestei părți are ceva din moliciunea, din râsul cur- 
tezanei : Piccadilly. Mergând mai jos, pe lângă înnaltul mo- 
nument cât un turn al lui Nelson, dai în Cizy, vechea Lon- 
dră. Odată acolo erau petreceri. multe şi zvonuri şi voe- 
bună — palate în sărbătoare, taverne vestite ca Mermaid 

şi La Capul Mistrețului, unde mucălitul Falstaff mâncà şi 
bea cât zece, alături de prinți şi de scriitori vrednici, cari 
ştiau să ție și lira şi paharul; dar azi e cu totul în stăpâ- 
nirea lui Mammon, și de cum se lasă noaptea, mișcarea se 
oprește: pare un oraş din poveşti grozave, asupra căruia 
duhuri de vrajă au trecut, încremenind orice. Singur clo- 
potul catedralei St. Paul a rămas viu, de numără ceasurile, 
sunând prelung pustiului, încăperilor fără viață, celor ador- 
miţi în preajma bisericilor, şi deasupra Tamisei, care curge 
aproape nesimtit ca și vremea ; numai unde făşii de lumină 
bat, vezi tremurul apei. Şi pe țărmurile lui se întinde li- 
nişte ; ai zice că nu e nimeni, dar nu te apropia, nu cercetă 
-cu luare-aminte: pe bănci de lemn, la capătul podurilor, 
sub sfinxi întunecoşi, grămezi de oameni se frământă — o 
întreagă populaţie mizeră. 

Unii fac parte din așă numiții Pictori de Trotuare. Cu 
mâna tremurândă, adesea nemâncați, și în sborul goelan- 
zilor, cari tot își găsesc un sălaș de noapte, aceşti nefe- 
riciți mâzgălesc întruna pe lespezi. Urme din opera lor 
de peste zi se arată și acum sub lămpi: capete pe jumă- 
tate șterse, corăbii ce se îneacă, păsări lipite de crengi, 
pomi și fructe; ba iată şi o pâne—autorul a scris sub 
ea: „Uşoară de zugrăvit, grea de căpătat“; și mai încolo: 
„Nu-ţi fie rușine de sărăcia onestă.“ Un altul a tras cu 
creta versuri, și încă versuri simțite: 

Lângă mândrul Ihames, 
Strălucind în raze, 

Işi petrec săracii 
Nepţile grozave. 

Şi treptat, dacă treci și Podul Westminster în partea cea- 
laltă, ai impresia unui vis greu; parcă mai vrea să crezi. 
Cum ? E cu putință această priveliște ? Tocmai în oraşul cu 
atât de mult aur? Unde te întorci: fundături şi ulicioare 
negre, stăpânite totdeauna de noapte, şi urîte străzi, sucin- 
du-se între case şi mai urîte, de aceeaș formă, cu acelaş nu- 
măr de ferestre — niște enorme cutii mortuare. Le simţi 

mereu alături; se desface din ele ceva sinistru, care te pă- 
trunde, te apasă, îţi strânge inima de-ţi vine să ţipi: a- 
junge, ajunge! Dar să mergi până la ziuă, şi mâne și 
poimâne, de capăt nu le dai; într'una se perindă ca- 
sele, de aceeaş formă, cu acelaș număr de ferestre — nişte 
enorme cutii mortuare. Și nu-i măcar o podoabă undeva; 
ba încă pavagiul aruncă sub felinare un lustru rece, umed, 
care turbură și mai mult. In răstimpuri ies din ceață oa- 
meni singuratici sau perechi ce-şi fac de vorbă cu vân- 
tul, clătinându-se, mormăind frânturi de arii, pe cari ești 
silit, după vorba lui Shelley: 
Să le iei drept serenade. 


Şi oratorii mau isprăvit încă. Unde și unde tot mai în- 
tâlneşti grupuri cu steaguri —acum şi cu lampioane. Au 
la mijloc un armonium şi una sau două vioare; cântă ele, 
cântă şic ei dimprejur. La o vreme cu toţii tac. Cineva se 
urcă pe scaun și citește din Biblie, și ţine o predică. Și 
apoi iarăși pornesc instrumente și voci—sute de guri 
murmură împreună cântece de slavă și cântece de rugă și 
cântece de umilință, în cari deseori ca un echou străbate 
şi vechea plângere: „Omul ca iarba, zilele lui ca floarea 
câmpului, aşă înfloreşte.....“ 


M. BEZA. 


ŞCOALA ȘI DESVOLTAREA FIZICĂ 
A ELEVILOR. 


Fără ca să existe o corespondenţă absolută între starea de 
sănătate a fiecărui individ și între desvoltarea sa fizică, pe care 
o caracterizează măsurătorile antropometrice, aceste măsură- 
tori şi cu deosebire cele privitoare la talie, greutate și peri- 
metru toracic indică în cifre vigoarea, puterea de muncă şi 
în general rezistenţa la boale, pentru mass, grupuri sau co- 
lectivități. Afară de aceasta în perioada de creştere, care coin- 
cide în mare parte cu vârsta de școală, cercetările antropome- 
trice pot face să se constate întârzierile sau anomaliile creş- 
terei și prin aceasta ocupă întâiu! loc printre măsurile de pri- 
veghere sanitară, încredințate medicilor speciali de şcoli. Lu- 
crările în această din urmă direcție fiind puţin numeroase, 
chiar în străinătate, iar la noi lipsind cu totul până acum, 
ne-am propus să studiem care este desvoltarea fizică a elevilor 
de școli primare din laşi, şi în ce sens înrâurește şcoala asupra 
acestei desvoltări. 

In acest scop am măsurat în total 480 copii din patru şcoli 
diferite, două româneşti: «G. Asachi» şi «Trei Erarhi», şi 
două evreești: «Cultura» şi «Junimea». Elevii au fost măsu- 
rați şi cântăriți, după ce au fost desbrăcaţi; perimetrul to- 
racic s'a căutat în inspiraţie şi expiraţie. Fiind începute din 
Decemvrie 1905, cercetările au fost terminate la sfârșitul lui 
Martie 1906 (1). 

Reducând măsurătorile individuale la medii aritmetice pentru 
grupe de elevi de aceiaş vârstă, din aceiași clasă, de aceiași 


(1) Măsurătorile pentru fiecare elev în parte sunt trecute în lucrarea 
a Cercetări privitoare la acţiunea școalei asupra desvoltărei fisice a co- 
piilor» de H. Ivainer (Tesă, leşii 1906). 

naţionalita”e, etc. ajungem la două feluri de constatări: unele 
cari stabilesc tipul antropologic al elevilor români şi evrei 
din laşi, şi altele care fac să se întrevadă oarecare acțiune a 
şcoalei asupra creșterei copiilor. 


După cercetările făcute fipul mijlociu al copiilor din laşi 
se prezintă cu următoarele caractere : 


Vârsia Talia __Cireutatea Perimctru toracic (1) „Examinaţi 
6— 7ani 107.3 17.9 55.2 8 
7—8» 115.5 21.6 57.5 50 
s— 9 117.9 D237 58.5 82 
9—10 » 122.5 23.1 58.9 87 
10—11 » 123.6 26.1 61.1 1E] 
11—12 » 129.5 21.5 61.4 62 
Wi» 132.9 29.4 63.5 76 
13—14 » 138.6 31.8 64.9 36 


Credem interesant să punem alături cifrele autorilor străini 
spre a vedea asemănările și deosebirile ce există între elevii 
dela noi şi cei belgieni, americani, suedezi, ruşi, germani și 
francezi (parisieni). 

In privința fa/iei găsim următoarele cifre comparative : 
ESAE C E EN Se E EEG, ee 
6— 7ani 1075 111.1 116 = 108.6 110) 107.3 
7—85» 1133 116.2 121 — 112.6 115.9 115.5 
8—9» 119.0 121.3 126 120.1 117.6 119.5 117.9 
9—10 ə» 124.5 126.2 131 122.4 122.1 123.8 122.5 
10-11 * 129,9 131 3 133 126.3 126.7 127.8 128.6 
11—12 » 135.0 135.4 136 129.9 130.6 1329 129.3 
12—13 » 139.9 140.6 140 134.4 135.5 137.8 133.4 
13—14 144.6 145.2 144 137.7 140.1 142.0 138.6 


v 


(1) Intermediar între inspirație şi expirație (media aritmetică) 

(2) După Quêtelet, 

(3) După Bowditch (Boston) 

(4) După Axel Key. 

(5) După Erismann. 

(6) După Geissler şi Uhlitzch şi după Schmidt- Monnard. 

(7) După Variot. Vezi articolul «Croissance» de G. Bonuier în dict. 

Astiel rezultă că după statură copiii din lași sunt inferiori 
celor din străinătate; deosebirea de talie se accentuează cu 
vârsta ; copiii ruși sunt aceia de care se apropie mai mult, în 
această privință, elevii măsuraţi de noi. 

Ca şi talia diferă şi greutatea, după cum se vede mai jos: 


Greutatea absolută (în chilograme) 


o Nista o _Relgieni (EDI Germania (1) Pari ieni (3) I:şen 
6— Tani 18.7 18.4 17.5 17.9 
7—8» 20.6 19.8 19.0 21.6 
8— 9> 22.5 21.5 Vila 22.7 
9—10 » 244 23.5 23.8 23.4 
10—îl » 26.1 25.7 25.6 26.1 
11—12 » 28.1 27.8 Zizi 215) 
12—13 >» 31.0 30.5 30.1 29.4 
13—14 » 35.1 33.6 35.7 31.8 


Greutatea absolută este în general mai mică la ieşeni, mai 
ales dela 11 ani înainte, dar dacă se calculează greutatea re- 
lativă, pentru talii egale, găsim alte raporturi, pe care le arată 
următorul tablou: 


Greutatea relativă (la 100 ctri talie) 


par Vârsta Beiieri (1) Germani (3)  Parisieni (3) leșeni Rcmåni Evrei 
6— 7ani 17.3 16.7 15.9 16.6 — — 

T— 8» 18.1 17.1 16.6 18.7 19.1 18.3 
8—9» 189 18.0 17.6 19.6 19.9 19.3 
9—10 » 19.5 19.0 19.0 20.0 21.0 19.0 
10—11 » 20.0 20.1 „ 196 21.0 21.2 20.5 
11—12 » 20.7 20.9 20.7 21:3 20.8 2153 
12—13 » 22.1 22.1 218 22.5 22 3 222 
13-14» 21.2 23.7 21.0 22.9 — — 


de physiologie T. 1V., B. Bendix: Lehrbuch der Kinderheilkunde, 1903 
Heubner: Lehrbuch cer Kinderheilkunde, 1933; A Monti: Das Wach- 
stum des Kindes. 1393; dr. Variot în «lu nature» din 28 avril 1906. 

(1) După Quetelet. 

(2) După Schmidt-Monnard. 

(3) După Variot. 

Astfel se vede că dela 7—13 ani greutatea relativă a co- 
piilor din laşi este constant mai mare decât la belgieni, germani 
şi francezi (parisieni). 

Pentru perimetrul toracic Kotelmann găseşte dela 10 ani în 
sus cifre mai mari decât ale noastre, dar este de observat că 
elevii de gimnaziu măsurați de acest autor sunt mai mari în 
toate dimensiunile. Creşterea perimetrului toracic dela an la 
an este mai mică în general la elevii din laşi, decât creşterea 
pe care o dau cifrele lui Liharzic (1). 

Dacă se consideră elevii români deosebit de cei evrei se 
constată deosebirile din următorul tablou : 


ROMANI EVREI 


Vâreta Talia _ Greutatea (2) _Examinali_ Talia Greutatea (2) _Esaminaţi_ 
7— Sani 115.8 19.1 33 115.1 18.3 18 
8—9» 119.2 199 57 116.6 19.3 26 
9—10 » 124.4 21.0 45 120.6 19.0 42 

10—11 » 131.6 21.2 32 126.6 20.8 45 
11—12 » 130.9 20.8 15 128.7 21.8 47 
12—13» 1349 225 39 132.1 2242 45 


Rezultă astfel că elevii români sunt mai înalți și au greu- 
tatea relativă (raportată la 100 ctr. talie) mai mare decât elevii 
evrei. Dimensiunile care dau lățimea pieptului diferă mai puțin 
şi variază în plus sau minus după vârsta considerată, fără vre-o 
regulă oarecare, după cam se arată în tablourile următoare. 

Intru cât priveşte raporturile dintre talie, perimetru toracic 
şi greutate este interesant să constatăm că formula lui Born- 
hardt după care 


talia X perimetru tor. 


AX ; 
Greutatea = 
240 


nu se verifică pentru copiii măsurați de noi. După datele care 
înfăţişează tipul mediu al elevilor ieşeni dela 6—14 ani numi- 
torul din formula lui Bornhardt devine: 

(1) V. Monti: op. cit. 

(2) Greutatea relativă pentru 109 ctr. talie. 

la 6— 7 ani. . . 339 
» 7—3 9 a. «307 
» 8—9 >» , . .303 
» 9—10 » .. „308 
x 10—11 » . , . 301 
» 11—12 » .. . 289 
» 12—13 » . . . 287 
s13=1i n 082 
Sau în medie. - . 3V0 


In acest mod raportul dintre cele trei dimensiuni conside- 
rate se exprimă în formula: 


talia X perimetru tor. 


Greutatea = 300 


Dacă aplicăm formula astfel modificată la cifrele lui Ko- 
telmann pentru vârsta dela 10—13 ani găsim greutatea cor: 
pului cu o aproximaţie prea îndepărtată (minus 1.600—2.000 
grame la 12 și 13 ani) pe când cu numitorii corespunzători 
vârstelor găsim greutatea exactă sau cu o aproximaţie foarte 
mare. Astfel aflăm : 


La 10 ani greutatea 27.1 (calculată), în loc de 27.0 (reală) 


» 1l » » 29.8 » » » » 29.2 > 
» 12 » » 32.0 » P E E) » 
» 13 » > 31.0 » » » » 340 » 


Se dovedeşte prin urmare că formula lui Bornhardt, cu nu- 
mitorul schimbat după etatea considerată, poate să aducă ser- 
vicii înlesnind găsirea uneia din cele trei dimensiuni antropo- 
metrice, când ne sunt cunoscute numai două din ele. 


Constatările antropologice cari rezultă din măsurătorile 
noastre arată în definitiv că într'un oraș dela noi copiii de 
6—14 ani sunt mai scunzi, dar relativ mai grei decât copiii 
din marele orașe străine, cu o viaţă intelectuală mai intensă 
decât a noastră. S'ar părea astfel că independent de rasă des- 
voltarea scheletului (talia), ca şi desvoltarea musculară, pe care 
mai ales o exprimă greutatea, sunt influențate în timpul co- 

pilăriei de gradul activităţii cerebrale ; între această formă de 
activitate şi între desvoltarea musculară ar fi oarecare anta- 
gonism (1). 

Aceste corelaţii ar trebui să se pronunţe în timpul și din 
cauza ocupaţiilor școlare şi de fapt sunt cercetări care arată 
un raport evident între talie şi desvoltarea inteligenţei. (Porter, 
Sack, Grazianow (2). Observațiile noastre proprii dovedesc 
asemenea că şcoala, prin felul de viață ce impune elevilor, in- 
fluenţează într'un sens anumit talia, greutatea și perimetrul to- 
zacic al copiilor. Raportul dintre vieața şcolară şi modifica- 
țiile somatice observate la elevi este cu totul evident, de oarece 
aceste modificații sunt de obiceiu cu atât mai pronunțate, cu 
cât este vorba de copii cari au petrecut mai mulți ani în școală, 

Acţiunea școalei asupra faliei se recunoaște uşor din ur- 
mătorul tablou: 


Talia elevilor după etate și clase. 


ROMANI EVREI 
1—$8 ani 


C). 1. 115.8 (33 examinaţi). . . . . 115.1 (18 examinaţi) 


8—9 ani 
CI. 1. 117.9 (31 examinaţi). ... = 117.0 (17 examinati) 
Ci 120;5A(26 pa) a ea ulil0:32 (40 » ) 
9—10 ani 
ck T 122219 examinaji): : a 119.6 (17 examinați) 
CI. il. 127.1 (19 » eey E 119.9 (16 n) 
CI. III. 124.0 (17 >» De e a 1225u(09 » ) 
10—11 ani 
CIT. 1255. (| 2iexaminau)) ee 122.1 (10 examinaţi) 
CI. II. 133.7 (10 5 ja ca ef 122.6 (14 » ) 
CI. HI. 130.2 (13 z DE 127.3 (16 » ) 


CI. 1V. 136.4 (5 D r 31405 >) 
(1) Pentru explicarea acestui raport vezi A. Mosso: La fatigue, 5-e 
edition. pag. 155 și urmat. 
(2) Ap. Burgerstein u. Netolitzki: Schulhygiene. Ed. II. 

CI. 
CI. 


CI 
Ci 


Cl. 


CI 
CI 

11—12 ani 
L — 
IL — 
. HI 135.2 ( 4 examinați) 
AVSA T O 
12—13 ani 
II. 127.5 ( 2 examinați). . . 
„IL. 134.7 (9 >») 
. IV. 138.9 (19 » ) 


. . œ 


. 


125 2 ( 6 examinați) 
125.8 (9 » ) 
130.0 (19 » ) 
T BND 7 E) 


. . 127.0 ( 6 examinați) 
133.2 (19 » ) 
136.1 (21 i) 


Mediile notate în acest tablou arată că la o vârstă anumită 
atât elevii români cât şi cei evrei sunt mai înalți dacă se ga- 
sesc într?o clasă mai înaintată. Cele două excepții sunt formate 
de serii prea mici (9 şi 11 elevi), spre a infirmă regula generală 
care se confirmă pentru marea majoritate a elevilor examinați. 

Gruparea elevilor de aceiaşi vârstă după clasa în care se 
găsesc face să se constate că greutatea relativă a copiilor 
scade în raport direct cu anii petrecuţi în şcoală, această 
scădere apare mai ales la vârsta de 8—11 ani, după cum se 
vede mai jos. 


Greutatea după etate și clasă. 
(100 cm. cântăresc). 


ROMANI EVREI 
7- 8 ari 
CI. 1.193 (33 examinaţi). .... 18.3 (18 examinaţi) 
8—4 ani 
CI. 1. 20.1 (31 examinaţi). . . . ,19.3 (17 examinaţi) 
CI. II. 19.5 (26 LA E E 19.1 (9 » ) 
9.- 10 ani 
CI. 1}. 21.5 i 9 examinafi). .. 19.1 (19 examinați) 
CI. [1]. 20.5 (19 d ao aaa 18.9 (16 oa) 
CI. III. 20.8 (17 D a 18.8 (9 » ) 
10—11 ani 
CI. 1. 20.1 (2 examinafi). . . . . 20.5 (10 examinați) 
CI. 1. 22.1 (10 Dee 20 10 (14 » ) 
CI. 1. 21.3 (13 o Janae 2103 (16 h) 
CI. IV. 19.4 (5 s ar (5 =) 

11—12 ani 
Cimi E ë ë 20.8 ( 6 examinați) 
CI l A a: 20.2 (9 » ) 
CI. 1. 20.7 ( 4 examinați). . . .. 22.2* (19 > ) 
CI. IV. 20.6 (11 N a 12.7* (3 » ) 
12—13 ani 
CI. II. 21.1 ( 2 examinaţi). . . . .20.7 ( 6 examinaţi) 
CI. 11]. 22.9* ( 9 ES pa E 22.5* (19 » ) 
CI. IV. 23.2* (19 p eee 22.9* (21 s j 


Intr'același sens, ca şi greutatea, este influențat și perime- 
trul toracic care la copiii de aceiaş vârstă este cu atât mai 
mic, cu cât elevii se gasesc într'o clasă mai înaintată. Acest 
raport se vede bine în tabloul următor: 


Perimetrul toracic după etate şi clasă. 


ROMANI EVREI 
7—8 ani 
CI. 1. 57.8 (33 examinaţi) , . . . .57.2 (18 examinaţi) 
a —9 ani 
CI 1.58.5 (31 examinaţi). . . . . 58.7 (17 examinaţi) 
CI, II. 58.2 (26 » Di aan 58.7 (9 » ) 
0—10 ani 
CI. 1. 59.8 (9 examinaţi). . . . .58.5 (17 examinaţi) 
CI. II. 59.2 (19 » a 5 o S2 (1G » ) 
CI. HI. 60.3* (17 » )e. ...576 (9 » ) 
10 -11 ani 
CI. I. 62.0 ( 2 examinaţi). . . . .60.5 (10 examinaţi) 
CL. I. 61.4 (10 a pice tai >) 
CI, I1 62.2* (13 » oA o 60.7" (16 > ) 
CI. IV. 61.2 (5 DI) o lesă 3 Dj) 
11—12 ani 
(C DI aaa 616 ( 6 examinaţi) 
CR m 35 (9 » ) 
CI. MI. 60.5 (+ examinați) ..... 62.6” (19 a i) 
CI. IV. 61.2” (11 J - 62.3* (12 » ) 

12-13 ani 
CI. I. 61,5 ( 2 examinaţi). . . . .61.2 ( 6 examinați) 
CI. III. 65.0* (9 37 ODA | i 63.5* (19 » ) 
CI. IV. 65.5* (19 » Mia AM 64.5* (21 » ) 


Dela 11 ani în sus scăderea perimetrului toracic încetează, 
după tabloul de mai sus, dar dacă observăm că în tot timpul 
școlarităţei statura creşte repede şi dacă facem raportul dintre 
talie și perimetrul toracic, atunci constatăm că și dela vârsta 
de 11—13 ani se produce o scădere relativă a perimetrului 
toracic, care în loc de a fi egal cu jumătate talia sau ceva 
mai mare, cade cu 1—3 cm. sub această valoare. 

Astfel avem: 


Perimetrul toracic la 100 cm. talie. 


ROMANI EVREI ROMANI EVREI 
8—9 ani 11- 12 ani 


Cae a 50 ctri. 


Ge AF aa 50 » CI. ER ās . 49 ctri. 


CIIIS a . e . 46.9» 

Sitani Ci ML. Sati, .. 48 » 
Cim Aem . -A4a-ctri, CHIV a 5 amo pdl) 4 
cieo e a» 
GI 48 T 17 ie fe, 

10—11 ani 
CI. L.. .49ctri. . .49 ctr. CI a AS) ctre a isietrie 
Cl. IASI a. 18 n CI... 48 v.ad’ 
CI Ika -37 A > CEIM e T 


CIN a 46 » 


Cifrele pe care le-am prezentat în ultimele patru tablouri, 
deși rezumă serii de observații puțin numeroase, arată cu toate 
acestea în mod destul de evident că vieața în școala pare a 
schimbà raporturile normale dintre greutatea corpului, perime- 
trul toracic şi talie; creşterea mai activă a scheletului nu se 
însoțește de creșterea corpului în toate dimensiunile, Rămâne 
să vedem dacă modificaţiile semnalate şi care însemnează o 
scădere în vigoarea fizică a copiilor din clasele primare, nu re- 
cunosc alte cauze în afară de acţiunea şcoalei. 

Felul de trai de acasă, şi în primul loc alimentaţia, apoi lo- 
cuința, încăizitul, aeraţia, jocurile sau munca, odihna şi somnul, 
etc., sunt atâţia factori, cari depinzând de profesiunea părin- 
ților pot să exercite o acțiune mai covârșitoare decât școala. 
Se impunea dar să cercetăm dacă grupând elevii după profe- 
siunea părinților nu am găsi că desvoltarea taliei sau scăderea 
greutăţei şi a perimetrului toracic sunt în raport cu acest factor. 

Cunoscând profesiunea părinţilor pentru 393 din copiii exa- 
minaţi, s'au clasificat elevii după etate și după ocupația sau 
profesiunea părinților. Din azest punct de vedere am înregis- 
trat următoarele grupe de profesiuni: 


1. Muncitori cu 45 elevi români şi 33 evrei 
2, Comercianţi » 40 » » n 43 » 
3. Meseriaşi » 31 » » » 92 » 
4. Funcţionari » 45 » » » 6 » 
5. Prof. libere» 13 » » » 26 » 
6. Agricultori » 6 » » — 
Total: 153 E a TU a 


Am comparat numai elevii din primele trei grupe, în care 
intră 298, adică 62%, din totalul examinaţilor, de oarece în 
restul grupelor de profesiuni se găsesc serii prea mici spre a 
fi comparate cu oarecare folos. Rezultatele se văd în urmă- 
toarele tablouri : 


Talia elevilor după profesiunea părinților. 


Muncitori. Meseriaşi. Comercianţi. 
Vista Români Evrei Ramini _Evrei_ Români Evrei 
7— Sani 115 = 113 114 NTT 115 
8—90» 119 113 118 116 124 117 
9—10 » 127.5 12) 123.3 i2 125 121 
10—11] » 136 129 129 125 126 127 
11—12 » 149 123 123 127 132 133 
12—13 » 133 133 135 132 137 135 


La români talia cea mai mică o au copii de meseriași, cea 
mai mare talie se găsește dela 9 ani în sus la copii de mun- 

citori. Printre evrei copiii comercianților au statura mai mare 
decât ceilalți; taliile cele mai mici se găsesc la copiii munci- 
torilor între 8—11 ani. 

In privința raportului dintre greutate, perimetru toracic şi 
talie se observă că greutatea relativă a copiilor de muncitori 
și de meseriași este în general mai mică, pe când perimetrul 
toracic este sensibil mai mare decât la copiii de comercianţi. 

Astfel avem : 


Greutatea şi perimetrul toracic la 100 cm. talie. 


1. Muncitori, 


ROMANI EVREI! 
___Vâe:ta Grent. Peiim. Greut. Perim. 
7— gani 17.9 49.3 ( 7exam.) — — 
s— 9» 19.9 50.4 (Ul >») 18.1 50.4 ( 3exam.} 
9—10 » 21.3 46.5 (8 » ) 190 40 (8 > ) 
10—11 » 20.4 460 (9 » ) 20.6 49.6 (6 » ) 
11—12 » 24.0 443 (3 » ) 21.5 347.2 (13 » ) 
12—13 » 22.9 ATA CO RT a) 2153 471 (8 » }) 


2. AMeseriaşi. 
7— Sani 182 513 ( 5exam.) 1722 490  ( 9exam.) 


3— 9» 19.6 49.1 aT) 18.6 509 (12 » ) 
9—10 » 19.9 383 (o) 180 456 (16 » } 
10—11 » 21.0 EU a o 204 450 (20 » }) 
11—12 » 29.7 370 (4 >») 21.4 450 (12 » ) 
12—13 » 223 459 (4 » ) 222 46.9 (23 » ) 
3. Comercianţi. 
7— 8ani 290 59.4 ( Sexam.) 19.1 50.1  ( exam.) 
8—9» 20.4 479 (14 >» ) 180 495 (5 » } 
9—10 » 20.6 30 (5 » ) 193 43.7 (9 >» } 
10—11 » 22.8 H4 (05 ə» ) 21:2 472 (1 ») 
11—12 » 21.7; 159 (4 » ) 23.1 ATi (12 a ) 
12—13 » 23.1 50:20 (C50 > mE 468 (7 » ) 


Se vede prin urmare că profesiunile care dau cel mai mare 
contigent de e'evi în cele patru șşcoalə primare examinate nu 

trimit copii al căror tip antropologic ar fi asemănător cu tipul 
înalt şi mai slab al elevilor din clasele mai înaintate. Acest 
tip mijlociu, așă după cum rezultă din cercetările noastre 
antropometrice, pare a fi o creațiune a școalei. Munca și oste- 
neala intelectuală, sedentaritatea prelungită, lipsa de exerciţii, 
unele boale infecțioase frecvente în timpul și din cauza școalei, 
sunt cauze de natură a influență desvoltarea fizică a elevilor, 
în sensul arătat ce măsurătorile făcute la lași. Acţiunea şcoalei 


în acestă direcţie este de sigur vătămătoare, şi nu rămâne îndo- 
ială că nu se poate asigură şcolarilor o creştere sănătoasă, 


dacă nu se iau măsuri spre a împiedică slăbirea copiilor în 
şcoală. Intre aceste măsuri cea dintâi este supravegherea sani- 
tară a elevilor, supraveghere care trebue încredințată medicilor 
specialişti de școli. 

Antropometria pusă în serviciul igienei școlare arată între 
altele nevoia medicilor inspectori de şcoli, cari funcționează cu 
atâta succes în străinătate, și cu deosebire în Germania. Nu 
ar fi prea de vreme ca în organizarea şcoalelor noastre să s2 
prevadă și asemenea organe, spre a face ca învățătura căpătată 


în şzoli să nu aibă drept corolar o scădere păgubitoare a în- 
suşirilor fizice. 
G. PROCA şi H. IVAINER 


PAGINI LITERARE (1) 


1. FULGUL. 


După multă colindare, e cel dintâiu an nou pe care 
il petrec aci, în datina strămoşească. 

Stau singur, la geam. Negurile nopții se lasă încet, 
Ninge tot mai des. Câte o suflare de vânt se repede 
mâniată, sburătăcește fulgii sfioși la orice atingere, îi 
alungă năvalnic, ii întoarce apoi în loc, răsucindu-i, și, 
după ce i-a frământat, îi risipește intr'o pulbere fină. 

Mă uit afară cu duioșie. 

În fiecare fulg ini pare o viață venită — nimeni nu 
știe de unde, — căzută din înalt, albă și fără prihană. 
O adiere o întâlnește în cale, o opreşte, învârtind-o; o 
slrobeşte, aruncând-o la pămînt ca pe cevă nstrebnic. 
Jos sloată pe jumătate înghețată. Cade bietul fulg în- 
forat de ce-l așteaptă. Işi strânge hermina să no 
întineze. 

E în zadar. O altă pală de vânt îl loveşte din spate, 
culcându-l în noroi. Priveşte spre cerul nepătruns de 
unde a venit, cu cea din urmă cătătură, cerând ajutor. 
Alţi fulgi se aștern insă peste dânsul, împinși de aceiași 
suflare năprasnică și necruțătoare. 

A murit acum, îngropând în cutele lui pângărite de 
noroi visul alb al unui văzduh din care sa pogorit pe 
o rază de lumină, fără s'o fi cerut. Caci deasupra lui 
ca și deasupra noastră pândește aceeași fatalitate nepă- 


(1) Culeg, prefăcându-le cu totul, aceste pagini răzlețe, 


PAGINI LITERARE 405 


trunsă, acelaș destin neiertător față de orice năzuință 
spre fericire și spre ideal. 


* 


Biet fulg strivit, în acest singuratic ajun de an nou, 
privirea îmi rămâne țintită spre tine și soarta ta mă în- 
văluie de melancolie. 

De unde vii? Din ce seninătăți ţi-ai pornit sborul pe 
care nu lai dorit? Te văd în palatul de cleștar și de 
ghiață, firicel bătut în coloanele de zăpadă, printre care 
se strecoară icoana fugară a domniţei lui Alb-Impărat... 
Te văd aninat de barba bătrânului Voevod ce râurează 
până în brâu în lungi fuioare de ghiață... Te văd zugră- 
vind pe geamurile palatului serpentine de cristale ce scli- 
pesc la atingerea unei raze îndepărtate de soare. 

Acolo îți petreceai viața tihnită, în alba împărăție a 
Domnului-de-Zăpadă, în care nici o altă coloare nu tul- 
bură armonia simfoniei nepiihănite... Impăcat în tine, îţi 
trăiai visul polar, departe de micimile tulburi ale lumii. 

Dar deodată o soartă nemiloasă se abătu asupră-ți.., 
Palatul de cleștar și de ghiață se scutură şi fulgii de 
zăpadă începmă a se nărui. 

In loc să te înalți, fulg ușor, te-ai pogorit în golul 
văzduhului ce să căscă dinainte-ți... Câte zile şi câte 
nopți ai călătorit, nici tu na mai știi! Te-ai prăbușit, 
pierzându-ți simțirea. Ai mers, ai mers prin oceanul fără 
cărări, învârtindu-te și fărămițându-te... Clipele ți-au părut 
zile, şi zilele ani... 

Și-ai ajuns în sfârșit în lumea noastră... Nădăjduiai 
intr'un liman de odihnă, dar nădejdea ţi-a fost scurtă... 
Un sineu venit din miază noapte te-a înșfăcat, te-a sdro- 
bit, și după ce te-a pângărit, te-a aruncat în sloata mur- 
dară, unde ți se înecă cel din urmă vis, alb fulg, pri- 
beag al unei lumi mai curate, sol al văzduhului ne- 
pătruns. 

Suflete, dece te sbați? de ce te frămânți așă când 
vezi fulgul cum piere, singuratec, el care impărățise odi- 
nioară în palatul de ghiaţă? De ce te înduioșezi şi-i 
plângi soarta? Plângându-i-o nu ţi-o plângi oare și pe a ta? 

Și tu ești un biet fulg pornit dintro lume mai bună 
scăldat în luminile astrale, legănat in armonia sferelor 
cerești, ascunzând în cutele tale o scântee din dumne- 
zeire, prefăcută în năzuință spre bine, frumos și ideal. 

Te-ai prăbușit din înălțime și ai ajuns aici... In urechi 
îți răsună însă armonia cerească, și în suflet mai bate 
încă ritmul divinităței căzute odată cu tine. 

Și ai vrea să le dai viață. Ai vrea să le prinzi și să 
le torni în forme nepieritoare... Dar o sbucnire de vânt 
te ia, te aruncă, te risipește în mici fărâme, isbindu-te 
în viroaga pururi deschisă a realităților, a micimilor, a 
nemerniciilor vieții. 


2. O LACRIMĂ PE UN MORMÂNT. 


Cel mai neprețuit prieten al tinereții mele, nuvelistul 
T. Cercel, a murit (1). Aflu de abiă astăzi, deși a murit 
de un an... 

li perdusem urma. Scrisorile mele rămâneau pururi 
fără răspuns. Prietenii nu mai știau nimic de el. Rude 
nu aveă. Doar o bătrână mamă, ce i-a închis ochii ne- 
căjiți, dacă nu va fi murit ea întâiu. 

Se ştersese de mult din viața mea. Dar acum când 
știu că sufletul lui chinuit s'a înălțat dintre noi, pentru 
totdeauna, acum când am pierdut orice nădejde de a-l 
mai vedea aici, în această lume, în care atâția ani am 
petrecut împreună frățește, acum, în acest duios amurg 
de sfârșit de iarnă, icoana blândă a prietenului meu se 
încheagă dintre negurile nopții ce mă împresoară, prinde 
ființă și-și pune mâinile reci peste fruntea mea fierbinte... 


(1) A tipărit câteva schițe reatiste admirabile în Sămănătorul, 

Si stăm de vorbă. 

Trec anii tinereții pe dinaintea ochilor ca ceva aeve: 
anii singurateci ai celei dintâi veniri în lucurești, anii 
vârstei neînțelesc, ai năzuințelor, ai iubirii sfioase și căl- 
cate în picioare, ai atâtor dureri mici ce ni se păreau 
totuși un ritm din marea durere universală. 

Mă văd rătăcind cu tine, prieten iubit, prin împre- 
jurimile Capitalei, fugind de oameni, urându-i poate, mer- 
gând tăcuți unul lângă altul și ascultând bătaia inimilor 
noastre nebune, care singure se înțelegeau și își măr- 
turiseau dorințele ascunse, și încolțirile unor suferințe 
timpurii, ce dela douăzeci de ani aruncaseră o brumă 
grea peste ogorul sufletelor noastre. 

Ne iubeam. Şi acum, în această clipă, am siguranța 
că tu ai fost singurul om ce ma iubit vreodată, pri- 
mind în sânul tău prielnic revărsarea unor mărturisiri 
duioase, pe care le-ai luat cu tine în mormânt, tu, sin- 
gurul ce le-ai auzit și le-ai alinat nu atât prin cuvântul 
tău rar ci prin dragostea și increderea din care sco- 
team puteri noi de răbdare și de resemnare. 

Și apoi veniră anii tragici, ani fatalității, 

Te văd şi acum, prieten iubit, cu ochii rătăciți, pri- 
vind în gol dintr'un colț al odăei mele, frământat de 
acel demon al eredității ce aveă să te doboare. Te aud 
bătându-mi la geam în puterea nopții, intrând ca o su- 
flare de vânt, cătând un adăpost impotriva dușmanilor 
nchipuiți, căzând zdrobit pe patul meu. În negurile ce-ţi 
învăluiau mintea o singură lumină mai deosebită. Și 
aceia eram eu. Te încredeai în mine. Din toate păr- 
țile ți se păreau că răsar dușmani nevăzuți de care fu- 
geai. Numai eu îţi rămăsesem, stând împietrit de durere 
neputincioasă dinaintea acestei nenorociri de neînlăturat, 
dinaintea nebuniei livide, ce se apropia zi cu zi, nemij- 
locit, și trebuiă să te cuprindă în braţele ei neiertătoare. 
Și te-a cuprins, Te-a sărutat. Ai nebunit. Își aud și acum 

râsul silnic, îţi văd și acum ochii sângeroși. Din bun și 
blând erai rău. Dar pe mine nu mă uitaseși. 

Te-am dus într'o casă de sănătate. 

De acolo, în curând primeam vești bune. Imi scriai 
lucruri cuminţi, pline de finețe literară, de descripții pi- 
torești. Omul și scriitorul renășteau în tine. 

Ai ieșit. 

Erai tăcut și mai sfios ca odinioară. Te strecurai pe 
lângă ziduri ca o umbră. Te credeai ținta tuturor. Nici 
nu mai ridicai ochii înlături. Purtai o cruce în spate. 
leșai numai seara de frica privirilor cercetătoare. 

Apoi viața ne-a despărțit ani și ani de zile, eu, du- 
cându-mă în depărtările luminoase, iar tu întorcându-te 
sdrobit, să-ți sfârșești naufragiul vieții în satul de unde 
plecaseși, lângă bătrâna mamă nenorocită. 


* 


Și acum aflu că ai murit, că suferințele tale s'au sfârșit, 
că firea sa răsbunat înpotriva unor greșeli pe care nu 
tu le-ai săvârșit. Așă stă scris: greșelele părinților asupra 
copiilor! Ai băut întreg paharul. Ai murit cu mintea ră- 
tăcită. Scriptura sa împlinit! 

Dar dacă paharul vieţii tale a fost amar, te bucuri 
astăzi de seninătatea eternităței. Indoelile ce ne frământau 
nu-ți mai rod sufletul; realitățile vieții nu-ți mai pun 
cununa de spini; impertecţiile firei noastre, ce ne-au adum- 
brit atât tinerețea, nu-ți vor mai ofili fruntea. 

Tu ai murit. 

Eu am rămas. 

Și în acest amurg de iarnă târzie, în care îmi simt 
inima sfâșiată de atâtea întrebări dureroase, pe care nu 
ți le voiu mai puteă spune niciodată, o frate al sufle- 
tului meu, nu știu dacă trebuie să te plâng sau să, te 
fericesc. 

Tu ai intrat în nepăsarea veșnică, iar eu am rămas 
acelaș, ca la douăzeci de ani, nesigur, șovăitor, nefe- 

ricit, închis în temnița inimii mele, bănuitor și neîncre- 
zător, lovit de bicile fatalităților sufletești. Eu un val 
sbucimat și tu o rază de lumină, doi ochi nepăsători, 
senini, și eterni în care nu văd nici iubirea cu care mă 
învăluiai odinioară. 

Te chem, te implor, te ameninț. 

Nimic. b 

Mă înduioșez zădarnic. 

Să-mi șterg lacrima ce mi se prelinge pe geană. S'o 
şterg repede şi să n'o întreb: 

— Pe cine plângi, lacrimă necruțătoare? 


3. OMUL PEȘTERII... 


Se joacă «Fedra». 

Pe scenă stă regina legendară ín tronu-i acoperit de 
purpură. E galbenă. Se frământă. Pieptul îi svâcnește 
în tresăriri grăbite. Plângerea i se revarsă apoi din gâtlej 
ca un șuvoi scăpat de sub scocul morii. Cuvintele nă- 
vălesc unele după altele, aprige, pornite. Glasul, când 
se înalță ca un val când se potolește, zdrobindu-se în 
lame ce prevestesc o mânie viitoare. 

Işi jelește soarta nedreaptă; își pune mâinile pe sân, 
voind să-și aline fiorul strecurat cu sila în inimă. Focul 
o mistuie. Para îi trece prin vine; îi dogorește obrajii; 
îi furnică prin trup. 

Infrântă de patimă, ea cheamă .cu un glas, în care 
cântă muzica tuturor îngerilor, pe tânărul prinț Hipolit, 
ce rămâne rece la orice ademenire. 

Se gândește apoi o clipă. Hipolit e fiul bărbatului ei, 
rătăcit pe mare. Flacăra iubirii ce o încinge nu e deci 
fără prihană; zeii și oamenii o privesc ca pe'o nele- 
giuire. Grozăvia incestului i se trezește în minte. Geme 
acum nenorocita regină, ca și cum ar fi înjunghiat-o 
cineva. 

Dela ruga umilă trece la răsvrătire. 


Convorbiri Literare — Anul XLVI. 4 


410 E. LOVINESCU 


Stă publicul țintuit ca un singur om. 

Mii de ochi privesc sfâşierea reginei disprețuite, mii 
de urechi îi ascultă plângerea duioasă ca și vaerul vân- 
tului de toamnă. [i se pare totuși că e numai un sin- 
gur ochi uriaș de Ciclop, o singură ureche în pâlnia că- 
reia se aruncă cuvântul de foc şi de ghiață al Fedrei. 

Sunt mii de inimi, dar numai una singură bate; sunt 
mii de piepturi, dar numai unul singur se umflă și se 
adâncește în desnădejde; sunt mii de gâtlejuri, dar numai 
unul singur se inăbuşe, cerând mai mult aer. 

In tot teatrul nu se văd decât două ființe: nenoro- 
cita regină şi privitorul. Altcevă nu există. Stăm cu 
toții atârnați de versul ce cade din gura Fedrei, ca un 
rod dintrun ram. O vorbă neridică și alta ne afundă. 

Și cu toate astea, între privitor şi regina tragică mai 
e cineva la mijloc, pe care îl uităm. 

Mai e sufleurul... 


ci 


Cine ești, tu, ființă pitită în cușca luminoasă? Cine 
ești, tu, melc, cu casa în spinare? Pentru ce te târâşti 
pe brânci ca un Troglodit în peștera ce te fură privirii 
noastre? 

Nimeni nu știe de unde vii și unde te duci, nimeni 
nu știe de eşti tânăr sau bătrân, blond sau brun, tru- 
mos sau urit. Nimeni nu te-a văzut. 

Eşti tu cevă aeve sau numai o stafie ? Arunci o umbră 
pe pământ sau ești omul ce și-a pierdut umbra? 

Pe afișele colorate nu te zăresc; în reclamele lumi- 
noase nu reverși încă literile de foc ale numelui tău. 

Tu ești cel ce nare nume. 

Pentru tine lumina zilei nu strălucește, Dacă ai veni 
la soare te-ai topi ca un fulg de zăpadă. Liliac de noapte, 
nu te ivești decât când se lasă negurile înserării. Te 
strecori pe străzile întunecoase. Mergi sau plutești ? Nu 
ştiu. Tu nu trăești cu adevărat decât la răsărirea zo- 

rilor rampei. Când cortina se ridică, începi să respiri. 
Dar ca nimeni să nu te vadă ţi-ai luat și cușca în spate 
ce ţi-a fost și leagăn şi-ţi va fi desigur și mormânt. 

Stăm cu toții sub farmecul tragedianei. Plângerea ei 
ne iînduioșază ; versul ei ne înalță și ne scoboară ca rit- 
mul unui val de mare. 

Versul însă i l'ai suflat tu; fiorul ce-i frământă sânul 
a pornit de pe buzele tale, șoptitoare. Oprește-te o clipă, 
și vraja ce ne ferecă de fiecare cuvânt al Fedrei, se ri- 
sipește. Privirea îi rătăcește; glasul îi tremură nesigur; 
firele ce ne țineau legați de ființa ei se desfac deodată, 
lăsându-ne dinainte realitatea: o artistă ce trâește nu- 
mai viața scenei. 

Intre atâţi actori cunoscuți și slăviți de toată lumea; 
între atâtea ambiţii deslănțuite; între atâtea nume zgo- 
motoase ca o fanfară de război; în mijlocul acestei furii 
de umbre strălucitoare, de regine tragice, de eroi fatali, 
de cuceritori de inimi și de țări; în mijlocul acestui raiu 
de lumini, de scăpărări electrice, de rochii bogate, de 
sânuri goale, de tinerețe încrezută și de bătrânețe ne- 
îngăduitoare, îmi place să te evoc pe tine modest lo- 
cuitor al peșterilor, Trogloditul, pe care nimeni nu-l vede 
și nu-l aplaudă!... 

Și cu toate astea, ochii Fedrei îndurerate te învălue 
mișcător, implorându-ți versul ce urmează; cu toate astea, 
și eroi, și fanți, și cuceritori, și nebunul prinț Hamlet 
ca și Lady Macbeth stau umiliți dinaintea peșterei tale, 
și se tem de mânia ta. 

Fără tine, Cyrano nu și ar suspina dragostea la bal- 
conul lRoxaniei, nici mâinele lui Othelo nu sar infige 
în pielița subțire a gâtului Desdemonei. Fără tine pum- 
nalul asasinului ar cădea jos și curtezana nu Sar mai 
da plăcerii. Fără tine, Romeo și-ar pierde farmacul poe- 
ziei şi Fedra ar geme, dar nu ar cuvântă! 

Pe tine deci te cânt, ființă fără nume, fără vârstă și 

fără sex, general ce duci luptă fâră să te arăţi pe câm: 
pul de bătae, o simbol al modestiei! 

Tuturor de pe scenă le dai zu viață; dar aplauzele 
Și laurii îi culeg numai ei. 

Și, pe când florile cad pentru alții, tu, ca un om ce 
și-a îndeplinit datoria, te târăști din peștera ta ferme- 
cată, nevăzut și neștiut de nimeni, fără invidie și fărâ 
deșărtăciune, strecurându-te spre îndepărtatele ulițe ce 
adăpostesc maiestatea ta anonimă. 

E. LOVINESCU. 


DESTINELE ŞTIINŢEI ȘI METAFIZICEI 


CELE TREI PARALOGISME ALE FILOZOFIEI 
CURENTE. 


(Urmare). 
Il. 
§ 6. 


Cum ne-am putea lămuri că progresul filozofiei a putut 
fi contestat, că s'a văzut în filozofie un imens şi decepţio- 
nant cerc viţios, o pietinare pe loc, o discuțiune netermi- 
nată, fiindcă e interminabilă, în jurul aceloraş probleme 
obsedante și monotone? Filozofia să fie oare o veşnic 
neisprăvită pânză a Penelopii, un „perpetuum mobile“ rea- 
lizat în domeniul cunoștinței? Cum s'a putut exclamă cu 
Ecleziastul că în materie de filozofie „nimic nou sub soare“ ? 

Cauza primă, nucleul acestor negațiuni, e confuziunea 
care se face de ordinar între cele două specii distincte de 
progres, pe care sociologul G. de Tarde le-a invederat cu 
spiritul său subtil (1), anume: progresul — acumulare și 
progresul — substituire. 

Progresul metafizic, progresul filozofiei constă esenţial 
şi exclusiv aproape, din acumulare ; orice teorie, orcât de 
îndrăsneață ar fi recunoscută la un moment dat istoric, 
continuă de a atrage unele spirite, ea persistă să sugge- 
reze idei sau chiar concepţiuni noi; spre pildă alegem la 
întâmplare, cazul filozofiei lui Schopenhauer, care multă 
vreme a fost neînțeleasă. Chiar dacă un sistem metafizic 
e înlocuit sau e părăsit el nu se pierde pe vecie, căci e 
o bogăţie câștigată, e un punct de vedere asupra lumei 

(1) G. Tarde Les lois de l'imitation (Edit. 5-ca. p. 161) Autorul pri- 
veşte această subdiviziune dintr'un alt punct de vedere, 


414 MIRCEA FLORIAN 


descoperit în chip definitiv şi utilizabil ori şi când. Nici 
un sistem filozofic nu e prea învechit, pentru ca să dispară 
cu desăvârşire; patrimoniul filozofic al omenirii se îmbo- 
gățeşte necontenit acumulând concepţiuni lângă concep- 
țiuni,. Sistemele metafizice sunt ca şi acei viermi (rotifere) 
care par a fi morți, fiindcă sunt uscați, dar peste cari e 
destul să turnăm o picătură de apă, pentru ca ei să reîn- 
vieze și să înceapa o viață activă în locul vieţii latente pe 
care o duceau până atunci. Nici o problemă metafizică nu 
e definitiv clasată, nici chiar aceia a Divinităţii. Ei bine, 
tocmai această nuanţă sui generis a progresului filozofic 
a produs iluziunea regretabilă a non-progresului gândirii 
filozofice, a învârtirii sale pe loc. Coexistenţa tuturor si- 
stemelor filozofice a dat impresiunea eronată a înțepenirii 
filozofiei în aceleaș făgaşuri. 

Acelaş lucru se petrece şi cu progresul gândirii știin- 
țifice ? Nu. De această dată întâlnim cealaltă înfăţişare a 
progresului. O feorie ştiinţifică este definitiv aproape pă- 
răsită, când declararea ei în fals s'a făcut cumpănit, după 
cercetări experimentale de o rigurozitate inatacabilă, cel 
puțin pentru moment; ea dispare intocmai cum nimic nu 
mai rămâne în timpul verii din zăpada din iarna trecută. 
Dar am zis restrictiv „aproape definitiv părăsită“, fiindcă 
substiiuirea în ştiinţă nu e absolut pură, ea conține şi ele- 
mente împrumutate acumulării filozofice, adică o teorie 
ştiinţifică părăsită poate sub o formă apropiată noilor cu- 
ceriri experimentale să reînvieze și să trăiască o viaţă 
nouă. Ceea ce mai cu seamă nu se distruge, nu se pulve- 
rizează nici odată in evoluțiunea ştiinţei, ceea ce face con- 
tinuitatea aparentă a gândirii științifice e stocul de expe- 
riențe deplin câştigate. Teoriile pot trece, experiența ră- 
mâne ; experiența speciei e tezaurul care veşnic creşte, e 
energia care nici odată nu se istovește. 

Substituirea fără aliaj o găsim însă exclusiv în activi- 
tatea practică, în activitatea economică omenească, în apli- 
cările tehnice ale ştiinţei, — şi acum ne putem explică mai 
bine, de ce ştiinţa se supune mai mult progresului — sub- 
stituire decât progresului — acumulare: ea este esențial- 
mente practică. O maşină învechită, când alta mai practică 
s'a inventat, e părăsită cu desăvârşire, dacă cel care o în- 
trebuințează nu vrea să deă faliment. Locomotiva s'a sub- 
stituit aproape pretutindeni, unde s'a putut, diligenții, iar 
vapoarele moderne cu aburi triremelor antice. Cine s'ar mai 

luptă astăzi cu săgeți și catapulte, când avem arme Mann- 
licher cu repetițiune și tunuri Krupp irezistibile ? 

După cele de mai sus, suntem în stare acum să lămurim 
pe deplin pricina negării progresului filozofic, e tocmai 
confuziunea în filozofie a punctului de vedere substituire, 
științific și practic cu punctul de vedere acumulare al me- 
tafizicei. In adevăr dacă căutăm să fixăm trăsăturile direc- 
trice și ideile dominante ale gândirii filozofice contimpo- 
rane, constatăm imediat sforțarea, uneori foarte subtilă 
şi indiscernabilă, de a privi evoluția gândirii filozofice cu 
ochii omului de știință. Această încercare e mult mai im- 
portantă, mult mai gravă decât la prima enunțare s'ar 
crede, cu consecințe multiple şi fatale. Credem că ne facem 
o datorie de sinceritate denunţând unele — cele esenţiale— 
din paralogismele filozofiei contimporane, încercând a a- 
runcà o lumină imparțială pentru ca astfel să fie evitate, 
dacă se va putea. Spiritul contimporan nu poate rămânea 
multă vreme prizonierul unor precugetări primejdioase și 
chiar obscurantiste. 

Incontestabil, cea mai evidentă caracteristică a filozo- 
fiei de sub ochii noștrii, e înflorirea ipertrofiată a spiri- 
tului critic, a criticismului sub forma kantiană sau, în 
Franța, sub forma Renouvieristă. Ce este în puține vorbe 
criticismul sau spiritul critic? Este sforțarea de a reduce 
filozofia la o simplă analiză a cunoștinței omenești, la spe- 
culațiuni alambicate asupra marginelor şi naturii acestei 
cunoștințe; dar mai cu seamă e continuă şi absorbanta 
discuțiune asupra valorii proceselor cognitive ale spiritului 
nostru. Pentru câţi mai mulți aparițiunea criticismului este 
cel mai mare eveniment al evoluțiunii filozofice, este cel 
mai indiscutabil progres, Atunci cum mai putem înțelege 
că sprijiniți tocmai pe criticism cei mai mulţi, şi poate 
chiar aceia care trâmbițaseră progresul, vin şi ne şop- 
tesc cu lacrimile în ochi, îndoliaţi despre „tragica moarte“ 
a metafizicei, care fusese gloria filozofiei până acume? 


§ 7. 


A. Paralogismul criticist. Criticismul — enunțăm clar 
chiar dela început ideia noastră — a transformat discuțiunea 
asupra naturii şi marginilor cunoștinței, într'o discuțiune 
asupra însăși existenței acestei cunoştinţe și a obiectului 

său. Criticismul, în loc de o analiză imparţială a funda- 
mentelor cunoștinței omeneşti, ne dă o valorificare a ace- 
stei cunoștințe ; el metamorfozează critica metafizicei într'o 
negare completă a posibilităţii acesteia, analiza devine o 
disoluțiune. Teoria cunoștinței s'a transformat, în mâinile 
feciorelnice ale lui Kant, într'o suprimare absolută a me- 
tafizicei, şi aceasta, sub cuvântul că valoarea ei nu sufere 
comparaţiune cu valoarea științei, care singură poate îi în- 
temeiată pe judecăţi sintetice a priori, adică pe adevăruri 
universale şi necesare, valabile ori unde şi ori când, care 
să smulgă asentimentul tuturor capetelor normale omeneşti. 
Metafizica anume nu e posibilă, fiindcă preţuită în raport 
cu matematica și fizica — aşa cum le înţelegea Kant—valoa- 
rea ei obiectivă este nulă. Kant a transformat astfel o che- 
stiune de fapt: existența metafizicei, într'o chestiune de 
valoare: cât prețueşte metafizica, dacă vreă să treacă drept 
o ştiinţă tot atât de sigură ca şi geometria lui Euclid și 
fizica lui Newton, cei doi poli ai gândirii ştiinţifice, după 
Kant. Criticismul nu face decât să nege frecutul: evoluţiu- 
nea metafizicei, printr'o situaţiune actuală: problema va- 
lorii cunoștinței metafizice. Kant eră un spirit care trăia 
înt”o lume subtilă de valoriticări; pentru el stările psi- 
hice secundare, intelectualizate, colorate de un timbru afec- 
tiv delicat, puteau suprimă stările psihice primare, stările 
de fapt, stările care se impun prin forța brutală a reali- 
tății lor. I. Kant concepea posibilitatea unei expansiuni 
nețărmuite a Vaf/orii, Kant eră un idealist profund, cu toate 
protestările sale, eră precursorul latent al „idealismului 
magic“ al mişcării romantice de după el. 

Pe Kant îl urmărea fantoma ontologiei ; şi pentru ca să 
distrugă definitiv argumentul străvechiu al Sf-tului An- 
selm, perfecționat de Descartes, după care esența acopere 
existenţa, l-a văzut alucinatoriu pretutindeni, şi a alunecat 
în cel mai strâmt nominalism. Pentru ca nu cumvă cineva 
să fie tentat ca din investigațiunea: „dacă e posibilă me- 
tafizica“, să ajungă la fondarea solidă a acesteia, precum 
el a ajuns de altfel punându-și întrebările „cum e posi- 
bilă o matematică și o fizică pură“, s'a încercat, prevenind 
o asemenea sforțare, să soluţioneze problema imparţială 
a posibilității metafizicei întrun sens neașteptat şi nele- 
gitim, negând adică existenţa şi posibilitatea de a se în- 
tocmi a acesteia. Dar această problemă: „e posibilă meta- 
fizica“ poate fi soluționată tot atât de bine și afirmativ, 

depinzând de intenţiunea primordială, așa cum s'a făcut 
în timpul nostru, foarte recent. Cum Kant, încercând să 
distrugă pretenţiunile ontologice sub toate formele sale, 
conchidea la imposibilitatea metafizicei, tot astfel, spre 
pildă, d-l Bergson, din potrivă, scăpat de acest idol an- 
tiontologic, conchide la posibilitatea și necesitatea chiar 
a metafizicei. Chestiunea de fapt nu devine o chestiune de 
drept, și valoarea nici nu închide, nici nu neagă existența. 
Chestiunea de fapt și chestiunea de valoare sunt două pro- 
bleme distincte, şi nu poate fi vorba între ele de inferio- 
ritate sau superioritate, ci numai de diferenţă. 

Tot după I. Kant metafizica umblă după totalitatea ab- 
solută a condiţiunilor experienţei, obiectul său e astfel mai 
pre sus de orice experiență posibilă, fiindcă totalitatea ex- 
perienţei nu poate fi obiectul unei experiențe sensibile. 
Atunci, cum scria d-l Poincare despre ipotezele ştiinţifice, 
metafizica, e drept, că nu poate fi verificată perfect nici 
odată de experiență, dar nici contrazisă definitiv de aceasta, 
deși e o suggestiune a ei. Dar o experiență nici nu poate 
s'o condamne fără apel, cum se întâmplă cu o teorie fizică, 
fiindcă, după cum vom vedea mai târziu, metafizica nu ur- 
măreşte sistematizarea unificantă a experienței. De aceea 
nu i se poate aplică criteriul științei, apelul la experienţă, 
n'o putem pune pe planul geometriei și fizicei, care recurg, 
una la intuițiunea pură, cealaltă la categorii şi intuițiune 
sensibilă. 

Precum a observat adânc și Hegel, cum putem dovedi 
oare, dacă o cunoștință e posibilă sau nu: prin analiza cu- 
noșştinţei, care repede se poticnește în valorificarea acesteia, 
sau prin însăși funcțiunea de a cunoaște? Cum putem şti, 
spre pildă, dacă cineva e un bun fierar? Oare prin cerce- 
tarea subtilă a aptitudinilor sale, cercetare care poate dă 
ușor greș și care poate fi denaturată de aprecieri subiec- 
tieve şi perfide, sau din potrivă punându-l pe fierar să 
lucreze, observându-l în fiecare clipă, observându-l nu o zi, 
ci cât mai mult posibil ?.Pentru mine nu există greutate în 
selecţiunea dintre cele două alternative. 

Aceeaș dublă întrebare ne punem şi în fața criticismului 
contimporan. Putem fixă imparțial, disecând (dacă ar fi po- 
sibil fără cerc vițios) însuși instrumentul intelectual cu care 
noi facem metafizică, dacă această disciplină omenească e 
posibilă ? Sigur că nu. Nu putem ști, dacă o cunoștință e 
posibilă, decât numai încercând să cunoaștem în direcţiunea 


Ad 

ei. Deși în viaţa curentă e greu, totuși noi trebue, să fa- 
cem diferenţa între funcționarea, întrebuințarea însăşi a in- 
telectului şi conceptul pe care ni-l facem despre ratura și 
mecanismul acestei funcționări. Ideia ce ne-o facem despre 
metafizică și însuşi faptul de a creiă un sistem meta- 
fizic nu se implică, nu se suprapun; întrebuințarea nu 
acopere noțiunea. Mintea a creiat spontan metafizica fără 
să se întrebe, dacă ea e posibilă ; iar acum critica analitică 
nu poate să atrofieze această funcţiune atât de adânc an- 
corată în armonia noastră mintală prin valorificări părti- 
nitoare. 

Diogene Cinicul dovedea că mişcarea există, mișcându-se 
în piața în care Zenon Eleatul, prin argumente de o tărie 
turburătoare și astăzi, respingea peremptoriu posibilitatea 
mișcării. Dar ni se va obiectă că metafizica până acum n’a 
ajuns la rezultate apreciabile comparativ cu celelalte „ști- 
ințe“ şi că prin urmare e momentul să cercetăm însuși or- 
ganul spiritual care „metafizichează“ și să vedem, dacă nu 
cumvă e ceva greşit sau rău întocmit, dacă nu cumva nu 
există ceva chiar de'a rădăcină stricat. Nu cumva un meșter 
puţin iscusit a făurit o maşină ciudată care face mult sgo- 
mot fără să producă ceva? Am văzut că asimilarea meta- 
fizicei cu celelalte ştiinţe nu face cinste nici metafizicei, 
nici celorlalte ştiinţe. Dar afară de asta, ce ne îndreptă- 
țește pe noi să credem că dacă „mişcarea“ metafizicei n'a 
fost posibilă —să zicem! — până acum, melafizica nu se 
„va mișcă“ mâine sau poimâine? Organul metafizic nu e 
ceva absolut delimitat în sistemul spiritului nostru, nu e 
un „lucru“, nu e o realitate statică, stereotipată, un district 
cu contururi prefixate, pe care să-l putem carcetă obiectiv; 
procesele spirituale care fac metafizică, ca şi spiritul în 
general, sunt în devenire, sunt o realitate dinamică, sunt 
o tendință nu un obiect. Suntem din păcate prea mult în- 
clinaţi să considerăm momentul actual tranzitoriu al ra- 
țiunii noastre, drept forma sa definitivă. Practic poate e 
util să credem, teoreticește e inexact. Dacă s'a renunţat la 
ideia că omul în genere e scopul evoluţiunii sau al crea- 
țiunii, cum se ziceă altă dată, încă nu s'a eliminat prejude- 
cata, tot atât de primejdioasă, că generațiunea prezentă e 
termenul final al laborioase:or sforțări evolutive ale na- 
turii. 

In parte Kant a întrevăzut că metafizica e încă o ten- 
dință, însă el a văzut în aceasta, o slăbiciune, o scădere a 

metatizicei. El credea că celelalte științe nu sunt tendinţe, 
ci obiecte, lucruri, realități statice, definitive. El nu-și pu- 
tea imaginà o evoluțiune a fizicei, o evoluțiune a geome- 
triei, nu putea admite o transformare remarcabilă a ştiin- 
telor matematice și a celor na'urale, cum se admite astăzi. 
Acum e deplin câștigat că Ştiinţa cu S este un ideal, că 
investigațiunile ştiinţifice sunt într'o continuă, deși nu 
bruscă, desvoltare, într'o necurmată prefacere, că ştiin- 
tele sunt construcțiuni probabile şi ipotetice urmărind un 
punct final, de care tind să se apropie ca o curbă de a- 
simptota sa, punct care se depărtează însă necontenit, și care 
ar fi certitudinea științifică definitivă. Aşadar, chiar dacă 
admitem că metafizica până acum ma putut prinde nici un 
adevăr echivalent axiomelor geometrice, critica cunoștinței 
nu trebue să sozotească instrumentul metafizicei, spiritul, 
ca o realitate dată odată pentru totdeauna, ea nu poate 
prevedea evoluțiunea ultericară a metafizicei, nu poate şti 
a priori dază o viitoare reacțiune metafizică nu va putea 
dovedi de fapt posibilitatea existenței unei metafizice, fi- 
reşte, fără pretenţiuni incompatibile cu natura sa. Con- 
cepțiunea kantiană despre spirit şi cunoştinţă în genere 
e încă venerabila concepțiune scolastică, care socotea spi- 
ritul ca şi cerul o sferă de cristal imutabilă şi incoruptibilă. 

„Critica trebue în adevăr, ca ştiinţă, să subsiste siste- 
matic, deplin, şi până în cele mai mici detalii, mai înainte 
de a fi vorba de a stabili o metafizică, sau chiar de a con- 
cepe speranța îndepărtată de a avea una“ (1). Acestei a- 
serțiuni noi opunem alta tot atât de îndreptăţită, cel pu- 
tins „a Nol să cunoaştem mai înainte de a cunoaște, e tot 
așă de absurd ca şi înțeleapta precauțiune a acelui scola- 
stic care voia să înveţe a înotă mai înainte de a se aruncă 
în apă“ (2). 

Problema „dază metafizica e posibilă“ nu va fi bine ve- 
nită şi bine primită decât atunci când metafizica va fi si- 
stematizată, va fi solid şi perfect întocmită cum sunt ma- 
tematicele și fizica, ca să ne punem în punctul de vedere 
kantist. Sau acesta, după chiar mărturisirea lui Kant, nu 
s'a întâmplat și prin urmare nimeni nu are o rațiune sufi- 
cientă să afirme că me'afiziza, dacă până acum nu s'a con- 


(1) I. Kant Prolegomenes â toute Métaphysique future (Trad. Tissot) 
19. 


p. 
(2) Hegel Logique (trad Vera) v. l. p. 193. 

stituit, nici de acum înainte nu se va constitui. Metafizica 
e în devenire ca şi realitatea pe care ea încearcă s'o ex- 
prime, căci odată cu înlăturarea concepţiunei universului 
static, a trebuit să suprimăm şi 'concepţiunea unei metafi- 
zice date definitiv, dar tot așa de definitiv impositilă de a 
se înjghebă. Kant a făcut cum ar fi făcut un arhitect care, 
dorind să studieze temelia unei clădiri, sar pune să dă- 
rîme însăși clădirea mai înainte de a se fi slujit de ea. Dacă 
curiozitatea e îndreptăţită, fapta e nebunească. Căci c2 În- 
seamnă temelia fără clădire? 

Paralogismul criticist isvorăşte din impresiunea iluzorie 
că dacă am ajuns să discutăm fundamentul metafizicei e 
pentruză acest temeiu e cu totul şubred, e chiar inexistent. 
Fără îndoială, Kant caută să stabilească şi fundamentul ma- 
tematicei și fizicei, însă nu cu aceeaş intențiune, nu în ace- 
laş spirit cum încearcă cu metafizica. El, cum de altfel a 
mărturisit deseori, nu s'a îndoit nici o clipă că ştiinţele 
mai sus citate nar avea temeiuri de nesguduit, și dacă se 
întreabă cum ele sunt posibile e pentru ca să aplice discu- 
țiunea și rezultatele acesteia la problema posibilității me- 
tafizicei. El nu se putea lipsi de discuţiunea fundamentului 
fizicei și matematicilor, tocmai fiindcă nu s'a îndoit nici 
odată de azest te:neiu; știința eră un /ap£ care avea evi- 
dența în sine, eră „aliquid inconcussum“. E lesne să re- 
marcăm că numai față de știință Kant a avut o atitudine 
neprevenită. De aceea Kant, cu adevărat obiectiv față de 
ştiinţă, și-a pus problema: „cum sunt posibile o fizică şi 
o matematică pure“, pe când față de metafizică, pe care o 
socotea ca pe un „ce“ care ar putea să fie dat, ca un po- 
stulat moral, s'a întrebat dacă poate să fie dază ca şi ce- 
lelalte ştiinţe, şi astfel a devenit negativist și subiectiv. 
In faţa me:afizicei nu se mai întreabă „cum e posibilă“ ci 
„dacă e posibilă“, față de ştiinţă pune chestiunea de fapt, 
față de metafizică chestiunea de valoare. 

[Dacă metafizica e posibilă nu putem ști a priori, prin 
însăşi critica instrumentu.ui cunoștinței, ci numai cum ea 
e posibilă, atunci când se va constitui ca și celelalte științe. 
Căci dintre toate fenomenele, cunoştinţa în primul plan 
desfide orice prevedere serioasă. Ce putem ști despre pro- 
gresele spre pildă ale fizicei sau biologiei peste 59 sau 
100 de ani, nu vorbesc de mai mult? Putem ști anticipat 
ce ne va desvălui experienţa peste acest timp ? Sigur că nu. 
Treaba celui care afirmă contrarul să dovedească, dacă va 

putea ! Teoriile sau invențiunile care au fost înţelese mai 
târziu intră în altă categorie. Dacă sar fi ştiut mai dina- 
inte că ele vor fi primite peste câţiva ani, de sigur, că 
ele mar mai fi așteptat reparaţiunea târzie, însă nu zadar- 
nică, a posterităţii. Deci posibilitatea metafizicei nu se 
poate dovedi dezât numai prin experimentul acestei posi- 
bilităţi, adică construind sisteme metafizice, care vor fi 
selectate cu timpul de conștiința omenească. Critica cuno- 
știnței nu poate şti dacă o cunoştinţă e posibilă, ci cum 
ea e posibilă, şi încă cum ea este posibilă până acum, 
fiindcă nu trebue să sozotească nici odată, cum am văzut, 
conștiința şi cunoştinţa ca o realitate „ne varietur“. 
Putem însă pretinde alunezând pe povârnişul opus că 
criticismul nu constitue un moment capital al evoluţiunii 
filozofiei în genere? Observaţiunile de mai sus, orcât de 
severe ar părea, socotesc că nu îndreptățesc o asemenea 
radicală negațiune. Nimeni, cu toate acestea, nu poate să 
prețuiască mai mult decât noi valoarea spiritului critic, 
foloasele, rolul și natura sa. Teoria cunoștinței e o pro- 
blemă capitală, o problemă centrală a filozofiei contimpo- 
rane, însă nu în înțelesul strict kantist. Teoria cunoștinței 
nu va avea drept ţintă să suprime metafizica, ci să-i indice 
direcțiunile în care z'are să se avânte; din acest punct de 
vedere teoria cunoștinței este o introducere, o propedeu- 
tică indispensabilă la metafizică. Intru cât kantismul și 
comtismul au stabilit satisfăcător diferența dintre ştiinţă 
și filozofie sau metafizică, ele constitue un pas mai de- 
parte, o ascensiune a sforțărilor fi'ozofice; ele au consa- 
crat sciziunea dintre ştiinţă şi metafizică, care începuse 
chiar din anticitate şi se continuase de alungul erei mo- 
derne, fără a fi vizibilă. Științele am văzut că au eşit din 
sânul metafizicei și au continuat să trăiască multă vreme 
la acest sân; dar, după ce ele au dovedit că pot trăi de 
sine, divorţul eră fatal, diferențierea necesară şi fără în- 
târziere. Metafizica trăise pentru alţii până acum, sosise 
momentul să trăiască și pentru ea. Cele două curente sus 
numite ale filozofiei au făcut încă mai bine decât înainte să 
iasă în relief absolutul; afirmaţiunea științei relative în 
fața absolutului a devenit o chezăşie sigură a metafizicei. 
E o funcțiune înăscută a spiritului să alerge veşnic după 
soluțiuni metafizice, fiindcă relativul conține în sine ger- 
menul distrugerii sale; ceea ce e relativ e ceea ce trebue 
să jie veşnic întrecut. Orice explicațiune științifică nu 

poate să fie definitivă, statornică, fiindcă orice explica- 
țiune atrage după sine o alta, și, cum zice Byron, după o 
explicațiune dorim să auzim și explicaţiunea explicaţiunii. 
Pentrucă relativul e neindestulător, e imperfect, absolu- 
tul ne atrage neîncetat; şi pentrucă absolutul, deși în noi 
şi în jurul nostru, e totuși foarte departe, am creat în cursul 
veacurilor ştiinţa, cunoştinţă provizorie, „de provision“, 
cum zice Descartes, practică, omenească, relativistă. Dar să 
băgăm de seamă, diferenţa dintre știință și metafizică nu 
trebue s'o transformăm într'o exaltare speculativă a ştiinţei 
şi o nepgaţiune sistematică şi neinteligentă a metatizicei. Nu 
trebue să punem stavile spezulaţiunilor metafizice, nu tre- 
bue să decretăm absolutul inaccesibil, oceanul infinit al 
„lucrului în sine“ insondabil. De altfel chiar dacă am face, 
străduinţele noastre ar rămâne în parte zadarnice, Firea 
omenească e plină de antinomii. Omul nu poate prinde în 
asentimentul tuturora — consimțământ provizoriu — decât 
ceea ce e relativ, şi totuși, sau, pentru aceasta tocmai, râv- 
nește neîncetat după absolut, din care de abia din când în 
când poate să fure câteva crâmpeie însângerate de mâinile 
sale. Pozitivismul cel mai strict, pozitivismul absolut po- 
stulează metafizica. — „Noi nu suntem făcuţi pentru o cer- 
titudine absolută“ — zice el. Ce ne rămâne să facem? Să 
ne mărginim la relativ pururea nesigur și mutabil? Ar fi 
să transformăm relativul întrun absolut nepermis, în cel 
mai rău, în cel mai detestabil dintre absoluturi. Ne ramâne 
deci, prin chiar definițiunea relativismului, goana după 
absolut. Sau omul va consimţi să se mulțumească cu rela- 
tivul, cu ceea ce e schimbător, va consimţi să clădească pe 
nisip, să considere problema absolutului drept un tic de 
maniac cronic? Cine știe! Ori și cum, noi credem că e mai 
bine să lăsăm spiritul omenesc să-și continue încercările 
sale metafizice, muncă de Sisif, să îngăduim sufletului no- 
stru să se cufunde în sânul unei lumi mai mângâietoare, 
fiindcă e desăvârșită și necondiționată, lume către care 
toți — unii mergând inconştient, alții zburând conştient 

tindem din toţi porii noştri. Să nu irităm inutil spiritul pu- 
nându-i zăgazuri omorâtoare. Relativismul intransingent 
sileşte funcțiunea metafizică să se lupte contra unui obsta- 
col inexistent, luptă din care ar putea eși ciuntită. Şi cu ea 
sar mutila chiar spiritul omenesc în totalitatea lui orga- 
nică „Poate scăpătarea simțului metafizic, a simțului care 
ne îndeamnă să nu ne mulțumim nici odată cu ceea ce este 

dat, e scăpătarea însăși a spiritului nostru, e bancruta no- 
bleţei spirituale a omului. 

Afirmaţiunea dogmatică: noumenorum non datur scien- 
tia, lumea inteligibilă n'o putem cunoaște, ultra-fenomenul 
este de nepatruns, sunt afirmaţiuni anti-filozofice, sunt 
un gest de umilință și de modestie creștinească, dar nu 
pot fi o atitudine intelectuală. Relativismul, în sensul ad- 
mis astăzi, — nu putem eși din lumea reprezentării fenome- 
nale — este esenţial religios şi sociologic. 

E religios fiindcă, după cum am mai văzut, ceea ce poate 
fi accesibil sforţărilor volitive ale omului e numai relati- 
vul; numai fenomenul poate fi supus calculului omenesc şi 
poate fi folosit pentru creşterea energiei noastre, „spre 
o mai mare glorie a omului“. Cercetările mai noi asupra 
mitologiei comparate (1) ne-au dovedit că primul produs 
al inteligenței omenești în străduința sa de a fi în lume 
„at home“, în familie, nu este religiunea pură, ci magia. 
Magia e substratul universal care e identic la toate po- 
poarele globului; e un fond tenace şi ireductibil, pururea 
ameninţător ; ea apropie pe oameni pe când religiunea îi 
diferenţiază. Magia, sub cele două forme ale sale „imita- 
tivă „şi „simpatică“, se caracterizează în primul rând prin- 
tro încredere fără nici o margine în forţele omeneşti: o- 
mul prin câteva cuvinte neinteligibile poate să producă 
ploaia, să stăpânească fulgerul, etc., poate să omoare un duş- 
man îndepărtat aruncând în foc imaginea lui de ceară. Re- 
ligiunea a apărut din clipa în care omenirea decepţionată 
a recunoscut slăbiciunile sale și deci supremaţia unor spi- 
rite sau a unui Spirit. Dacă omul nu poate să ordone lumii 
e pentrucă Universul trebue să fie cârmuit de forțe sau 
spirite superioare lui, concepute super-antropomorfic, pe 
care trebue să le dispună în favoarea sa prin rugăciuni, 
ofrande, sacrificii, şi nu prin descântece ordonatoare ma- 
gice. Religiunea e astfel o primă sforțare spre relativism, 
poate momentul hotăritor al îngrădirii aspiraţiunilor inte- 
lectuale omenești. Ea păstrează însă dela magie dorul de a 
stăpâni evenimentele ; însă, prin ipoteza unor spirite supra- 
omeneşti, ea introduce noțiunea de arbitrar. Omul continuă 
să conducă fenomenele, însă prin mijlocirea divinităților, 
cu volițiuni nesigure, dar ușor de înduplecat şi deci de 


(1) Să se vadă. Frazer Le rameau d'or. |. (Paris, Schleicher) 1903 
în special capitolul al 3-lea al primii părți. 

determinat printr'un anume cult. Ştiinţa perfecționează me- 
toda magiei, verifică cu strictețe postulatul magic al uni- 
formităţii și legalităţii naturii, elimină însă arbitrarul reli- 
gios, păstrând dela religiune relativismul său, deplin câşti- 
gat. Religiunea e puntea de trecere dela magie la știință; 
omul de știință e un magician mai circumspect. Peste el 
se revarsă ceva din prestigiul magicienilor australieni, care 
ajung să fie adoraţi ca regi atotputernici sau ca divinități. 

Când zic dar că nu pot pătrunde în lucrul în sine, nu 
spun altceva decât că cunoștința lui mare nimic aface cu 
Acţiunea omenească, că cunoașterea lui, din punctul de ve- 
dere al adaptării omenești, este inutilă, că, cu metodele ac- 
tuale de cunoaștere, care nu sunt decât sclave ale Voinţii 
de a fi, nu putem să intrăm în contact cu realitatea în sine 
care nu poate fi folosită, ci numai contemplativ înțeleasă. 
Ințelegerea deplină a realității în intimitatea sa ur face 
inutilă adaptarea și acţiunea, atunci ne-am identificà cu lu- 
mea şi problemele ar dispărea cu desăvârșire. 

E de asemenea, în al doilea rând, un fenomen sociologic, 
pentruză, după cercetările contimporane sociologice (Durk- 
heim, Izoulet, de Roberty) funcțiunea reprezentativă su- 
perioară, raţiunea, este în cea mai mare parte un produs 
social, o oglindă a formei, a structurii sociale. Categoriile 
minţii noastre sunt copii ale structurilor primitive sociale, 
în care omul a trebuit să se desvolte, să progreseze; ast- 
fel că cunoştinţa e relativă, e dependentă de societatea o- 
menească, de exigenţele ei, de posibilităţile ei de a adapta 
Universul la formele sale de înţelegere (1). La origine, în 
societăţile preistorice şi actuale sălbatice, toate manifestă- 
rile sociale îmbracă caracterul religios; dar nu numai la 
origine, ci totdeauna, tot ceea ce e profund social, tot ceea 
ce isvorăşte din chiar natura intimă a societăţii, a solida- 
rităţii, se înfățișează cu un coeficient indiscutabil religios, 
cum de altfel am accentuat în partea I. 

Dar putem urmări mai departe raporturile dintre rela- 
tivism şi celelalte manifestări strict omenești. Se ştie că 
concepțiunea relativistă a cunoștinței reduce toate cuno- 
ștințele la percepțiunile ce le poate avea un subiect, un 


(1) Să se vadă, între alteie, Annee sociologique, de sub direcţiunea 
d-lui Durkheim, anul 6-lea Durkheim et Mauss Clasifications primi- 
tives, unde se dovedeşte amănunțit că genul şi specia, categorii esen- 
iale ale mintei logice, sunt copii după diviziunile sociale primitive: 
fratria și clanul, 

„eu“ şi exclude cu desăvârşire ontologia. Orice sistem 
care tinde să închidă speculațiunea şi gândirea filozofică 
în marginele cunoștinței relative omeneşti se încoronează 
fatal printr'o morală. In orice doctrină idealistă, morala de- 
vine axa speculației, pivotul în jurul căruia ea se mișcă ; de- 
vine scopul ei. Dacă ne închidem în activitatea exclusivă a 
intelectului restrâns, singura justificare a unei asemenea ati- 
tudini devine etica, adică valoarea morală a unei asemenea 
atitudini. Astfel, ne explicăm de ce în sistemul kantian 
după negaţiunile „Criticii rațiunii pure“ ne lovim de afir- 
mațiunile dogmatice și dictatoriale ale „Criticii raţiunii 
practice“ ; de ce, mai cu seamă, cum am dovedit, chestiunea 
de valoare, „rațiunea practică“ ajunge să primeze asupra 
chestiunii de fapt, „rațiunea pură“, de ce analiza cunoştin- 
tei degenerează în distrugere și valorificare îngustă. 


O altă idee conducătoare a timpului nostru, în opozi- 
țiune fățișe cu ideia criticistă studiată, e ideia evoluţio- 
nistă, adică tendinţa de a privi totul, dar mai cu seamă în 
specie cunoştinţa, sub specie temporis sive originis, dintr'un 
punct de vedere genetic, genealogic. Şi de această dată 
ne isbim de o interpretare unilaterală şi eronată a spiritu- 
lui evoluționist din care va purcede al doilea paralogism, 
paralogismul evoluționist, în contradicțiune cu sofisma pre- 
cedentă. Deşi premisele acestui paralogism sunt cu desă- 
vârșire altele, încheerea din nefericire este aceeaș: nega- 
țiunea speculației metafizice. 


§ 8. 


B. Paralogismul evcluționist. Pe când paralogismul cri- 
ficist eră suprimarea faptului prin valoare, paralogismul 
evoluționist este întunecarea valorii prin fapt. |n cazul 
prim reflecțiunea negà activitatea spontană, în cazul secund 
spontaneitatea, impulsiunea firească nu admite reflecțiu- 
nea. Fiindcă toate cunoştinţele noastre trebue să înceapă 
cu experiența, fiindcă punctul de plecare al orcărei specu- 
laţiuni trebue să fie cunoștința sensibilă, evoluționismul 
conchide că orice încercare de trecere peste această ex- 
perienţă este condamnată la o neisbândă cu desăvârşire 
sigură. Starea actuală în toată complexiunea ei, în toată 
vivacitatea sa, şi intelectuală și afectivă — de unde și valoa- 

rea sa, — trebue să se eclipseze în faţa punctului său ini- 
tial care e trecut; şi care fiindcă aparține trecutului, e des- 
lipit de noi, e mort, aparține oarecum naturii, e un fapt 
simplu, sec, empiric. Trecutul sau faptul deja împlinit ni 
se pare că se prezintă sub forma unui raport indisolubil, 
și din potrivă stadiul actual, şi cu atât mai mult cel vii- 
tor, —ca ceva instabil, disolubil, care poate fi altfel, care 
deci nu e sigur, dacă indisolubilitatea e criteriul empiric 
al adevărului. „E imposibil să imaginăm o lege a conșştiin- 
tei alta decât aceasta: că coeziunele indisolubile subsistă 
în noi în locul coeziunilor disolubile“ (1). 

După iluziunea criticistă, ceea ce e derivat poate să su- 
prime pe acela din care derivă, iar după iluziunea evolu- 
ționistă acela din care derivă poate să nege ceea ce e de- 
rivat din el. In cazul dintâiu trecutul e un:simplu moment 
pregătitor, și deci trecător, al prezentului singur real; 
în cazul al doilea trecutul e creiatorul prezentului cari prin 
el mare nici o realitate statornică, ci numai una iluzorie. 
In criticism studiul posibilității metafizicei, chestiunea de 
valoare devenea o negațiune a metafizicei, o chestiune de 
fapt; în evoluţionism speculațiunile actuale metafizice vii 
şi deci de o valoare intelectuală netăgăduită sunt suprimate 
de constatările de fapt că anume totul trebue să plece dela 
sensaţie și că sensaţia este relativă, omenească, pe când 
dialectica este o avântare neinstrunată dincolo de marginile 
orcărei experiențe posibile, o excursiune în absolut. Con- 
tra spiritului care stăpâneşte toată epoca, căreia îi apar- 
ține şi Kant, epoca luminilor (Aufklärung), care avea o 
încredere exagerată în starea actuală a inteligenței ome- 
nești şi care, din această pricină, nu putea înțelege faptul 
şi activitatea spontană, primitivă, în naivitatea sa, evo- 
luționismul reacţionează lunecând în eroarea opusă, el 
neagă prezentul, realitatea complexă contimporană și exaltă 
faptul primitiv, punctul de plecare candid și brutal. Trecu- 
tul, „istoria“ e totul, prezentul e un epifenomen negli- 
jabil, un lux, un martor inactiv, o fosforescență iluzorie. 

Chiar dacă sar dovedi că toate cunoștințele noastre ge- 
netic au început prin a fi experimentale, însemnează că 
nici odată în desvoltarea funcțională a spiritului omenesc 
nu vom putea da peste o cunoştinţă absolută ? Chiar dacă 
primele metode ale cunoștinței au fost relativiste, empirice, 


(1) H. Spencer Principes de Psychologie. I. p. 512. 

trebue să admitem că totdeauna va fi astfel? De ce evo- 
luțiune numai în trecut şi nu și evoluțiune în prezent şi 
în viitor ? Poate tocmai relativul recunoscut ca atare şi sleit 
în toate motivele și energiile sale virtuale necesitează po- 
sibilitatea de a trece peste el şi de a intra în contact cu 
opusul său. Căci relativul bine înţeles, cum a observat şi 
Spencer, ne silește să sărim peste el şi să concepem, că 
există cel puţin, o realitate radical opusă, o lume absolută 
deși incunoștibilă, după acelaș Spencer, filozoful realismu- 
lui transfigurat. 

„Ipoteza metafizicienilor; că rafiunea posedă o autori- 
tate înaintea căreia trebue să cedeze modurile de cuno- 
ștință mai simple, e nu numai gratuită, dar încă absolut 
nedemonstrabilă“ (1). — Dar de sigur tot atât de gratuită 
e şi ipoteza contrară după care modurile posterioare de 
conștiință mai complicate trebue să abdice față de modu- 
rile inferioare care au prestigiul orbitor al trecutului — bu- 
nul vechiul timp — al faptelor trecute, adică ireparabile şi 
imperative. Dacă rațiunea, luăm o pildă din argumentarea 
evoluționistă, a eşit evolutiv din modificarea adusă meca- 
nismelor instinctive de exigenţele adaptive, trebue să con- 
chidem că rațiunea e un instinct mei complicat? Şi dacă 
mai ţinem seama că şi instinctele se rezolvă în reflexe, 
ele înșiși fiind nişte reflexe ma complicate, atunci suntem 
nevoiţi ca să afirmăm că de fapt nu există decât reflexul 
şi că celelalte derivate sunt iluzorii, evanescente. Nu e 
greu, dacă e aşa, ca să scoatem concluziunea firească dar 
paradoxală că evoluţiunea constă în repetiţia monotonă 
a unei realităţi primitive ; diferența între punctul de plecare 
şi un punct ulterior oarecare e o simplă diferență caatita- 
tivă şi nu una calitativă, o simplă diferență de mai mult; 
mai multe reflexe în instinct şi încă mai multe în rațiune. 
Atât numai! Așa dar metoda genetică constă tocmai în su- 
primarea evoluţiunii ; evoluționismul rău înțeles se neagă 
pe sine el singur. Concluziunea e neașteptată dar fatală. 
Căci dacă numai punctul de plecare e esenţial, dacă pro- 
cesul ulterior e un simpiu epifenomen, de ce să mai admi- 
tem în specie o evoluţiune, o desvoltare în sensul verita- 
bil; o asemenea ipoteză devine un lux; e gratuită. 

La aceeaș încheere ar fi ajuns, dacă ar trăi în timpul no- 
stru, marele dialectician, distrugătorul mişcării, Zenon din 


(1) H. Spencer Principes de Psychologie. II. p. 509. 

Elea. — „Cum definești evoluțiunea ?“ m-ar întreba el. — 
„Evoluţiunea, aș defini eu, formulând o definiție curentă, 
e o transformare lentă şi treptată care exclude eoipso cre- 
ațiunea, adică apariţiunea bruscă a unui fenomen care să 
nu fie determinat în întregime de antecedentele sale. „Foarte 
bine“ mi-ar zice malițios Zenon. „Prin urmare ca să nu fie 
creațiune ci evoluţiune, trebue să avem o transformare 
lentă, perfect continuă, căci dacă ar există un hiatus cât 
de mic între două momente ale evoluţiunii, creaţiunea e 
gata. Dar, să notezi, între două realități diferite calitativ 
orcâți intermediari am putea concepe, spre pildă chiar între 
două cantități, fie 1 şi 2, n'o să putem realizà nici odată 
o trecere insensibilă dela una la alta; va există totdeauna 
o diferenţă orcât de minimală ne-am puteă-o imagină, va 
există o discontinuitate reală. Ei bine, atunci ? Atunci —con- 
tinuă Zenon — evoluţiunea, ca să existe, mută creațiunea 
din infinitul mare în infinitul mic şi pentrucă aceste crea- 
țiuni infinitezimale nu se percep cu ochiul vă imaginați că 
ele nu există de loc. Dar mai e încă cevă, reluă Zenon 
schimbând tonul, nici creaţiunea nu poate există, fiindcă 
reîmprospătând argumentul contra mișcării, pentru ca să 
trecem dela un punct la altul, trebue să trecem printr'o in- 
finitate de puncte intermediare, trebue adică să facem finit 
ceea ce e infinit, să determinăm ceea ce nu e determinat, 
să sleim ceea ce e nesleit. Prin urmare, închee el surâzând, 
evoluția nu există, nimic nu se transformă, totul stă pe loc“. 

Desigur Spencer nu poate fi socotit ca un adversar al 
evoluţiei, când se știe că el a fost acela care ne-a dat sin- 
teza evolutivă cea mai vastă, cea mai cuprinzătoare, cea mai 
inteligibilă. Totuşi printr'o pseudo-ânțelegere a procesului 
evolutiv ar putea oferi benevol şi fără să ştie argumente 
care ar putea să se întoarcă, cum am văzut, contra ipotezei 
evoluționiste. 

Explicațiunea acestei iluziuni, mai cu seamă în lumea 
morală foarte tenace, o găsim în ticul substanţialist de a 
nu vedea în rezultate decât ceea ce a existat în principii. 
O asemenea prejudecată e foarte explicabilă în viaţa prac- 
tică, fiindcă mentalitatea noastră ne sileşte să privim lu- 
crurile static, pietrificat, însă nu poate fi îngăduită în 
speculațiunea filozofică. Altruismul, cităm câteva pilde mai 
transparente, chiar dacă sar dovedi că e un egoism evo- 
luat sau deghizat, nu e mai puţin o realitate ireductibilă, 
suigeneris, de sine stătătoare. lubirea, chiar dacă ar fi evi- 

dent că e o eflorescenţă a funcţiunii sexuale, totuşi ea în- 
chide în sine ceva mai mult decât instinctul pur genezic, 
are elemente care nu pot fi explicate fiziologicește. Sexua- 
litatea e un fenomen biologic care privește specia, iubirea 
e un fenomen pur individual, supra-social și uneori anti- 
social şi anti-biolologic. De ce să socotim fazele primitive 
ale evoluțiunii ca mult mai reale, mult mai pline de exi- 
stență decât cele posterioare ? Fiecare clipă a evoluţiei are 
o realitate autonomă, ca toate celelalte, și toate apoi sunt 
întro strânsă legătură, toate constituesc acelaş proces de 
ascensiune evolutivă. „Psihologul se pretinde desgustat 
de flori pentrucă nasc din gunoi. Se poate; dar desgustul 
său mare el în parte drept cauză prejudecata că floarea 
născută din gunoi nu poate fi decât gunoi 2... Cu multă 
trudă ne convingem că un camarad pe care odinioară îl tu- 
tuiam, pe care l-am învins în oarecare concursuri școlare, 
să fi devenit ilustru“, apoi în notă citează aprecierea dispre- 
țuitoare a unuia care ar putea îi a multora: „cutare! Ce 
de sgomot în jurul lui! L-am cunoscut mic funcționar la 
Hachette“ (1). De sigur, va fi fost el odată un mic şi umil 
amploiat la o librărie, dar ce importă! Astăzi numai e; e 
altceva, e ceva mai mult: a evoluat. Dar nu! Trebuia să ră- 
mână toată viața amploiat, aşă vrea una din prejudecățile 
noastre cele mai absurde, care sub cuvânt că țintește punc- 
tul de plecare, că umblă după „actul de naştere“, sub pre- 
text că aplică metoda genetică, suprimă procesul evolutiv 
şi neagă însăși metoda genetică. 

In rezumat, ne întrebăm neliniştiți, metoda evoluționistă 
e iluzorie, trebue să fie părăsită pentrucă ne aruncă în mre- 
jile unor contradicții de nerezolvat ? Nici de cum. Nu e ilu- 
zorie, nici nu trebue părăsită, aceasta mai puțin despre 
evolutionism decât despre criticism. Am dorit numai să scot 
în evidenţă rătăcirile posibile ale unui evoluționism înțeles 
aproape invers de cum trebue, care sub laudabilul cuvânt 
că vrea să înlocuiască creațiunea biblică prin transformare 
naturală ne lasă să ne poticnim în vechea concepţie a Uni- 
versului creiat odată pentru totdeauna, care în locul unei 
vederi curat dinamice ne dă o perspectivă deghizată sta- 
tică și substanţială a Universului şi Cunoștinţei. Pentru ca 
să mântuim evoluționismul am răsturnat pseudo-evoluţio- 


(1) Fr. Rauh L'experience morale (Edit. Ii-a) p. 53. Părţile subliniate 
sunt subliniate de noi. 

nismul și i-am demontat mecanismul său fragil. Adevăra- 
tul evolutionism postulează o plus-va!orificare continuă și 
lentă, o îmbogățire necurmată a realității care evaluiază. Şi 
nici nu se poate altfel! Cum ne-am mai putea explică în alt 
postulat ireversibilitatea procesului evolutiv, neputința de 
a mai reveni asupra pașilor făcuţi? Pentrucă ceva nou se 
adaogă dintr'un moment într'altul al devenirii, pentrucă fie- 
care moment al evoluţiei e purtătorul unei realităţi depline, 
evoluţia nu este o iluzie, ci realitatea cea mai palpabilă din 
toate. 

Știinţificeşte fiecare clipă a evoluţiei poate fi analizată, 
despicată în elementele sale, care schematic nu sunt decât 
elementele antecedente plus elementul care e analizat. 
Ştiinţa, precum se va vedea, poate să meargă și mai de- 
parte, poate să încerce să reducă și elementul ireductibil 
la elemente antecedente sau să-l neglijeze, dar atunci punc- 
tul de vedere static devine stăpân, interpretarea mecanică 
e suverană, universul ne apare sub forma repetițiunii uni- 
versale, în locul unei evoluții reale și continue avem o rap- 
sodie matematică. Dar ceea ce poate şi chiar trebue să facă 
ştiinţa, al cărui scop practic l-am accentuat, nu poate să 
facă filozofia. Acţiunea omenească și prevederea nu sunt 
posibile dacă fenomenele nu se repetă. Practic vorbind deo- 
sebirile dintre momentele unei evoluții sunt minimale, de 
aceea neglijabile. Savoir cest prevoir, prévoir čest pou- 
voir, Fără postulatul unei ordine constante a evenimente- 
lor, acţiunea omenească ar fi cu desăvârşire paralizată. De 
aceea fenomenele astronomice au fost totdeauna privite 
din punctul de vedere al legalităţii, al constanții, căci 
fără această repetiţiune relativă ar fi fost posibilă viaţa pe 
pământ ? Ad. Smith a afirmat exact că n'a existat nici odată 
un zeu al gravității. 

Metafizica deci ca fiind o cunoştinţă a absolutului nu e 
un vis al sufletelor scăpate din preajma religiei şi azi în 
căutarea unei divinități laice, ci o necesitate evolutivă. Nu 
toate mijloacele omeneşti de a cunoaște sunt reductibile la 
inducțiunea şi deducțiunea ştiinţifică, care ambele postu- 
lează repetițiunea universală sub o formă sau alta. Dacă 
noi n'am stăpânit până acum în chip veritabil decât cuno- 
ştiinţe ştiinţifice, cum ne afirmă kantismul și pozitivismul 
de ce să gonesc din sufletul meu speranța, valoarea spiri- 
tuală, a unei metafizice care se înfiripează, care va există 
dacă încă nu există? Metafizica sub forma unei discipline 

impunătoare este astăzi încă un pios dar copios deziderat, 
un postulat; însă incontestabil că va țâșni în mod firesc 
când toate știinţile se vor constitui, când toate fenomenele 
vor fi supuse unui tratament științific, va ţâșni nu ca o 
sinteză a acestora, ci ca o eflorescenţă independentă, natu- 
rală a sforțărilor ştiinţifice. Când domeniul fenomenal va 
fi sleit, metafizica va fi posibilă, va fi reală, va fi cultivată 
decât mai mulți. Cum să nu ni se pară paradoxale și nese- 
rioase multe din speculaţiile metafizice când aceasta de 
abia astăzi a ajuns la conștiința clară şi deplină a puterilor 
sale, a căilor pe care trebue să le urmeze ca să găsească 
adevăratul său ţinut! Metafizica părea bătrână, dar ea de 
abeă se născuse. Cum s'a putut tâlmăci debuturile sale 
stângace, drept ultimile scânteeri ale unei vieți trăite prea 
mult ? 

Pentru ca să terminăm statistica iluziunilor, precugetă- 
rilor filozofiei contimporane, care i-au dat o înfățișare de 
fals progres, ne rămâne să sacrificăm un ultim paralogism 
care, ca şi celelalte, galvanizează filozofia de azi. 


(Va urmă). MIRCEA FLORIAN. 


O VECHE LEGE DE TOCMELLAGRICOBER: 
Urbariul bänățenesc dela 1781. 


Față cu legile agrare mai noi, care nu se prea pot aplicà 
şi nu au dat rezultatele dorite de inițiatorii lor, nu va fi rău 
de a ne întoarce privirile înnapoi asupra vechilor aşezăminte 
agrare, cari au durat sute de ani și ș'au făcut dovada trăini- 
ciei lor. 

In special legea tocmelilor agricole a fost modificată dela 1864, 
data emancipării țăranilor, de vreo 4—5 ori şi toate aproape 
cu rezultat negativ și contrastele între pământ şi muncă devin 
din ce în ce mai mari și mai încordate, chestiune necunoscută 
de antecesori. 

Facultatea de a putea încheia învoieli libere la noi pentru 
ori şi care arendaş cu locuitorii săteni a fost dezavantagioasă 
şi pentru proprietate, ca și pentru brațele muncitoare. Pentru 
proprietatea mare a fost defavorabilă, căci în loc de a da o 
desvoltare culturii mari sub toate raporturile, ea a dus la o 
speculație nesănătoasă, o speculaţiune unic asupra fertilității 
solului şi a brațelor de muncă. Ca rezultat practic a ei a fost 
retragerea proprietarilor cu duiumul din căutarea moşiilor pă- 
rinteşti şi înlocuirea lor prin arendași pe termene scurte, apoi 
întinderea vertiginoasă a culturii exclusive a cerealelor cu ne- 
glijarea totală a celorlalte ramure de producțiune ca mai cos- 
tisitoare, deși poate mai productive dar mai puţin riscante. 

Și mai nefavorabilă a fost pentru ţăranul muncitor, pe care 
aproape l-au anihilat cu totul, şi lau adus în totala dependență 
de proprietate. Măsurile luate de stat în favoarea ocrotirei 
celor slabi au avut slab rezultat, de unde vedem şi desele lor 
schimbări, explicări şi modificări. 

Așa chiar la 2 ani după legea de emancipare şi împroprie- 
tărire a țăranilor sub Cuza Vodă la 1864, la 1866 Martie în 
18 se votează o nouă legea tocmeiilor agricole în locul clacei 
desființate, în care la art. 4 se zice că învoieli li se pot tace 
pe termeni de 5 ani. 

Această lege principiară a fost explicată din nou prin legea 
dela 1872 Martie 28, în care se stipulează care munci agricole 
fac obiectul învoielilor agricole, iar prin art. 13 se admite să 
se ceară ajutori de dorobanţi contra locuitorilor îndărătnici. 

După 10 ani prin legea dela 1882 Maiu 13 se stabileşte la 

art. O că învoelile agricole se pot încheia până /a doi ani agricoli, 
iar după expirarea celor doi ani dela promulgarea legii, se va 
putea încheia numai pe un singur an pentru muncile propriu 
agricole iar pentru islaz şi terenul de muncă ce se dă țăra- 
nului în dijmă ori în bani, sau să-l muncească în folosul lor, se 
pot încheia și pe /rei ani agricoli. 

Peste alţi 10 ani la 1893 Mziu 22 se votează o nouă lege 
modificatoare a legii pentru tocmelile de lucrări agricole prin 
care la cap. Il art. 11 se stipulează din nou că tocmelile pen- 
tru lucrările pur agricole nu se pot încheia decât pentru un 
Singur an, iar cele pentru islaz şi teren de cultură se pot în- 
cheia până la 5 ani, Clauzele penale sunt proibite. 

Contractele de tocineli agricole însă nu au puterea legală 
decât din momentul ce au fost legalizate și înregistrate de au- 
toritatea comunală. 

«Orice tocmeală pentru alţi ani decât aceia ce urmează ime- 
diat, nu poate fi nici legalizată, nici înregistrată de autoritatea 
comunală». 

Revoltele ţărăneşti dela 1888 şi cu deosebire cea dela 1907 
au dovedit îndeajuns ineficacitatea legilor existente şi au pus 
în evidență necesitatea unei întregi reforme agrare. 

Viitorul va dovedi dacă rezultatele celor dela 1907 vor fi 
mai bune. 

Spre a putea aprecia mai bine valoarea măsurilor agrare ce 
se iau nu va fi greşit a ne întoarce privirile înnapoi asupra må- 
surilor ce se luau în cazuri analoage în alte timpuri sub ra- 
portul muncii silite. Cu deosebire merită atenţiunea specialiș- 
tilor şi azronomilor noştri caracterul pe care îl aveau legile 
date de guvernul imperial la colonizarea Banatului cu nemți 
şi alte neamuri şi măsurile de îndreptare prin care după iszo- 
nirea turcilor a făcut din o ţară aproape pastie și sălbăticită o 
provincie de model şi cea mai bine cultivată dintre toate tă- 
rile locuite de români. 

Intre aceste în primul rând, repet, merită a fi studiat Regula- 
mentul de colonizare a Banatului (cu nemți) edat la 1763 şi Ur- 
bariul publicat în limba română pe la anul 1781. 

Nemţii tură aduşi cu mari cheltuieli şi avantagii din partea 
statului aproape din toate părțile Germaniei şi aşezaţi ca oameni 
liberi în regiunea cea mai fertilă între Arad şi Temişoara în 
puternice comune compacte dânduli-se tot loturi (sessiuni) mari 
de ţărani independenţi, câte 34 de pogoane de familie şi in på- 
mânturile cele mai bune luate cu de-a sila dela Român: și pu- 
ținii Sârbi ce se mai găseau răsleți pe acolo. Nemţii au fost 
prevăzuţi dela stabilire cu toate cele necesare exploataţiunii 

agricole din partea statului: case şi ecarete sistematice, vitele 
trăgătoare şi de rentă, uneltele, seminţe, biserică, școală, gra- 
tuite, etc. 

Dar şi Românii nu se lăsau mai pe jos şi nici că cedară de 
bună voie pământurile și satele lor în favorul noilor musa- 
firi nepoftiți de dânşii şi opuseră o rezistenţă cerbicoasă în cât 
batalioane întregi fură ridicate contra lor spre a-i aduce la 
supunere şi ascultare, dar închisorile gemeau de lume, alţii 
rătăceau prin codri și imensele stufuri. 

Pentru calmarea spiritelor s'a dat în fine Urbariul de mai 
jos în favorul lor care regulă din nou raporturile dintre propri- 
etate, care mare parte era a statului şi locuitorii clăcaşi. Urbarii 
se numeau în timpuiile vechi codificările de aşezămintele şi 
servituţile reciproce între proprietate și clăcași. După dată ur- 
bariul în chestiune este ulterior Regulamentului de aducerea şi 
colonizarea Nemţilor în Banat, dovada este că terenurile din 
jurul “Temişoarei le pune în clasa întâiu şi le iea ca termen 
de comparaţie cu celelalte iar la capitolul IV al. H vorbeşte 
de sessiuni (loturi) de paor întreg şi de jumătate și pătrar de 
paor=Bauer, termen pastrat până în ziua de astăzi în gura 
poporului nostru de acolo, înțelegând sub paor moșie de 1 
ţăran fruntaș. 

Urbariul in chestiune este din acelaș timp cu Codul lui Als- 
xandru Ipsilanti dela 1774 din Moldova şi Anaforaua dela 1782. 
In Transilvania Urbariul s'a făcut mult mai târziu la 1818- 20 
și funcționarii însărcinați cu cercetările angaralelor clăcaşilor în 
comunele românești aveau să dreseze procesul verbal în limba 
vorbită a satului, dar pe lângă ea să adaoge şi o copie în 
limba latină ori ungară, ca oficiale şi în deosebi cunoscute. Ur- 
bariul din Transilvsnia nu s'a pus niciodată în aplicare, deşi a 
format baza tuturor legilor şi regulamentelor agrare ulterioare. 

Cu atât mai mare importanţă are pentru noi cel din Bănat 
tipărit în o frumoasă limbă română cu cirilice şi având pajura 
împărătească în frunte, dar fără dată; poartă însă data înregi- 
strărei în limba latină a comitatului Karas, Decemvrie 1781. 

Câteva serbisme ca, izrav dozvoiește în loc de învoește; 
deafet=—gratis, clasu în loc de clasă sau calitate, robotă în loc de 
muncă silită sau slujbă, nu vor întâmpina prea mari greutaţi 
de înţeles, dar are vechi numiri romaneşti ca dajdie şi dajnic 
pentru stăpân—și porfie pentru bir sau contribuţia cătră îm- 
păratul etc. Florinul eră socotit pe vremea aceea cu 60 crâi- 
țari.— Ița este jumătate de litru sau 1/, de cupă după măsura 
Pojunului sau de Pressburg nemţește. 

De model sunt însă așezările din punct de vedere economic 
atât pentru proprietari cât şi pentru ţăranul muncitor şi ele 
se raportau unele la aşezări pe sute de ani înapoi. Urbariul a 
fost în vigoare până la anui 1848. 


Antetul. Vulturul cu 2 capete. 
Urbariul. — Intâia despărțire pentru sessioane 
şi împărțirea lor din 1781. 


Intâiu. Pământurile din Țara aceasta, care sunt sub Daţie 
precum după răzuirea Rodurilor sale așă şi după vinderea ro- 
dului său pentru care unuia sau altuia loc, folosință se face, 
sunt în Dajdiea sa spre trei Klasuri despărțite. Fieşte carele 
session are pământ de casă, de arătură, de livezi și parte de 
pășunea de obşte sau Islaz, 

Sessioanele sunt de patru feluri; adică: întregi, jumătate, 
un fertal și un opto sau jumătate de fertal. 

Un session întreg, măcar în care Klas fiind are: 


in arături o „2 zile O jumătate de session are: 
IA O lnt aratuii s ea l2 Zile 
parte de pășune de LIVEZI e a ata ii 
obşte sau Izlaz. . 3 zile parte din porţiunea 
în pământul casei şi dlesobiste ca a Zazile: 
al gradinii- seee lazi în pământul casei și 
cu totul 34 de zile al grădinii = Ai ali Zi 
cu totul 10 zile 
Un fertal de session cu- Un optaş, sau jumătate de 
prinde : a E fertal de session se cuprinde 
In arături. . . . . 6 zile din 7 zile, şi adică aşa: o 
» livezi, ..... 3 zile zi pentru loc de casă şi de 
parte care se cuvine è grădină, şi o zi pentru pà- 
pentru păşunea de 5 şunea de obşte, iară 5 zile 
obşte.. .... Izi sunt hotărâte dajnicilor în 
în pământul casei și i arături, şi în livezi după cum 
al grădinii . ._. 1 zi va îngădui împrejurul locului 
cu totul 11 zile şi va trebui agonisirea daj- 


nicilor. A 5-a. O zi de arătură, fie la codru fie sau la câmpie 
pentru potrivirea cea de obşte se cuprinde din 1600 stânjeni 
cvadraţi, adică atât de lungi, atât de late. 

§ H. Pentru potrivirea sessioanelor celor din al doilea și 
al treilea Klas și spre ce este de trebuinţă a se băgă de 
seamă la dreptatea organizatoare a dajnicilor. 

Intâiu. Felul sau bunătatea pământului nepotrivit care se 

află la al doilea și al treilea Klas, căutând spre Klasul cel dintâiu, 
se potriveşte acuma în Districtul sau ţinutul Timişoarei, cel ce 
iznov împreunat, după asemenea micşorarea slujbelor și dajdelor, 
care dajnicul este dator a le da domnului său pământesc; şi 
acest fel de îmbunare, şi de acum înnainte se va ţinea pentru 
căci după măsura aceasta și împărtirile /ăișarilor sau rânduit. 

A doua. Toate sessioanele cele sorocite, într'acest chip, şi cu 
aşa fel de dreptate sunt împărţite dajnicilor, ca să nu poată 
domnia pământească pe acestea nici să le ia dela dânșii, nici 
să le prețuiască, și spre aceasta și de acum înainte fără de 
nici-o schimbare rămâne. 

A treia. Dacă s'ar adeveri, precum agonisitorul sessionului 
celui de sub daţie nu este vrednic, și nici are vre-o nădejde 
ca să poată împlini porţia împăratului şi dajdele domnului pă- 
mântesc cu lucrarea pământurilor sale, atuncea se dozvoește 
domului pământesc ca prețuind mai'nainte dirept pământul cel 
măsurat să-l iea dela dajnicul; însă datoriu iaste pre acela în- 
dată altuia dajnic să-l dea, așă că acesta prețul cel după taxă 
făcută să-l plătească, și dacă agonisitoriul cel d'intâi niscai 
cheltuieli spre meliorafie au avut să i le întoarcă. 

A patra. lară dacă la întâmplarea aceasta ce s'au opus mai 
înainte, nici dajnicul, nici domnul pământesc nu ar putea să afle 
cumpărătoriu ; atuncea pentru ca să nu aibă dajdea impărătească 
vre-o scurtate la această osebită întâmplare se dozovește, a-l da 
pământul acela altui dajnic vreadnic şi fără de prețuirea sessionului. 

A cincea. Dozvoește domnului pământesc a face în schimbare 
cu pământurile cele măsurate, atuncea când dajnicul singur pentru 
a lui mai bună stare şi chiverniseală pământurile cele de sub 
agonisirea lui va cere să se ia dela el, sau să le inschimbe. 

A șasea. lară la amândouă acestea întâmplări trebue întâiu 
să se facă arătare Comitatului celui poruncitoriu, adică varme- 
grii, şi dela dânsul răspunsul să se aștepte. 

A șaptea. Nici vreunuia agonisitoriu nu se îngădue ca să 
despărţească pământurile sale cele măsurate după voia sa; ci 
la domnul pământului arâtându-i pricinile sale de așă feliu de 
lucru are să se roage și de nu i-ar asculta el rugămintea, 
atunci dajnicului i este calea deschisă a se arăta la Comitat, 
care ispitând lucru cu amănuntul va face dezlegare spre aceasta. 

A opta. Dajnicului şi de acum înainte se dozvoeşte să poată 
vinde sessionul său, însă numai într'acest fel şi chip ca el: 

a) Slobozenie dela Domnul cel pământesc. 

b) Pre cumpărătorul să-laducă la faţă, căci aşă feliu de vânzări 
niciodată nu se vor dozvoi, de nu se vor adeveri din destul, 

precum cumpărătorul cel nou, vreadnic este a plăti porfia împă- 
rătească și dăjdiile domnești, și pământul a-l lucră cu folosință. 

Ş IH. Pentru pământurile cele industrialiceşti, sau cele ce 
nu se cuprind in sessioane. 

Intâiu. Grădinile întru care se află verdeţuri, prune și poame, 
nu se socotesc în sessioanele cele aşezate, ci numai în districtul 
sau ţinutul acesta, ca industrialnice, adică ca nişte locuri de 
muncă și de grije osebită, și afară de cuprinderea pământurilor 
celor de sub sessioane vor ţinea și pentru aceasta a doua. 

Nu se vor împreună cu dajde care se cere dela Sessioanele 
cele așă aşezate, ci osebită dajde industrialnică vor plăti. 

A doua despărțire pentru folosurile cari se cuvin dajnicului. 

$ Direptatea pentru cârciumitul vinului. 

Direptatea a cârcimitului de vin se dozvoeşte pajnicilor după 
răspunsul articolului al 36-lea din anul 1550 într'acest chip : 

1. Oraşele şi satele acelea cari au plaiurile lor de vin, şi 
le lucrează, pot slobod să-şi cârcimească vinul dela Seint Mihai, 
până la Sent Georgi, iar celelalte locuri, cari mau plaiurile 
sale de vin, au folosul direptăţii aceştia dela Sent Mihai nu- 
mai până la Crăciun. 

A treia. Așă feliu de grădini cu vițe sădite asemenea ca şi 
celelalte ogrăzi de pruni şi de poame, iară nu ca plaiuri de 
vin se vor socoti și aşă nici un feliu de dijmă mau de a 
plăti, ci numai dajdea cea industrialnică a domnului pământesc 
ca și alte grădini. 

A patra. Dajnicului i este slobod vinui său care l-au făcut 
într'alte plaiuri de vin nu numai a-l duce în locul lui unde 
locueşte ca să-l îngrijeasca sau să-i fie pre seama lui, ci și în 
toată vremea, așişderea şi într'aceia când este în cârcimitul 
domnesc cu butea a-l vinde, însă a 5-a. Ca să nu se facă zmin- 
teală într'aceasta dator este dajnicul totdeauna să facă ştire 
domnului pământesc cât vin au adus din plaiurile străine. 

A treia despărțire pentru lemne și, pentru jirovină. 

$ I. Pentru dozvoid mergerea a dajnicului în pădure şi 
pentru adunarea lemnetor. 

1. Unde se află în hotarele unor locuri păduri, acolo se 
dozvoeșşte dajnicului precum până acuma, aşă și de acuma 
înainte fără nici o plată sau slujbă cu totul deaftea din lem- 
nele uscate, iară nici decum din cele verzi pentru trebuinţa în- 
călzitului să adune; însă acestea. 

a) Nu întraltă vreme, ci numai într'o zi sau două în săptă- 
mâna, care domnul va rândui, să fie, afară din care zile nimănui 
nu-i este slobod a merge în pădure, fără carte de slobozenie. 

b) lară de vor fi de trebuinţă dajnicului lemne de stânjeni 
sau de gradie sau bârne; el să se arăte la domnul pământesc 
cum se cade, deci i se va da lu. după sorocită taxă de pă- 
dure, care de temeiul prețului se va ţinea, sau i se va lăsă în 
vre-un preţ mai uşor, precum se va putea tocmi, din cât va 
îngădui starea şi puterea pădurii. 

c) Dajnicii aceia cari au pădurile sale sunt scoși din slo- 
bozenia mersului în pădure în zilele cele sorocite ale săptă- 
mânii și a adunării lemnelor. 

A 3-a. Măcar deşi rămân dajnicii în pădurile lor care ei însuşi 
le agonisesc nesupăraţi, dar tot iaste lăsat băgarea de seamă 
domnului pământesc, ca ei toate acele ce slujesc spre folosinţa 
padurilor celor osebite, și ce vor putza apără de pagubă, să 
le aşeze şi să le rânduiască. 

A 3-a. Şi fiindcă dajnicul până acum lemne uscate precum 
s'au spus dela stăpânirea Camerii deafetea le-au căpătat; deci 
și de acum înainte i se face lui această milă însă într'acest 
chip ca să nu fie el datoriu precum la urbariul cel de obște 
unguresc este obicinuit domnului pamentesc a tăia, și a căra 
stinjenii ; fără numai el vre-o osebită tocmeală în lucrul acesta 
cu dajnicul au făcut. 

A 4-a. Pădurile acele care dajnicilor în sessoanele lor adică 
în arături, în livezi și în islaz prin lănțari sau măsurat, și s'au 
dat, dar încă pefârșite se află, nu se vor băgă în seamă ca 
acum să fie însăşi ale lor; ci de s'ar află încă vreun lemn pe 
locurile acelea, va fi al domnului pământesc; și fiindcă au 
făcut renduială ca unele locuri ca acelea să se curețe de lemne; 
deci dajnicilor cuvioasă îmbunare pentru acesta se va face. 

$ II. Pentru jirovina. 

1. Jirovina se va îngădui după taxa care au fost până acuma, 
adică: de rîmatoriul cel mai mare câte 6 (șase) crăițari, iar 
de cel mai mic câte 3 crăiţari, însă numai dajnicilor celor ce 
sunt sub stepanirea domnilor, a căror sunt pădurile, dacă cu 
hotarul unuia sau altuia loc nu s'ar află păduri care rodesc 
ghindă ; iară dajnicii cei de sub stepanirea altui domn, și aceia 
cari în hotarul locurilor sale însăși a lor osebite păduri au 
cari rodesc ghindă, nu poate cere aceasta. 

2. Numerul rimatorilor ce se vor primi spre îngrășare cu 
ghindă, aşă trebue a soroci, ca să se ție mai nainte cu bună 
seamă, precum rîmătorii mai pucin pe 3 luni de zile pot avea 
hrană cu ghindă. Dacă de s'ar primi aşă de mulți, cât nu le-ar 
fi ghinda de ajuns pe trei luni, atunci paguba aceia care se 
va pricinui dajnicilor prin aceasta să aibă a se întoarce. 

A 3-a. Mai în urmă precum sunt volnici dajnici aceia cari au 
însăşi a lor păduri să-şi ţie rimătorii ¿a jirovină : aşa se îngădue 
lor înşişi şi culesul gogoanefor în pădurile acele fără de plată. 

$ IH. Pentru paguba pădurilor şi pentru gloabă. 


A patra despărțire pentru slujbele şi dajdiile 
supuşilor. 


$ 1. Cum sunt slujbele după clasuri așezate, 

Intâiu. Slujbele şi alte dajdii sunt măsurate după așezarea 
sessioanelor după cuprinsul bunătății mărimii lor precum s'a 
pomenit la despărțirea $ 1. 

Dar ce se atinge de însăși slujbele cele robotnice, de aceia 
dajnisului după măsura sessionului lui, şi după deschilinirea 
claselor asemenea potrivită datoria zilelor celor de slujbă în 
Tabela cea adăbată (?) sub A sau însemnat după care el slujbele 
acelea care sub rubrica în natură (adică cu lucru) sunt puse, 
datoriu este a le da în natură; iară acelea care stau sub ru- 
brică, unde zice rescumpărarea slujbei cu bani, trebue cu bani 
gata să le plătească. 

A doua. Lucrarea cu mâinile este sorocită cu 10 cr., iară 
lucrarea care se face cu marha s'au pus cu 20 cr. 

A treia. Măcar deşi este că nu numai domnul pământesc, 
ci şi fiește carele dajnic despre partea sa legătuiţi sunt a păşi 
chipul și renduiala slujbelor celor robotnice, precum s'au în- 
semnat în Tabelă; dar tot se dosvoește sătenilor și domnilor 
pământești a face aşa felu de legături, sau amendariera păr- 
ților se vor părea a fi mai bune, însă la aceste legături punc- 
turile care e însemnate la a patra despărțire în $ al Vi-lea 
trebue să se păzească. 

„A patra. Pentru ca să nu fie răscumpărarea slujbei cu bani 
dajnicului spre greutate plătirea aceasta într'acest chip se des- 
parte, adică să aibă dajnicul a plăti o jumătate la Sent Mihoi 
iar cealaltă la sent Gorj. 

A cincea. Mai departe fiește care dajnic cu casă și locuitor 
fără scutire datoriu este stăpânirii sale pə un an de zile un 
florint arendă în două terminuri adică : la Sent Gorj şi la Sent 
Mihoi a plăti. lară în potriva acestuia toți locuitorii necasnici 
sunt slobozi la acest fel de arendă. 

A şaptea și a opta. Rescumpărarea slujbei de negustori și 
meseriaşii de prin sate cu bani. 

§ II. Ce iaste la darea robotelor mai deosebi a luă seama. 

Intâiu. Fieşte care robota împreună cu mersul și cu întorsul 

înapoi ține decum resare până apune soarele, scotendu-se vremea 
care trebue pentru mâncarea şi adăpătura vitelor celor trăgătoare. 

4 doua. Nu se îngădue a despărți robota de o zi şi pe 
dajnicul cu zăbavă, de două zile al îngreuna ; fară numai dacă 
el însuși din vina lui, sau din nebagare de seamă s'ar mai 
întârzia şi cu aceasta de pedepsă vrednicul chip pe domnul 
pământului ar vrea să-l incelue. 

A treia. De se va chema dajnicul dela un loc la altul ca să lu- 
creze dusul şi vemiul trebue să i se socotească în vremea Robotei. 

A patra. Dar de ar resări cumva între domnul pământului 
şi între dajnicii în lucrul acesta vre-o pricină, câtă vreme adică 
cu mersul şi cu venitul în ceasurile robotei este de socotință. 
La o întemplare ca aceasta Comitatul va judecă, câtă dajni- 
cilor după chibzuirea depărtării locuinţei lor să se socotească. 

A cincea. Deşi este obicinuit ìn ţara aceasta săteanului a 
înjuga, sau a prinde mai multe vite pentru lucrul său; dar 
tot nu este el datoriu la lucrul domnului său mai multe vite 
a prinde, sau a injuga decât două, fără numai la arătură, unde 4 
capete de vite trăgătuare pot să se prinză sau să se înjuge ; iară 
afară de aceia de va pofti domnul pământesc mai multe vite să-i 
înjuge sau să-i prinză, trebue fieşte care două vite ca o osebiţă 
slujbă cu vite dajnicului să se socotească şi să i se imbune. 

§ III. Pentru vremea în care se dau robolele ? 

Intâiu. Fiindcă economia, sau gazdasagul domnesc, numai 
prin unele locuri sorocite, iară nu în tot satul obicinuit este 
a fi, pentru aceia fieşte căruia domn pământesc se îngădue 
pentru ca să-şi îndrepteze robotele spre folos, să i se dea ro- 
botele în locul cel ce va fi pe plăcerea sa, măcar de ar fi lo- 
curile acelea şi cu jumătate de zi sau mai mult dela locuinţa 
dajnicului lucrător depărtate. 

Insă lângă acesta trebue să se bage de seamă ca: 

aj Dajnicuiui să se spună acea mai în vreme, ca să știe pe 
câte zile ca se grijească cu hrana. 

b) Ca să nu se facă aceasta mai deseori, ci numai odată 
într'o lună şi împreună cu dusul şi venitul nu mai mult decât 
4 zile una după alta să se cheltuiască. 

c) Ca să dea domnul pământesc vitelor dajnicului celui lu- 
crătoriu vara locul de pășune, iară iarna loc uscat de odihnă. 

„1 doua. Fiindcă în vremea seacerii, cositului şi culesului de 
vin nu fără de mare pagubă este întârzierea cu lucru ; pentru 
aceasta domnului pământesc se îngădue roboiele care i se cu- 
vin înaintea vremii a le cere după chipul următoriu: 

1. Ca să se înduplece robota dajnicului într'o săptămână însă 
în acea a doilea să i se scrie că au împlinit. 

2. Ca se lucre la întemplarea aceasta. Paorul cel întreg două 
zile cu mâinile, şi o zi cu vitele, un jumătate de paor o zi cu 
vitele şi o zi cu mâinile, iară un feital și un optaș de poar o 
zi cu vitele, sau două zile cu mâinile una după alta. 

3. Să se lase lui săplămâna aceea care nemijlocit urmează 
slobodă ; și aceasta se înțelege numai pentru dajnicii aceia, care 
cu locuinţele sale în loc se află. 

3. Locuitorii cei cu case şi cei fără case nu se pot sili spre 
acest feliu de robotă, de nu vor vrea ei singuri să dea robo- 
tele sale una după alta. 

A treia. Cât se atinge de dajnicii aceia, cari atâta de departe 
locuiesc, cât o jumătate de zi sau mai mult au a merge până 
la locul robotei aceea sunt datori. 

1. În vremurile cele pomenite năvălitoare la lucru într'o lună 
de două ori câte patru zile una după alta socotind într'însele 
dusul și venitul, să lucreze însă. 

2. Așa se cade a schimbă ca domnului pământesc într'o săp- 
tămână cele mai sus pomenite pentru patru zile socotind mersul 
şi întorsul să se lucreze, iar saptămâna cea următoare dajni- 
cului cu totul slobod să i se lase, şi el în a treia septămână 
iarăşi patru zile să lucreze care să i se socotească lui în ce- 
lelalte săptămâni. 

A patra. Fiindcă lungimea zilelor peste an este de câtevă 
feluri : pentru aceasta de obşte la fieşte ce chip de robotă aşa 
feliu de chibzuială direaptă să se ştie, ca mai puţin a patra a 
robotelor să rămâe pe cele șase luni de iarnă. 

A cincea. Dacă de nu sar putea la vreo întâmplare de ploi 
sau pentru alte piedeci să se dea lucrul robotelor ; atunci par- 
tea zilei aceia, în care s'au început robota, și prin împiedicare 
S'au precurmat, să aibă a se socoti în robotă; iară de n'ar 
fi lucrat dajnicul nimica, ci numai pre poruncă domnul său ar 
fi venit, și iareși s'ar fi întors înapoi, atuncea trebue numai 
vremea venitului şi dusului acasă în robotă să i se socotească 
şi aceasta se înțelege numai pentru dajnicii aceia cari sunt de 
departe şi nu pot ajunge de grabă la lăcașurile sale. 

A şasea. Măcar de nu este dajnicul datoriu a lucra dom- 
nului nu mai mult, din cât îl leagă pe el urbariul acesta; dar 
încă la vreo întâmplare când ar vrea dajnicul vreunui străin 
pre plată să lucreze cu mâinile drept este mai bine la domnul 
său de i va trebui pe plată, înţelzgându-se ei între ei vor soroci 
să lucre ; iară de n'ar putea domnul cu dajiicul pentru sorocirea 
platei să se unească atuncea la aceasta, întâmplare Comitatul 
are a soroci plata cuvioasă după direptăți. 

8 IV. Pentru celelalte dajdii domnești. 

Întâiu. Fiindcă pământurile cele ce se numesc industrialnice 
şi sunt puse afară din sessioane pentru care în § III a despăr- 
țirii dintâiu pomeneşte, nu se cuprind în pământurile cele de 
sub Sessioane, despre care robotele cele mai sus spuse se dau 
pentru acelea din ele precum s'au pomenit în tot lanţul câte 
30 de crăițari ca o dajdie industrialicească domnului pămân- 
tesc trebue să se dea. i 

A doua. Pentru cazane vor plăti dajnicii domnului pămân- 
tesc în anii aceea în care bizuita vor frige rachiu, pe un an 
câte doi florinți. 

A treia. Peste toate acestea dajnicului dupa măsura Sessi- 
onului său dator iaste domnului pământesc pre un an să-i dea. 

2 găini 12 ouă , 

2 caponi 1 lta (MWh) deuntpe măsura pojunului pre- 
cum şi de 30 de case câte un vițel, care în bani cu 1 flor. 30 cr. 
s'au prețuit, și vine pre toată casa câte 3 crăițari. 

Sau în locul acestora plăteşte un dajnic care conţine Session 
întreg în bani 51 de crăițari precum arată tabela cea urmă- 
toare, unde domnului pământesc în voe i se lasă ca să iea daj- 
diile cele pomenite sau în natură, sau această sorocită sumă 


Asemenea potrivită despărțire a daj- 
delar celor mărunte adică cu 


găini, unt, ouă şi altele cu fatul pe In clasul In clacul In clasul 
un Session intreg de crăițari cel dintâiu al dailea al ireilea 
socotit in îl. f. crăiţ, _ 1l. creiţ. d. creil. 
Un paor întreg. . . — 51 — 30! — 30} 
Un jumătate de paor. — 383 — 21i 17 
Un tertal de paor. , — 16} — 12} — 10 
Un optas de paor. . — 10) — 8 — ól 


A patra. De cărăturile cele lungi după obiceiul urbariului 
unguresc și de dajdiile la punctul al 4-lea $ IV și VI însem- 
nate sunt dajnicii ţării aceștia. scutiţi. 

$ VI. Pentru contracturi sau legături care se ating de lu- 
crul robotelor. 

Intâiu. Fiindcă urbanalnica despărțire dela amândouă părţile 
adică: dela domnul pământesc și dela dajnicul legătuire de 
bună voie îngădue: drept aceia ca să se ţie adeverinţă şi rân- 
duiala lor cu acesta se așează ca: 

a) Toate contracturile, care se ating de lucrul urbariului, 
măcar de vor fi făcute cu obștea întreagă, sau cu dajnicii în 
deosebi, să aibă se încheia dela amândouă părți înaintea unei. 
mărturii din Comitat, anume spre această chiemate, 

b) Contracturile acestea în scris se iau și mai sus pomenite 
mărturie părţilor celor tocmite se proectească dajnicilor să se 
tâlcuiască, de aci să se iscălească și înaintea tocmitorilor să se 
pecetluiască şi precum domnului pământesc așă şi dajnicilor 
în mână să se dea. 

c) lar dacă o parte sau cealaltă ar vrea să se dea înapoi 
dela contract, şi să se ție de urbariul acestei; atunci trebuie 
(de nu se va fi sorocit termenul contrastului ales) cu un an 
înainte a da veste și a face ştire Comitatului, ca să se poată 
partea cealaltă „chivernisi în rânduiala găzdăşagului său. 

A doua, La încheierea contracturilor bine trebue a se luă 
sama spre aceia, ca schimbarea cea aleasă în contract, nici 
decum să se sue peste datoriile care se cuvin Urbariului. Căci 
la întemplarea protivnică un contract ca acela cu atâta de ne- 
trebuit se va ţinea, cu cât nici nu este de crezut să se fie slo- 
bozit dajnicul în acest feliu de contract de voia lui spre pa- 
guba sa, nici mare el dirept prin acest feliu de legătuire e 
pe scurtarea porției împărăteşti a se însărcina cu mai mare 
greutate, decât i se cuvine. 

A treia. Alte contracturi, care nu se ating de lucrurile ur- 
bariului ci numai de arende şi alte ca acestea legătuiri, pot 
fi fără mărturia Comitatului să se încheie și au fără de ade- 
verința sa, 


A cincea despărțire pentru zeciuială sau dijmă. 


$ I. Pentru dijma de obşte. 

Intâiu. Măcar de se şi cuvine domnului pământesc după le- 
gile ţării ungurești, precum din orice feliu de grăunță și rod 
pămentesc, așă şi din miei, iezi şi stupi a Noua; nimic mai 
puțin în locul acestuia în aceste trei comitaturi române încă 
şi d’acum înainte la obicinuita zeciuială. 

A doua. Zeciuiala aceasta care este în locul a Nouei şi care 
totdeuna ca a Wouolea se va socoti, se îngădue și în țara 
aceasta după chipul cel obicinuit din roadele cele pământeşti, 
care după glasul articulusului l-tâiu din anul 1491 a Nouălea 
şar cădea, or de acum înainte a se luă. 

A treia. Din rodul grădinilor aşișderea şi din curechi şi le- 
gumi, după obiceiul care au fost aicea până acum domnului 
pământesc zeciuială nu se cade. 

A patra. Şi fiindcă în ţara aceasta precum se zice în locul 
Nouălei se va da zeciuială ; drept aceia dajnicul este datoriu 
zeciuiala care are să o dea afară din zilele cele de robotă 

rinduite, la locul cel înștiințat, sau la magazia a hotarului 
aceluia să o aducă. 

A cincea. La vremea de zeciuit nu este datoriu dajnicul sau 
obştea Diregătorilor care vor veni, sau slujitorilor să le dea 
lăcaș, hrană sau porspau fără plată. 

A șasea. Domnul pamentesc este legătuit a luă zeciuială 
vinului, mieilor, iezilor şi a stupilor în natură, şi nu se cade 
lui nici decum să silească pre dajnicul ca să rescumpere ze- 
ciuiala aceasta cu bani, fără numai dacă ei dintre ei pentru 
vreun folos mai bun deosebi se vor tocmi. 

$ II. Pentru zeciuiala bucatelor. 

Intâiu. Pentru ca să se aşeze pretutindinea potrivire de obşte 
zeciuiala bucatelor, sau a grâului în paie se va luă deci această 
următoare iaste a se băgă de seamă. 

a) Ca să nu remâie bucatele pentru întârzierea scrieatului 
sau săvârşirea zeciuitului spre paguba dajnicilor în primejdia 
(vreșilor) vremilor rele; toate zeciuelile a bucatelor să aibă 
până în 20 de zile ale lui August cu totul a fi sevârşite; iară 
la întemplarea protivnică se desvoeşte dajnicului să-și care bu- 
catele, şi zeciuiala să o lase pe holdă, însă această sorocire 
vremii nu se bagă samă atunci, daca cumva întârziatul coptului, 
sau alte pricini care slujesc spre uşurarea dajnicului au 1m- 
pedicat cărătura la vremea sorocită. 

$ III. Pentru conscripția, Sau luarea în scris a zeciuielii 
bucatelor. 

Intâiu., Fiindcă după cum au fost obiceiul în ţara aceasta 
până acuma, adesea ori sau întâmplatu că de mai nainte au 
fost întrebat dajnicul câte bucate are, și în urmă numai orbeși 
(orbește) la loc de le-au căutat; deci dintru aceasta pre alo- 
curea rele cumpetări au urmat şi prin aceasta dajnicii sau in- 
vitat ca să nu spue toate bucatele și ca să cază în contraband ; 
pentru aceia de acum înainte la conscripția zeciuielii aceasta 
următoare trebue să se bage de seamă: 

a) Ziua conscripţiei să se înştiinţeze obştei mai nainte; 

b) Inşişi diregetorii domnești, cari vor fi trimişi la conscripţie, 
să iasă în câmp şi la numerat să fie de față kinezul, doi ju- 
rați, şi dajnicul acela la care se face conscripția. 

c) După sfârşitul conscripţiei să se procetească însemnarea 
acea a dajnicilor şi să se întrebe ei încă odată, de se potri- 
veşte a fiește căruia suma cea secerată cu însemnarea dirept. 

d) Fieşte căruia dajnic încă pe loc să i se dea țedulă, întru 
care stă scris datornicia zeciuială lui pe anul acela, apoi de 
aceia înainte. 

e) Contrabandurile vor avea locul său, dacă s'ar putea ade- 
veri, precum dajnicul au ascuns ceva, sau încă mai nainte de 
aceasta au cărat. 

§ IV. Pentru zeciuiala vinului. 

Intâiu. Zeciuiala sau dijma vinului se cuvine domnului pă- 
mântesc în Natură și nici unul dintr'înșii mare așa feliu de di- 
reptăţi, ca să silească pe dajnicul împotriva voii lui să o res- 
cumpere cu bani. 

A doua. Pentru grădini cari sunt sădite cu vite şi nu se so- 
cotesc ca plaiuri de vin nici un feliu de dijmă nu se va da, 
precum mai sus la direptatea cârcimitului de vin iar pomenit. 

A treia. La sorocirea hacovului şi moscului totdeauna mesura 
de pojun se înţelege și după aceia să se mesure. 

A patra. Când se dă dijma în natură, nici un dajnic nu 
este dator a da și buţile sale diafetea. 

§ V. Pentru zeciuiala mieilor, iezilor şi stu pilor. 

Domnul pământesc are direptate aşişderea din miei, iezi și 
stupi a luă dijma în natură, şi nici decum nu se îngădue lui 
a sili pre dajnicul să o rescumpere cu bani, fără numai dacă 
ei dintre ei pentru vreun bun folos amândurora părţilor osebit 
contract vor face şi aicea este a băgă de seamă, ca să se ia 
dijma stupilor numai din roiuri cei noui care vor fi plămădit 
în anul acela. lară mieii, iezii şi stupii nu ajung numărul al 
zecelea; acolo domnului pământesc pe tot mielul câte 1!/, de 
crăiţari, pe tot iedul câte 11/, de crăițrri, şi de tot stupul câte 
4 crăițari să i se dea. 

Insă dintr'acestea să nu se îndelungească luarea dijmei până 
după praznicul sfântului loan Botezătorul după glasui articu- 
lusului 96 de anul 1624, 


(Va urma). MAIOR. 


INSEMNĂRI 
PRIVITOARE LA ISTORIA CULTURII NOASTRE. 


Biserica contra neamului ?. 


Infiinţând episcopii maghiare greco-catolice, Ungurii pan în aplicare 
planul lor mai vechiu de a surpă autonomia bisericei noastre de peste 
munţi; de a lovi limta românească şi în faţa altarului, după ce au 
lovit-o în școli. E incalculabilă paguba culturală a unui popor, ai cărui 
prunci [sunt siliți să se apropie de celedintâiu elemente ale culturii 
întro limbă necunoscută. Tot pe atâta de grozavă e însăși situaţia noro- 
dului ce nu mai poate auzi învățăturile bisericai în limba sa proprie. 

Acestă cumplită încercare vine acum de pe urma despărţirei bisericei 
românești la începutul secolului ;18-lea. Unirea lui Atanasie dă azi roade 
în adevăr amare. Atanasie, după judecata istoricului orga, eră «un Ro~ 
mân fără simţ de neamul său. Intre deosebilele forme de unire cu Bi- 
serica Romei, pe care lc-au întrebuințat neamurile ajunse în stăpânirea 
Austriei, nici una n'a fost aşa de ruşinoasă și de brutală... Declaraţia 
lui din Aprilie 1701 e de sigur cel mai injositor act public săvârșit 
până atunci de vreun vlădică românesc... Sărbătorirea de atuaci a lui 
Atanasie s'a făcut pe ruina unei vechi organizații bisericești, pe ră- 
mășițele sfâșiate ale trupului bisericei româneşti unice, întinse fără în- 
trerupere până la hotarele ncamului.» 

Fapta de acum 200 de ani se răsbună azi cumplit asupra limbei și sufle- 
tului poporului românesc. Ce vor deveni Românii care vor auzi ungurește 
şi în biserică! E momentul supren ca oamenii de o reală cultură să se 
pronunțe: dacă biserica poate fi contra aspiraţiunilor unui neam. Cultul 
care ucide sufletul, ucizând limba, e o impilare; o astfel de operă e 
mai întâiu de tcate o faptă necreștină, iar cei ce se gândesc la uni- 
tatea culturală nu vor putea pune niciodată mai pe sus de cultura şi 
ființa neamului ceia ce atinge tocmai cultura şi ființa etnică a naţio- 
nalităţii lor. s, 


FAPTE, RECENZII, REVISTE. 


ASE PIDE: 


ARCHEOLOGIE. Locul vechei Cartagine este azi aproape în întregime 
acoperit de construcțiuni moderne, de oteluri mari și de vile închiriate 
turiştilor. Profesorul Schulten, dela Institutul archeologic German, se 
indignează contra acestei monstruoase profanaţiuni şi vandalism fără 
precedent cum o numește el. S'au croit drumuri luminate cu electricitate 
pe cari circulă tramvaie şi automobile, fără nici un respect pentru ca- 
racterul istoric al cetăței lui Anibal. 

Profesorul Schulten vrea să salveze ultimele resturi ale puternicei 
cetăţi de odinioară. E! inzistă asupra nevoiei de a se constitui imediat 
o asociaţie «pro Carthagine» care să se impotrivească speculaţiunii te- 
renurilor şi care să cumpere pământul rămas pentru ca să contine să- 
păturile. GL 


ISTORIE. O descoperire extraordinară. Profesorul William Niven, 
membru al Academiei de ştiinţe din New-York, a făcut în ultimul 
timp o descoperire archeologică de o foarte mare importanţă. E! a găsit 
în Mexic un oraș acoperit de lava unui vulcan, într'o epocă foarte depăr- 
tată şi aie cărei urme prezintă o curioasă analogie cu cele dela Pompei. 
In valea situată între Tezcoco şi Tla Creflanta, pe un teren vulcanic, 
la câțiva metri de adâncime s'a găsit o cetate uriașe ale cărei case erau 
construite din cărămizi. 

Una din aceste locuinţe, al cărei interior sa păstrat în întregime şi 
iînprejurul căreia zăceau resturi de oseminte omenesti ce se prefăceau 
în pulbere la orce atingere, eră ocupat de un bijutier după cum ne-o 
dovedesc cuptoarele de turnat, tipare în argilă și o cantitate destul de 
mare de metal prețios, destinat la fabricate de aur, argint sau aramă 
precum sunt brățările și alte ornamente. Nici unul dintre aceste lucruri 
nu se aseamănă cu obiectele găsite în alte săpături din America. Ne 
găsim în prezența specimenilor unei arte antice având asemănare cu 
cea a civilizaţiilor aziatice. Asfel anumite capete se pot compară cu 

operile plastice egiptene din cele mai vechi timpuri, altele cu opere de 
artă vechi din China, Japonia, India sau Arabia. 

Nu se poate preciza cum aceste mărturii de origini etnografice aşa 
de deosibite se găsesc aşa de asemănătoare. Sub atelierul bijutierului 
s'a găsit un mormânt, în care se află un cadavru cu craniul despicat de 
o secure, ce s'a găsit de asemenea. Cadavrul eră înconjurat de figurine 
în teracolă în număr de o sută douăzeci şi cinci ; caracterul acestora 
este aziatic. O statuetă de divinitate are picioarele încrucişate ca Budha 
şi capul perfect semitic. Zidurile sunt acoperite de picturi admirabil 
păstrate graţie unui strat de ceară ce le acoperea. Culorile şi-au păstrat 
toată strălucirea lor, roşie, albastră, galbenă, verde şi neagră. Aceste 
picturi arătau ocupaţiunile proprietarului casei. Profesorul Niven, atribue 
acestui Pompei American, origini foarte depărtate cari par a corsepunde 
marilor epoci ale Ninivei. Am avea astfel o mărturisire a relațiunilor 
dintre America si Asia, în secolele cu mult înaintea erci noastre. 

G. L. 


DREPT. Adolescentii criminali. In câteva rânduri, s'au publicat în acea 
stă revistă informațiuni cu privire la chestiunea, din ce în ce mai la 
ordinea zilei, a minorilor delicv enţi. S'au arătat mijloacele pe care țările 
apusene au căutat să le găscască pentru înfrânarea relelor porniri ale 
atâtor copii timpuriu ajunşi in fața justiţiei, precum și instituirea de tri- 
bunale speciale pentru judecarea lor. S'a arătat tot atunci procentul tot 
mai mare ce-l dau mai toate ţările Europei, de criminali adolescenţi 
fapt care firește, a făcut subiecuul multor studii în anii din urmă. Unul 
dintre acestea e al lui Duprcat: «La criminalitede l’ Adolescence» (ed- 
Alecan), asupra căruia tipăreşte în «Revue Bleue» ultimul No. din fevru- 
arie, d. Paul Gaultier un articol, - analizându-l şi deseori completându-l. 

Din înșirarea cifrelor doveditoare a creşterii criminalităţii la adoles- 
cenți în Franţa, reținem pe acestea: numărul preveniţilor adolescenţi 
trece dela 20.835 în 1375, la 30.853 în 1395. In Germania e și mai mare 
proporţia creşterei: dela 39.719 de condamnaţi între 12 şi 183 ani câţi 
erau în Prusia in 1832, în 1839 numărul e 45.863. In Rusia dela 1874 
până la 1891 creșterea e de 18.15 la 100. In aceaș perioadă, numărul 
tinerilor criminali s?a indoit în Olanda, s'a triplat în Spania și a crescut 
cu 27 la 100 în Austria. Tot aşa de vădită e creşterea și în Statele-Unite. 
Negreșit trebue căutate cauzele. O primă cauză ar fi însăşi adolescenţa : 
o vârstă, sar putea zice proprie desvoltării cri.ninalităţii, vârsta când 
tânărul e jocul imnulsiun:lor violente, cănd un fel de revoltă, de «rebei 
liune iarvată» îi e caracteristică. Fără a primi teoria criminalului înăs- 
cut, pare neinduio; lucru că există adolescenţi cu temperamente vădi- 
înclinate spre fapte rele și alţii aproape lipsiţi de simţul moral, —numiți 
de Duprat «imbecili morali». Mai toţi, aproape totdeauna, sunt vic- 
timile unei eredități de viții și miserie, Șim această ereditate, alcoolul 

joacă cel mai însemnat rol. Jumătate din minorii condamnaţi sunt fit 
de alcoolici recunoscuţi. Deasemermea, intoxicările muncitorilor care lu- 
crează fabricate de plumb, fosfor ș.a., ating adânc organismul şi-i fac 
să procreeze ființe slăbănoage, care foarte ușor sunt expuse flagelului 
tuberculozei care la rându-i e o cauză a criminaliteţii la adolescenţi: 
inaptitudinea fizică aduce adesea pe aceia a vieţii sociale; s'a observat 
că numărul adolescenților criminali tuberculoși, cașşi a cel al delicuen- 
ților, e conşiderabil. Fără îndoială lipsa de educaţie sănătoasă e încă 
una din cauzele sporirei criminalității la adolescenţi. Educaţia având ca 
datorie de-a înarma pe copil cu obiceiuri care să-l ajute să se apere 
în potriva crizei prin care va trec: și s*o învingă — e ușor de prețuit 
însemnătatea ci. Ce fel de educație au copiii în clasele uvriere? Tatăl 
alcoolic inveterat, adeseori mama lipsită de simțul moralității, de multe 
ori, in clasa burgheză, copilul e socotit drept icoană, drept idol, ise 
îngădue toate: mai târziu rămân foarte surprinşi părinţii, oameni de 
treabă de atâtea ori, de faptele rele ale copiilor ... Şcoala desigur ajută 
ca răul acesta să-şi micşoreze efectele, dar tot familia, mama, rămân 
factori care imprimă un caracter neșters sufletului copilului. Religia 
care a fost înlocuită cu distrugătorul scepticism, eră o mare putere 
educativă: lucru pe care-l recunosc azi şi duşmanii ci. Alte cauze? 
Vârtejul luxului, setea nespusă de plăceri, iubirea peste măsură a 
banului, nevoia de-a «părea», — iată atâtea altele. Când azi se so- 
cotesc valorile după efemere succese, căpătate ori cum, și de nimeni 
controlate, faţă de ascunsele şi tăcutele adevărate valori — ce exemple 
să ia adolescentul, adaogă autorul... Criza uceniciei, iarăşi, e una din 
cauzele disoluţiei morale. Azi, nimeni nu vrea să lucreze decât pentru 
profitul său personal, toţi se grăbesc să fie liberi și frământaţi de gândul 
de a câştigă cât de mult. Intr'o atmosferă ca aceasta contagiunea crimei 
e uşoară. Ferriani a constatat că cea mai mare parte a minorilor con- 
damnaţi aveau părinţi cu purtări îndoeln:ce sau ehiar da tot rele. 

H. Joly, socoteşte numărul celor din coloniile penitenciare sau din 
casele de corecție numai de 7 până la 15 provenind din familii cu 
moravuri sănătoase. Strada ce arată copiilor ? gravuri obscene, anunţuri 
de spectacole îndoelnice ca moralitate. Ziarele inşistă cu amănunte 
bogate asupra violurilor, atentatelor. Negreşit şi starea economică a 
lumii civilizate în epoca noastră are o responsabilitate în creșterea, în 
general a criminalităţii. Excesului industrializmului se mai datorește 
slăbicunea femeilor care lucrează în uzine și fireşte, și a copiilor: 
insuficient plătite, silite să muncească tot timpul sarcunei, ce fel de ființe 
pot să nască? Oraşele mari, centrele industriale atrag un considerabil 
număr de țărani; viața sgomotoasă, cu ispitele ei la fiecare pas, îi ame- 
teste, — şi deseori dintre ei se recrutează făcători de rele. 

Creşterea criminalităţii adolescenților nu-i decât un simptom al diso- 

luţiei sociale care la rându-i nu-i decât o consecință a disoluţiei morale, 
Familia încetul cu încetul dispare. Breslele muncitorești nu mai există. 
Sindicalismul revoluționar să nu-și facă iluzii: el e mai curând un 
agregat de pofte decât o asociațiune, O scădere vădită a moralității 
publice, o creștere exagerată a dorinței de a trăi fără prea multă muncă» 
o lipsă de ideal: sunt lucruri care se pot observă pe zi ce trece. Carac- 
terele, desigur, devin mai rare; în clasele uvriere dorința unui trai 
mai bun uşor dă naștere revoltei. 

«Fiecare pentru el» aceasta pare a fi deviza civilizațiun i de azi, care 
prin creșterea numărului adolescenților criminali desvălue o stare bol- 
năvicioasă: atât e de adevărat că o societate, sar putea spune, n'are 
decât tinerimea pe care o merită, — încheie autorul. TR. D. L. 


PEDAGOGIE. Chestiunea limbilor moderne. Când limbile vii au luat 
o mai mare desvoltare și programele de învățământ, profesori vechilor 
humanități s'au alarmat, fiindcă sə temeau că va slăbi tradiţia greco— 
latină, şi pentru aceasta sar fi putut da o lovitură funestă culturii 
noastre filosofice și literare. 

Experienţa a dovedit, că departe de a-şi strică una alteia, cele două 
domenii linquistice se completează. Nu e nici o problemă nouă. E numai 
chestiune de metodă. Montaigne se lăudă că a învățat latinește. «fără 
gramatică, fără liceu și fără profesor» căci toată lumea vorbea latineşte 
în casă, 

Dar cu limbile moderne, cari au o pronunțare deosebită, trebue multă 
metodă pentru a face pe școlari să învingă, una câte una, toate greutăţile. 
Nu poți vorbi un ceas, înaintea unui grup de şcolari, într'o limbă streină. 
Invățământul oral trebueşte întrebuințat mai ales în clasele dela început, 
la vârsta în care organele vocale au toată mlădierea. Se poate spune 
despre învățământul oral al unei limbi ceeace se spune despre muzică: 
cu cât se pretează mai mult la inprovizaţie și la fantazie, cu atât are 
nevoe să fie mai regulat. Numai în urmă, când noţiunele câștigate sunt 
bine privite cunoștințele literare trebuesc să intervie şi să înfăţişeze 
școlarului geniul variat în forme al limbii. 

Limba lalină m'are nevoe de aceste exerciții orale ; pronunțarea ei 
nu se consideră ca o greutate. Ea se studiază prin ajutorul exerciților 
scrise, al textelor citite. O putem începe din clasa Ill-a sau a IV-a fără 
pericol pentru limbele vii, cari nu mai cer atunci decât exerciţi practice 
şi iniţieri în perioadele literare. Astfel se poate realizà cultura humanistică 
completă. Şi nu e departe ziua în care se va împăca în fine tradiţia 
greco-latină cu învățământul modern. G. L. 


2. RECENZII. 


CHR, D. STAICOVICI. Statistica anuală a Romāniei, Buc. 1912. 
Un economist de o competență recunoscută, d-l. Staicovici, a avut bună 

idee să strângă în formă rezumativă, clară, cifrele cele mai însemnate, 
care să arate situaţia economică a ţării. E un fel de mic dicționar la 
curent cu cele din urmă modificări în mersul populaţiei, agriculturii, 
căilor de comunicaţie, poştei, comerţului interior, exterior, industriei, 
meseriilor, finanțelor etc. Pentru publicişti şi în genere pentru toţi cei 
ce vor informaţii repezi și precise asupra acestor chestiuni, publicaţia 
d-lui secretar al camerii de comerţ e de o însemnătate care vorbeşte dela 
sine, şi e de dorit ca ea să fie continuată an cu an. S. 


D. TOMESCU, Acțiunea naționalistă, Craiova 1912. 

In 94 de pagini, autoru! atinge o sumă de chestii de interes politic 
şi cultural. La întrebarea: ce este naționalismul? răspunde asfel: «fie- 
care națiune dispune de o cantitate de energie limitată și, în virtutea 
acestei energii, ea e menită să se ridice până la o anume înălțime. Se 
poate întâmplă însă ca..... să apuce drumuri greşite... Cercetând dife- 
ritele realităţi ale vieţii noastre, am observat că energia românească 
nu poate avea o suire normală.» Causele sunt mai multe: lipsa de cul- 
tură a claselor de jos, lipsa de cultura naţională a celei de sus, poli- 
ticianismul și influența Evreilor. A desrobi neamul şi statul nostru de 
influența acestor împrejurări nefavorabile e a faca «acțiune opera na- 
ționalistă.» 

Broșşura d-lui Tomescu cuprinde idei şi fapte vrednice de a fi medi- 
tate decât mai mulți tineri. Naţionalistmul nu e o atitudine politică, ci 
şi 'una ştiinţifică și etică. Din acest punct de vedere, tocmai tineretul 
cult trebue să se lămurească pe cât va putea mai repede şi mai de- 
plin asupra problemei atinse de autor. M. 


FL. ȘTEFĂNESCU GOANGĂ. Experimentelle Untersuchungen über 
Gefiihlsbetonung der Farben, Diss. 1911. 

Trei cestiuni mai importante fac obiectul acestei lucrări: 1. Influența 
culorilor simple asupra sentimentului şi caracterul emotiv al acestor 
impresiuni, 2. Direcţiunile sentime tului. 3. Simptomatica sentimentului. 

l. Dacă natura ar fi lipsită de înfinitele ei aspecte colorate, omul ar 
fi lipsit de un isvor nesecat de desfătare sufletească; cuiorile îasă nu 
apar în natură niciodată izolate, ci în strânsă legătură cu felurite forme 
şi corpuri. Intrebarea este, dacă culorile izolate de forma şi corpurile 
sub care ni se înfăţişează ca pure sensațiuni vizuale, au vreo influ- 
ență asupra sentimentului. In cazul afirmativ, ce caracter specific emo- 
tiv are fiecare culoare şi întru cât acestor impresiuni li se poate afri- 
bul o valoare estetică. 

Autorul iea în cercelare lucrările anterioare, şi în urmă inzistă asu- 
pra propriei sale metode, cate este o combinare a metodei impresiu- 
nilor (Ausdrucks methode) cu acea a mişcărilor expresive (Ausdrucks 
methode). Tot aci, se face şi descrierea sumară a organizării experi- 

ențelor, ce au avut loc în institutul de psichologie experimentală din 
Leipzig, pus sub conducerea filosofului W. Wundt. 

Capitolul al Il-lea se ocupă cu experienţele și cu expunerea rezulta- 
tului lor. Colorile experimentale au fost cele 7 aie spectrului (Roșu, 
portocaliu, galben, verde, albastru, indigo, violet), completate cu cu- 
loarea Purpur. Rezultatele se dau aparte pentru fiecare serie de expe- 
riențe şi țin seama atât de stările sufleteşti provocate de fiecare im- 
presie de culoare cât şi de simptomele fisiologice corespunzătoare ace- 
stor stări sutleteşti. Rezultatele în general la care ajung aceste expe- 
riențe sunt următoarele: 

1. Colorile, considerate ca pure sensaţiuni, exercită o puternică in- 
fluență asupra sentimentului. 

2. Ele deşteaptă în noi felurite şi foarte caracteristice stări afective 
care în trăsăturile lor generale şi constante, nu pot fì considerate de 
cât ca stări afective (pentru a căror caracterizare m'avem decât expre- 
siunile) de iritare şi liniştire. Sentimentele de plăcere şi neplăcere, care 
însoțesc adesea sensaţiunile de culoare, constiluesc un factor foarte va- 
riabil: ele nu sunt urmarea directă a acestor impresiuni, şi rezultatul 
indirect al armoniei şi dezarmoniei stărilor afective specifice şi con- 
stante, pe care le deşteaptă fiecare impresiune de coloare, cu întregul 
complex sufletesc prezent în noi în momentul acelei impresiuni. Aceasta 
explică de ce toate cercetările ce sau făcut până acun pentru a sta- 
bili ierarhia de frumuseţe a culorilor n'a dat nici un rezultat pozitiv. 
Stările afective specifice, pe care le deşteaptă fiecare culoare simplă 
sunt expuse în amănunt în această parte a lucrării. 

3. Aceste stări afective iau naştere imediat cu aperceperea sensaţiu- 
nilor de culoare ca o urmare directă a lor. In nici un caz ele nu pot 
fi considerate ca rezultatul înrâuririlor asociative. Ideile evocate prin 
asociație pot mări în oarecare împrejurări, chiar modifică, sentimentul 
provocat de sensațiunile de culoare, în nici un caz însă nu-l pot crea. 

4. Culorile considerate ca pure senzațiuni, au graţie stărilor afective 
cu totul caracteristice şi consiante pe care le provoacă, o mare va- 
loare estetică, care se vădeşte mai ales în combinaţiunile a două sau 
mai multe culori în infinitele lor variaţiuni de saturație, intensitate, lu- 
mină și întindere. 

II O cestiune fcarte mult desbătută în psichologia contimporană 
este şi aceasta: Sentimentele simple ìn marea lor varietate se mişcă 
numai intr’o direcție; plăcut—neplăcut —sau pentru deplina și exacta 
lor caracterizare, trebue să mai admitem şi alte, direcţiuni fundamen- 
tale ale sentimentului ? Cum în deobște este cunoscut, Wundt susține, 
că sunt nenumărate sentimente simple care nu pot intră sub rubrica 
—plăcut—neplăcul. Aşa sunt sentimentele de iritare şi liniştire de în- 
cordare şi destindere, care pot avea după împrejurări o nuanţă de plă- 

cere şi neplăcere, dar care în ele inşile, în caracterul lor propriu şi 
constant, nu se pot confundă cu sentimentele de plăcere şi neplăcere. 
Câtă vreme cercetările de pischologie a sentimentului s'au bazat numai 
pe metoda introspecţiei sau a reflecsiunii logice, nu se putea decide 
nimic în această cestiune. De când însă ps:chologia a intrat pe calea 
experimentală şi mai ales de când, pentru clasificarea fenomenelor afec- 
tive s'a recurs la înregistrarea mișcărilor fiziologice, corespunzătoare 
acestori stări, cestiunea s?a pus pe terenul solid al faptelor obiectiv și 
ştiinţific controlabile. Mergând pe acest teren Sigur lucrarea de faţa 
aduce o nouă contribuţie la clasificarea acestei cestiuni. Din numeroa- 
sele experienţe aci expuse și interpretate, rezultă că direcţiunea—plă- 
cut— neplăcut nu poate cuprinde toare sentimentele simple. Sentimentele 
provocate de sensaţiunile de culoare, dacă se ieă în seamă trăsăturile 
lor caracteristice şi constante, nu se pot consideră ca stări de plăcere 
şi neplăcere, ci numai ca stări de iritare şi liniştire. Aceste sentimente 
se mişcă într'o altă direcţie, care însă întocmai ca şi acea a plăcerii 
și neplăcerii, este mărginită prin cele mai mari contraste. Rezultatul 
acesta, scos din observaţiile unanime ale persoanelor supuse experi- 
enţei, este cu desăvârşire confirmat de simptomele fiziologice. Aceste 
simptome sunt expuse în mod intuitiv şi comparativ ìn patru tabele, 
Aci se vede clar, cum atât sentimentele de plăcere şi neplăcere cât şi 
cele de iritare și liniştire sunt însoțite de anumite mișcări în circulaţia 
sângelui şi a respirației, mişcări, care pe cât sunt de constante şi ca- 
racteristice pentru fiecare din direcţiuni, pe atât sunt de diferite unele 
de altele. Pentru clarificare, dám aci—în trăsăturile lor cele mai ge- 
nerale—aceste mișcări : 


Sent. de plăcere. Sent. de neplăcere. 
Respirația iute şi aproape fără Resp. rară şi foarte adâncă. 
adâncime Circ. sâng. iute şi cu o presiune 
Circulaţia sângelui înceată și cu slabă. 
o presiune puternică 
Sent. de iritare. Sent. de liniştire. 
Resp. iute şi foarte adâncă. Resp. rară şi aproape întinsă. 
Circ. sâng. iute şi presiunea pu- Cir. sång. rară şi presiunea slabă- 
ternică. 


Aşadar, atât observarea interioară condusă în mod experimental, 
cât și simptomele fiziologice, duc cu stringentă necesitate la admiterea 
unei a doua direcțiuni fundamentale a sentimentului, care întocmai 
ca şi aceea a plăcerii și neplăcerii se mişcă în contraste și pentru ca- 
racterizarea căreia nu ne siă la dispoziţie decât noţiunile: irizare—/i- 
niştire (Erregung-Beruhigung.) 

INI. Deși în mai mulţi ani s'a lucrat stăruitor spre a se stabili pre- 
cis simptomele fisiologice, care însoțesc în mod regulat diferitele fe- 
luri de sentimente şi afecte, totuşi nu s'a putut ajunge până astăzi la 
un acord perfect în această privință. Rezultatele diferiților cercetători 
nu sunt în toate punctele concordante, Lucru este de altfel explicabil, 
căci cercetările de asemenea natură sunt foarte complicate, coprinzând 
în ele multe posibilităţi de eroare. Lucrarea de față aduce o contri- 
buţie şi la această cestiune. Prin metoda întrebuințată, prin precauțiu- 
nile ce s'a luat spre a se înlătură toate erorile posibile, prin grija cu 
cari au fost înregistrate simptomele fisiologice, şi mai ales prin inova- 
ţia cu privire la elaborarea materialului, s'a ajuns la câştigarea a mai 
multe și mai precise raporturi matematice, deci la stabilirea unei sim- 
tomatice mai sigure şi capabile de a arătă şi cele mai fine modificări 
în stare afectivă a persoanei supusă experienței. Această simptomatică 
prin faptul că sa arătat identică în numeroasele experiențe făcute, dă 
până la un punct măsura exactității şi valorii ei. 


ION AL BRĂTESCU-VOINEŞTI. Pe marginea cărților, Buc. 1911. 

E conferinţa ţinută de d-l Brătescu la congresul «Asociaţiei române 
pentru înaintarea şi răspândirea științelor», Tema e doctrina evolu- 
ționistă. Ceeace atrage luarea aminte nu e noutatea ideilor, ci seni- 
nătatea (şi de stil, şi de cuget) a celui ce le spune. Intre contempo- 
ranii noştri, Brătescu-Voineşti e nu numai scriitorul cunoscut de toți, 
ci şi o rară personalitate etică. Sufletul său e cuprins tot în categoria 
«simpatiei». Dela ptantă și animal, până la cele mai multe abstracțiuni, 
pentru el totul se învălue într'o aureolă de bine şi mai bine. Rân- 
durile privitoare la menirea ştiinţei în viaţa unui popor ar merită să 
fie transcrise de fiecare tânăr spre a le avea ca îndreptar permanent 
în cariera sa științifică. M. 


T. PORUCIC, Marea Neagră, Buc. 1911. 

O comunicare făcută la societatea română de științe. Intr’o schiță 
sumară, ca prelimarii la o operă specială ce va apărea în curând, au- 
torul prezintă deosebitele puncte de vedere, din care ar putea fì stu- 
diată marea vecină cu noi. Şi pentru ştiinţă, și pentru desvoltarea is- 
torică a poporului nostru, cunoaşterea Mărei Negre e de o însemnă- 
tate covârșitoare. Cele mai multe studii asupra acestui basin (turcesc 
acum 100 şi mai bine de ani, iar azi împărţit între 4 puteri suverane) 
sunt datorite savanților ruşi şi studiilor oceanografice ale marinei ru- 
seşti. D. Porucic, fiind un cunoscător al literaturii științifice rusești, e 
cel mai indicat să ne dea o operă de sinteză asupra acestei mări. Cu 
cât va fi mai întinsă și cu extracte mai largi din studiile speciale ale 
autorilor ruși, cu atât vor fi mai bine venite pentru toți oamenii de 
știință ai țarei noastre.—Vom reveni asupra acestei importante întreprin- 

deri ştiinţifice, îndată ce lucrarea va apărea, Până atunci, broşura de 
față dovedește cu prisos cât de interesantă va fi opera d-lui Porucic. 
M. 


3. REVISTE. 


GEOGRAPHISCHE ZEITSCHRIFT. Martie 1912. In acest număr se 
dă o notiță foarte interesantă asupra desvoltării cablurilor germane. Asu- 
pra celui dela Constanța-Constantinopol, care aparține societății «Os- 
teuropäische Telegraphengeselschaft», ni se spune că numai poate biruì 
marele număr de telegrame ce pornesc în această direcție. Aşa că pentru 
linia Berlin-Constantinopol trebuesc luate alte măsuri. In 1906, cablul 
dela Constanţa a primit 1.235.110 cuvinte. în 1910 numărul de cuvinte 
e de două ori mai mare (2.436.992). 

Tot «Geographische Zeitschrift» comunică rezultatele numărătoarei 
făcută anul trecut in Franţa. Rezultatul republicei a atins 39.691.000 în 
1911, față de 39,252 în 1906. Tot sporul abia atinge 350.000! adică nici 
197. Pe când în acelaş spațiu de 5 ani, Germania a sporit cu 4274.099 
adică 7.07%/!! 

Contrastul acesta—ori care ar fi cauzele lui şi oricât de complicate ar 
fi—ni se înfăţişează ca unul din fenomenele cele mai însemnate în is- 
toria Europei din sec. XX. In scurt timp, populația imperiului german 
va fi de două ori mai mare decât a Franţei, apăsând cu puterea 
muncei, a armatei și a tuturor manifestărilor sociale asupra Franţe.. 


GEOGRAPHISCHE ZEITSCHRIFT, Decemvrie 1911. "Noi găsiri de 
aur. Se anunţă din Valapairos despre noi găsiri de aur la Putu în Chili 
de S. In Sept. 1911 s'a găsit prin întâmplare cuarţ conținând mult aur, 
iar după veşti mai recente găsirea întrece aşteptările. Cete de căutători 
de aur din Chili şi Argentina curg spre noua ţară a aurului şi chiar s'a 
format o societate cu 3 milioane pesos, pentru a cumpără dreptul de 
mină. In primele 3 săptămâni după descoperire s'a exploatat aur în va- 
loare de peste 2 milioane mărci, ceea ce face să se bănue o mare can- 
titate de mineral. După comunicarea inginerului american Lamb, for- 
maţiunile geologice din apropierea ținuturilor din jurui Putului amintesc 
foarte mult pe cele din Califormia; cuarțul ce conţine aur este aşezat 
discordant față de straturile de ardezie şi e acoperit cu un strat de pă- 
mânt dela 1—2 m. Aurul e aşezat în cuarţ în fire subţiri; masiv nu s'a 
găsit încă până acum. Ţinutul aurifer pare a se întinde pe o mare st- 
prafaţă, ce e străbătută de nenumărate şuviţe de metal care în totalitatea 
lor reprezintă o mină bogată. Şi mai înainte se descoperise la S. de Putu 
in Osorno o astfel de mină care a dat aur în valoare de multe milioane 
și tot astfel pe insula Chiloe, Astăzi însă exploatarea se face de Chiloez, 
din care cauză se scoate foarte puţin mineral. Şi la Puta Arenas s'au 

găsit acum câteva zeci de ani aur în mare cantitate, cum în general se 
bănuesc diferite ţinuturi aurifere la picioarele Anzilor, pentrucă lanţul 
munţilor conține nenumărate straturi cu pietri aurifere, 


- 
.ń » 


Colonizarea australiană a fost din cauza duşmăniei actualului par- 
lament australian, format de partidul muncitorilor, foarte restrânsă, așa 
în cât în deceniul 1896—1905, după statistica oficială excedentul colo- 
nizărilor față de al emigrărilor în total abia se urcă peste 5000. Dela 
1905 însă se fac sforţări în uniunea statelor australiene pentru a în- 
lesni colonizările şi ale sprijini bănește. Aceasta a avut ca urmare că în 
1908 creșterea netă prin colonizare se urcă la 13.009, în 1909 la 29.000 
și în 1910 chiar la 37.009 persoane. In anul 1911 creșterea prin colonizări 
poate să se urce la 70000 şi în cercurile mai îndepărtate ale țării se 
speră că numărul anual al coloniştilor să se poată urcă până la un sfert 
de milion pe an. Fără îndoială pentru aceasta e necesară o renunțare 
la opoziţie a partidului muncitorilor şi o ridicare reală a fondului pentru 
ajutorul colonizării. In 1911 s'au strâns pentru scopul acesta § milioane 
mărci parte dați de guvern. N. GH. D. 


PETERMANNS MITTEILUNGEN, Martie. Banse termină un foarte 
important studiu asupra, caracterului științei geografice. Relevăm din 
conciuzie următoarele idei. Geografia a avut perioade de linişte, apoi 
de progres furtunatec. In perioadele liniștite se adună material, in cele 
eroice ies la iveală personalitățile care îi dau rânduire metodică. In pri- 
mul rând luminează figura lui A. Ritter care a pus în relief legătura 
dintre om şi pământ, şi Richtofen care a arătat obiectul geografiei în 
suprafața pământului, 

După părerea autorului se simte acum o nouă perioadă de înălțare: 
începem a pune În primul plan nu materialul, ci metoda de tratare şi 
sinteza materialului într'o «filosofie unitară a sferelor» (Erdhiillen phi- 
losophie). «De oarece esenţialul în geografie e tratarea vioae (nu ma- 
terialul mort) e numai decât necesară o notă personală pronunțată. Fie- 
care filosofie poartă pecetea personală şi numele autorului ei. Geografia 
care e filosofiia învelișuiui pământesc trebue să aibă aceiaşi notă 
a personalităţii. » 

In acelaşi număr din Petermanns Mitteilungen se dă o notiță biogra- 
fică despre răposatul profesor de geografie dela Universitatea din 
laşi St. Popescu. 

Deasemenea şi câteva notițe despre Românii respândiţi în Caucaz, 

IMPRESII DIN ITALIA. 


Oricare ar fi vremurile, Italia tot țara clasică a artei rămâne. 
Aceasta singură predomină toute celelalte preocupări. Nici ho- 
lera — mult mai blajină decât s'a pretins de unii răuvoitori—, 
nici răsboiul — mult mai crâncen decât s'ar crede—nu au tur- 
burat expoziția de artă, care s'a închis cu un aşă strălucit succes 
moral. Guvernul italian şi în deosebi preşedintele efectiv al 
expoziţiei cinquantenarului, Comitele de San Martino, se pot 
mândri cu opera culturală ce au realizat. Căci, spre deosebire 
de alte serbătoriri naţionale de acest fel, cea din Roma nu 
a fost o simplă manifestare trecătoare. Pe urma ei s'au În- 
fiinţat institute culturale de interes general. In Termele Dio- 
cleţiane, desfundate cu acest prilej, profesorul Lanciani a înte- 
meiat un mare muzeu de mulagii a monumentelor din întreg 
cuprinsul imensului imperiu roman de odinioară. Strănepoţii 
coloniștilor din Dacia au şi ei partea lor de contribuţie la 
această frumoasă operă de un vădit interes artistic și cultural. 

Căci reproducerile trofeului dela Adam-Klissi şi a altor mo- 
numente romane din ţara noastră au fost dăruite de Guvernul Ro- 
mân Muzeului din Roma, a cărui înființare se datorește în bună 
parte interesului deosebit al Regelui Italiei pentru archeologie. 
Importanța darului naţiunei române a fost apreciat nu numai 
de savanții italieni, dar și de streinii cari au astfel prilejul de 
a studia acest monument unic în felul său, a cărui descoperire 
a produs atâta vâlvă în cercurile specialiştilor. «Dacă interesul 
unui monument decurge mai ales pe urma ipotezelor ce a stârnit 
şi a părerilor la cari a dat loc, monumentul dela Adam-Klissi, 

pretinde criticul Louis Chatelain (1), este cu siguranţă cel mai 
curios din toată expoziţia archeologică». 

Țara noastră în special precum şi știința în genere sunt bine 
servite prin expunerea mulagiilor la Roma; căci, după cum 
adaogă autorul francez, «câți dintre pelerinii artei antice atrași 
în Italia sau Grecia s'ar duce vreodată la Adam-Klissi să vadă 
Trofeul lui Traian?» In noul muzeu el devine așa de lesne 
accesibil cercetătorilor. 

Arta medievală şi a renașterii s'a ales de asemenea cu mare 
câştig de pe urma expoziţiei. Colonelul Borgatti a reînviat 
Castelul Sant Angelo, transformând carcerile întunecoase în tru- 
moase săli de muzeu cu colecţii variate de un interes netăgă- 
duit. Și acestui muzeu România i-a dăruit mulagiul chenarului 
porţei dela biserica Colţei, prin care se demonstrează în mod 
evident înrâuririle artistice ce m'au încetat să se repercute din 
Italia în țara noastră. Mai elocvente încă, în favoarea legătu- 
rilor intime ce unesc aceste două popoare, sunt asemănările 
constatate în arta lor populară. 

Nădăjduim că, prin împrospătarea dovezilor ce ne leagă de 
Roma cea străbună, relaţiile vor deveni tot mai cordiale între 
aceste două ţări, ce reciproc se cunosc încă prea puţin. Vizita 
ce în toamnă vor să ne facă «Amicii Castelului Sant Angelo» 
sub conducerea architectului Giulio Magni—filoromânul căruia 
îi datorim frumoasele planuri ale casei româneşti dela expo- 
ziție—va trebui să fie urmată de cât mai numeroase călătorii 
din partea noastră în frumoasa şi interesanta Italie, 

Excluse fiind din cadrul unei cronici artistice, nu voi atinge 
aci eventualele avantagii de ordin economic şi cultural ce ar 
putea rezulta din o apropiere bazată pe o mai temeinică cu- 
noaştere reciprocă a celor două popoare. 

Din punct de vedere al artei însă, în primul rând. trebue să 
luăm cât mai neîntârziat un contact mai viu cu țara clasică a 
frumosului și a respectului față de trecut. Cu atât mai mult, 


(1) L?archeologie à l'Exposition universelle de Rome; Gazette des 
Beaux-Arts, Janvier 1912. 

că aci găsim ọ bună parte a prototipurilor artei noastre: din 
Torcello şi până la Monreale—pentru a indică numai cele 
două extremități— sunt presărate cele mai splendide mozaicuri 
şi picturi în genul zugrăvirilor bisericilor noastre. 

Dar nu numai interesul artei trecutului trebue să ne îndrep- 
teze spre ltalia. Să luăm pildă și de grija ce întreg poporul 
manifestează astăzi încă pentru arta sa, Serbările de mai de- 
unăzi din Veneţia sunt cea mai bună dovadă a preponderanţei 
manifestărilor artistice la urmașii quatrocentiştilor. Uriaşii ce- 
nușii, ce în timpuri de pace se adăpostesc în liniştitul portal 
Veneţiei, încrucişau acum apele egeice ; iar locul lor fusese luat 
de gondolele multicolore din vremea de splendoare a Reginei 
Mărilor. Şi pe când pe țărmuri îndepărtate gurile de foc ale 
năvilor italiene răspândeau groaza, bubuitul tunului în Veneţia 
anunţă un eveniment din cele mai paşnice: deschiderea celei 
a X-a expoziţie internaţională. Cultul lui Marte nu exclude pe 
acel al lui Apollo. A fost într'adevăr înălțătoare procesiunea 
cu decorul medieval a sindacului, pornind spre Giardini pentru 
inaugurarea luptei artistice a diferitelor naţiuni participând la 
expoziţie. Acest eveniment a intunecat pentru o clipă preocu- 
pările răsboiului. Pentrucă în Italia arta nu este considerată ca 
un lux inutil, ca la noi, ci dinpotriva ca unul din factorii 
sociali cei mai însemnați pentru buna educare a poporului. 
Ministrul Credaro, un pedagog recunoscut, a pus din nou în 
lumina cuvenită importanța misiunii educative a artei, chiar 
pentru un popor cu așă frumoase tradiţii ca cel italian. Re- 
luând în desbatere mult discutata cestiune a educării poporului 
prin artă, Credaro exprimă convingerea că numai prin des- 
voltarea sentimentului estetic se poate și trebue să se facă edu- 
cație civilă a maselor întrun stat modern. Insistând asupra 
necesității desvoltării sentimentului artistic în școală, începând 
din cea mai fragedă copilărie, ministrul italian laudă opera 
începută în acest sens de «Associazione per la cultura artistica 
nazionale», al cărui scop este de a iniția poporul în aprecierea 
frumosului. El speră că astfel din nou «l'arte diverrà compagna 
e confortatrice del popolo e accenderă nuovi sentimenti e sus- 

citeră nuovi ideali». Se vor convinge oare şi la noi anumite 
cercuri de însemnătatea unor asemenea adevăruri ! ? 

Deschiderea expoziției internaționale eră urmată de o săr- 
bătoare încă mai mare: inaugurarea noului Campanile. Reclă- 
dit întocmai, «come eră, dove eră», păzitorul milenar al bă- 
trânului San Marco se înalţă azi ca cel mai evident simbol al 
cultului artei şi al trecutului pe pământul italian. Nu, nu «s'a 
stins încă viața falnicei Veneţii». 

Asemenea manifestări nu sunt de altfel izolate. La Pompei 
ca şi pe Palatin se lucrează neîncetat; la Ostia se desgroapă 
un Oraş întreg. La Monte Cassino se prepară pentru toamnă 
inaugurarea criptelor cu ornamentaţia sculpturală și picturală 
întrun gen cu totul nou. Cu măgulire am constatat că şi Ro- 
mânia nu e străină de săvârşirea acestei importante lucrări de 
artă. Stema ţărei, reprodusă în splendide mozaicuri, strălucește 
în primul rând al înșirărei ctitorilor, alături de Germania şi de 
Austria, lar inscripţia «Carolus Rex Rumeniae», ce o însoţeşte, 
arată că mărinimosul restaurator al monumentelor religioase 
din ţară întinde acţiunea sa binefăcătoare pâni în preajma cetății 
eterne, eternizând pe înălțimele Monte Cassinului stema Româ- 
niei. In biblioteca aceleiași monăstiri se arată cu mândrie splen- 
didul pergament ilustrat de Carmen Sylva noastră. 

Frescele cu a lor technică particulară dela Monte Cassino, 
ca și icoanele bizantine de pe aiurea merită însă o menţiune 
specială, prin legăturile ce au cu ţara noastră. Despre acestea 
voi vorbi cu alt prilej. 

Din cele câteva exemple aci aduse se vede, sper, cât de 
intensă este viaţa artistică a Italiei, chiar în timp de răsboiu. 
Să imităm această pildă frumoasă şi întorcându-ne mai des pe 
pământul clasic al artei, vom învăță poate și noi să apucăm 
de-a binele drumul cel larg al civilizaţiei. Căci arta este sim- 
bolul cel mai evident al unei adevărate culturi. 

O NOUA INCERCARE DE INVĂȚĂMANT PRIVAT (1) 


Ne-am adunat cu toţii spre a pune temelia unui nou institut 
de cultură. 

S'au întrebat şi se întreabă mulţi : aveam oare nevoie încă de 
o şcoală, pe lângă cele ce mai sunt în ființă? 

Răspundem fără nici o şovăire: nici o ţară nu se poate lăudă 
că are destule şcoli. Alături de cele întemeiate de guverne, 
sunt totdeauna binevenite şi cele fundate prin străduința par- 
ticularilor. Ba într'o privire sunt chiar mai de laudă. 

Odinioară se zicea: sfaful sunt eu —suveranul. Azi, într'o 
eră de cultură mai răspândită şi de conștiință mai vie a le- 
găturii dintre membrii unei naţiuni, ori care dintre cetăţeni 
poate zice: și eu Sunt o parte a statului. Grija de educaţia 
tineretului n'are s'o poarte numai câţiva miniştri ai cultului 
şi ai instrucției, căci viaţa noastră și a copiilor noştri nu e un 
ceasornic pe care un singur om de stat sau un partid să o dea 
după voe înainte sau îndărăt, ci e o neîntreruptă desfășu- 
rare și se leagă cu însăși viața întregului neam. Prin ur- 
mare, noi înşine, noi tofi suntem statul; roi trebue să îngri- 
jim de pregătirea generaţiunilor tinere, după cum îngrijim de 
propria noastră familie. — Aceasta e frumoasa idee a solidarităţii 
moderne. 

Şi din acest punct de vedere, îndrăznesc să afirm că insti- 
tutul de faţă e superior tuturor şcolilor publice ale statului. 


(1) Cuvinte rostite la inaugurarea celei dintâi școale a «Societăţii or- 
todoxe a femeilor române». 

Acelea s'au născut rând pe rând din prisosul bugetelor; 
acesta se naște din prisosul inimei şi din conștiința clară a 
legăturei de veacuri şi pentru veacuri a sufletelor noastre. 

Lăudată fie deci iniţiaţiva de azi, şi fie cât de mare numărul 
celor ce o vor urmă. — Dupăce multă vreme am tot împrumutat de 
peste graniţă mai mult forme fără cuprins real; după ce am 
risipit copilăreşte agonisirea noastră pentru podoabe trupești, 
veşnic schimbătoare şi veşnic deșarte, vedem cu mulțămire 
că începem a răsădi în pământul nostru şi sâmburele culturei 
adevărate, după cum dovedește această instituție de solidaritate 
națională. 


Ea este nu numai un omagiu adus culturii serioase, ci și 
op bună faptă creștinească. 

Părinţii și strămoșii noștri, așa cum fuseseră crescuţi sub 
privigherea bisericei, aveau mare aplecare spre milostenie. — 

» «Las urmașilor mei cu limba de moarte, să îngrijească de fân- 
tâna ori podul cutare, sau de spitalul cutare, zidit de mine, smerit 
robul Ini Dumnezeu...» 

Ceoameni și ce suflete! Erà plină țara de semnele milos- 
teniei. In unele sate durează încă și azi obiceiul să se aşeze 
vase cu apă proaspătă în marginea drumului, spre folosul că- 
lătorilor. 

Bună eră, se înțelege, și ajutorarea celor ce sufăr trupzște. Insă 
binele care se face trupului piere împreună cu el; pe când binele 
făcut sufletului e nemuritor, ca: itoate operile ce se leagă de 
ființa tainică, dar trainică a sufletului nostru. 

Aşă aţi judecat de bună seamă și d-v. iar din acest cuget 
a eşit instituţia aceasta nu numai românească, ci și creștină, me- 
nită să izbăvească pe cei ce se ridică acum sub ochii noștri 
de șovăirile semiculturei care a bântuit anii copilăriei noastre. 

Câţi spini n'au îngrămădit atunci în căile educaţiei noastre 
grădinarii nătângi, cari socoteau că sufletul omenesc poate fi 
îndreptat cu foarfeca, după închipuirea ori şi cui! Câte rătă- 
ciri și ce sălbătăcire a conștiințelor după urma negațiunei pros- 

stănace a unor semidocți, care vedeau în om mai întâiu de 
toate animalitatea — sau chiar numai animalitatea ! După cum 
evul mediu cunoscuse un verbalism metafizic, sufletele mediocre 
dela începutul renaşterii noastre, sub pretext de știință exactă, s'au 
oprit la un nou verbalism (ştiinţific după vocabular), dar în reali- 
tate tot așă de metafizic. Atomul devenise zeu. Jargonul din labora- 
tor eră luat drept sâmburele științei. Fereastra prin care generaţia 
trecută privise spre infinit, fusese osândită!a fi astupată cu zid. — O 
încercare tot așă de absurdă, ca și cum un dascăl surd sau un 
mut ar fi cerut învățăceilor săi, să amuțească ori să asurzească 
cu toţii spre a avea despre lume aceleași impresii ca și el... 

Cei ce sunteţi aci, ați simţit însă că sentimentul infinitului nu 
se poate suprimă; că dacă el e foarte mărginit la oamenii apro- 
piați de animalitate, e din potrivă cu atât mai desvoltat la su- 
fletele superioare, și că prin urmare educaţia trebuie neapărat să 
aibă şi o lature religioasă. Adevărul ştiinţei e din ce în ce mai 
bogat, nu mai poate fi cuprins de ori ce minte; adevărul 
suferinței e însă obştesc şi e numai decât necesar să-l priceapă 
cum se cade ori şi cine, pentru ca în clipele supreme ale vieţii 
cugetul să nu fie impovorat și înecat de noroiul vieții mate- 
riale, ci să fie susținut de concepţia superioară a energiei sufletului. 
Cel mai mare bine pe care il puteţi face lumei în care trăiţi era 
prin urmare, să-i dați oameni care, în momentele cele grele ale 
vieții, să ridice ochii îi sus cu neclintită încredere în bine și 
în definitiva izbândă a binelui — măcar cât de târziu... 

Așă ați cugetat, întemeind acest institut de educație morală 
şi socot că bine, foarte bine ați chibzuit. Căci ori ce ţară are 
la urma urmei atâta preţ, cât prețuește tăria morală a locui- 
torilor săi. 

lată, dintre zidarii adunaţi acum împrejurul acestor temelii, cel 
mai de ispravă nu e cel mai puternic trupeşte, ci cel mai tare la 
suflet, care lucrează aci tot aşă de inimos, ca și cum ar clădi un 
adăpost pentru sine şi ai săi. 

Plugarul cel mai destoinic nu e cel ce are braţe mai vânjoase, 
ci acela care are suflet mai puternic; acela care, văzut sau ne- 

văzut de cineva, pliveşte earba rea — ori al cui ar fi ogorul, — din 
dragoste pentru semănătură cea bine roditoare, 

Negustorul cel mai temeinic nu e cel ce are măsuri mai 
multe și mai fine, ci conştiinţa mai fină — acela care cân- 
tăreşte cu dreptatea ideii, înainte de a cântări cu dreptatea ma- 
terială a cumpenelor de metal. 

Profesorul cel mai bun nu e acela care în biblioteca sa are 
mai multe cărţi, iar în capul său mai multe cugete, sau mai 
multe opere-de vânzare în vitrina librăriilor, ci acela care are în 
inima sa mai multă dragoste pentru tineret şi mai mult simţ de 
răspunderea ca educator. 

Militarul cel mai de ispravă nu e cel cu mare vârtute, ci 
acela ce are sufletul cel mai mare şi cea mai înalță concepţie 
despre onoare şi jertfă. Vedeţi ce ruşine'şi ce batjocoră s'a coborit 
acum peste capetele celor ce au trivializat educaţia, lovind 
neghiobeşte cultura religioasă. O lege a hotărît de curând să 
numai primească în rândurile,oștirei franceze pe acei sălbateci, 
porecliți Apaşi, care, fiind lipsiţi de frâul conştiinţei 'şi răspun- 
derii, sunt dincolo de onoare și solidaritate cu neamul lor, — 
nevrednici prin urmare de încrederea patriei lor. 

Şi tot așă e în toate, dela cele-mai mici însărcinări publice 
şi până la cele mai mari. 

Care e adevăratul om de sfat, adecă acela căruia toţi locui- 
torii unei țări, să-i "poată încredința cu mai mare temeiu grija 
trebilor publice? 

De sigur că nu e nici cugetătorul abstract, care pricepe bine 
tehnica vieții;moderne ; nici uşuratecul care pentru dinstincțiuni 
personale calcă în picioare demnitatea sa şi interesele țării, nici 
evdemonistul care jertfește totul plăcerei de o clipă ; ci omul su- 
perior care, pe lângă pricepere și! caracter, are viu sentimentul 
vieţii de dincolo de viața sa proprie, şi de aceia pune onoarea 
mai presus de ori ce interes şi dragostea pentru alţii, mai pre- 
sus de iubirea pentru sine şi ai săi. Caracterul — şi anume ca- 
racterul moral — e criteriul după care se poate judecă adevăratul 
preț al unui om de stat, ca și al ori cărui om în deobşte. 

Bine v'aţi gândit aşă dar, când ați plănuit să înfiinţați in- 

stitute de cultură, unde tineretul să aibă de timpuriu senti- 
mentul realităţilor superioare, fiorul gândului la cele eterne. 
Biserica noastră are un cuvânt frumos: «mirurile morţilor sunt 
izbăvitoare....» ucid adecă legătura pur animalică cu viaţa. In 
înțeles cu totul laic, putem zice : gândul la veşnicie, lucrarea sub 
specie aeternitatis limpezeşte sufletul și totdeauna îl înalţă. 

Capul bisericei, I. P, S. Mitropolitul Primat, a ridicat dreapta 
şi a dat acestei adunări bine cuvântarea Sa păstorală. Ca mirean, 
eu adaug un cuvânt de sinceră laudă pentru opera ce se inaugurează 
acuma. Eae nu numai un omagiu'adus către cultura modernă şi o 
manifestare de real creştinism, dar cuprinde în sine şi o idee 
de înalt patriotism. 

In timpurile din urmă, din alte ţări, cu alte concepţii de 
viață, vin oaspeţi care năzuezc să povățuiască educaţia tinere- 
tului pe alte căi decăt ale noastre. Să se ştie însă că sufletul 
copiilor noștri nu-l dăm pentru nimic în lume. Am muri de 
două ori, dacă am şti că la mormântul nostru ne-ar în- 
soți alt cuget și altă simțire, decât acelea pe care le-am avut 
şi noi când am pus mâinile pe piept celor ce ne-au fost scumpi 
în vieață. De geaba am mai trăi şi ne-am sârgui, dacă în cli- 
pele din urmă, la auzul nostru slăbit nu va mai răsună limba 
noastră şi nu se va mai auzi cuvântul rugăciunilor care în mo- 
mentele solemne ale vieţei ne-au zguduit sufletul, Acele cuvinte 
sunt chezășia cea mai tare a legăturei dintre noi și cei ce vor 
rămâne după noi pe acest pământ, ca sânge din sângele nostru. 

Instituţia aceasta spune deci lămurit şi categoric: Să nu 
cerce nimeni să tae în două casa și familia noastră, despăr- 
țind pe fică de mamă, pe soţie de soț, pe cei vii de datoriile 
de pietate către cei morţi. Pe temeiul trecutului nostru ro- 
mânesc, noi vrem să clădim un viitor care să fie nu al altora, 
ci al nostru, întreg al nostru și pentru totdeauna al nostru, 

Bine aţi cugetat deci, când v'aţi gândit mai întâiu la edu- 
caţia celor ce vor fi soții și mame. «Cugetările cele mai bune 
vin din inimă» ; sufletele cele mai alese cresc în preajma sen- 
timentului fin al femeilor alese. Istoria e martoră: dela bio- 
grafiile lui Plutarh și până la cei mai de seamă dintre con- 

temporanii noștri. Așezaţi mâne în fiecare casă o mamă care 
să pătrundă cu fiorul iubirei sale inima copiilor; să mustre de 
timpuriu cu lacrima mută a ochiului ei greșelile lor, şi fiți siguri, 
poimâne vom avea între hotarele țării noastre o lume nouă, 
cu totul nouă şi neasemănat superioară celei de azi. 

E o vorbă înţeleaptă: 

Când inima se'ntreabă, tot inima răspunde... 

Când mama întreabă fiii, întregul lor suflet răspunde.— Mame 
deci și soţii alese înainte de ori și ce, și viitorul unui stat e 
pe deplin asigurat. 


Fie deci întrun ceas bun frumosul început de astăzi şi gă- 
sească deapururi această operă și admiratori și sprijinitori. 
Preoţimea care e aci de față și tinerii elevi ai seminariilor 
se leagă să ajute cu râvnă această binefăcătoare instituţie. 
Profesorimea se leagă de asemenea, să dea tot ce are mai 
destoinic, pentru ca în mijlocul României să se ridice un in- 
stitut de cultură de aceeași nivel cu cele mai bune din ori 
ce altă ţară 
Exprim însă şi o altă nădejde: slăbiciunile care desbină pe 
cei ce trăesc între hotarele ţării, să înceteze măcar aci în fața 
templului culturei. Sper că toţi vom fi una spre a pregăti viitorul. 
Căci dacă furtuni grele se vor abate asupră-ne, urmașii nu vor 
ertă pe nimeni dintre cei ce au avut urechi să audă şi totuşi 
mau auzit. 
S. MEHEDINȚI. 


CRONICA ECONOMICĂ. 


SPRE O NOUA TEHNICĂ SOCIALĂ. 


Orice concepție împărtășește cineva asupra organizației so- 
ciale de astăzi, un lucru pare că este evident în ochii tuturor, că 
ea va fi supusă și în viitor prefacerilor după cum a fost și în 
trecut şi că acele prefaceri vor fi în parte rezultatul forțelor 
inconștient inițiate, iar în parte vor îi rezultatul voit al încer- 
cărilor de a adapta mediul social la trebuințele reale sau în- 
chipuite ale oamenilor. «Nu este, deci întrebarea, dacă ordinea 
actuală a societăței trebuește schimbată, ci cun trebue fă- 
cută această schimbare» (1). 

Caracteristica specifică a epocei noastre nu este însă-şi 
această continuă evoluție, căci aceasta este tot așă de bă- 
trână ca și societatea însăşi, ci creșterea conștiinței noastre 
despre ea. Din factori inconștienți. oamenii au ajuns agenți 
voluntari în desvoltarea raporturilor vieții sociale. 

Acest proces a urmat un tempo foarte încet în întreaga 
lume. Dar poate mai încet ca în alte părți în Anglia. 

Incă în anul 1880 mai domnia în politica Angliei individua- 
lismul empiric. Nu numai întrun partid politic sau într'o 
clasă socială, ci în toate aflăm ideia reducerei la minimum a 
funcțiunilor de guvernământ, ideia că numai libera concurenţă, 
care după cum se credea, conduce la supraviețuirea celor 
mai destoinici, este singurul fundament sigur al prosperițăţii 
statului și ideia că lupta generală, care mână pe fiecare la 
goană ca să ia locul altuia, este o binefacere a Providenței 
şi o «lege naturală», împotriva căreia nu trebuie să se opună 
Statul. 

O prefacere, pe cât de înceată, pe atât de adâncă s'a produs 
în sfera ideilor politice către sfârșitul veacului XIX-lea. Era 


(1) S. and. B. Webb. Problem of modern Industry 1902 pag. 230. 

individualismului empiric, a doctrinei, care socotea că cel mai 
bun guvern este acela, care guvernează mai puţin, că întreprin- 
derea individuală trebue lăsată în toată libertatea, că concu- 
rența cea mai mare și libertatea desăvârşită, lipsită de crice 
mărginiri legale, este cea mai bună garanție a progresului ome- 
nirei, că scopul democratic al «egalității de oportunitate» poate 
fi ajuns prin libertatea fiecăruia de a o poseda ori câtă avere 
poate acumulă și în sfârșit, că cea mai bună ordine socială re- 
zultă din urmărirea interesului individual, pe ori ce cale—era 
domniei acestor idei s'a încheiat la pragul veacului trecut. 
Experiența a distrus încrederea în aceste principii, drept ba- 
zată a orânduirei sociale. «Răspunsul înaltei politici moderne 
—zice John Morley—este că concurența fără margini nu este 
un principiu, căruiaise poate încredința regularea vieții econo- 
mice sociale».(1) Odată recunoscut acest adevăr, principiul in- 
dividual a fost înlocuit prin principiul social în toate progra- 
mele politice. Proeminența problemelor sociale și falimentul 
individualismului au mers paralel. Intervenţionismul a ajuns cu- 
vântul de ordine și a revoluționat întreaga structură politică 
și socială a Angliei. 

In scurt timp, socialismul municipal a ajuns punctul central 
al activităței politice a Angliei şi a desvoltat o influență imensă 
asupra progresului general. «Spre a prețui ce înseamnă des- 
voltarea serviciilor municipale pentru îmbunătățirea traiului, 
să considere fiecare cât de puternică, continuă şi— în viața 
aglomerată a orașelor—a tot cuprinzătoare este eficacitatea în- 
vățătorului și a polițistului, a doctorului şi a spitalului, a în- 
grijirii orfanilor şi bătrânilor, a sistemului de canalizare, a aco- 
modării parculurilor și bibliotecilor, întru prevenirea suferinței 
degradărei și demoralizării maselor. Aceste lucruri — nu des- 
coperirea radiului sau a originei speciilor sau cele din urmă 
progrese ale analizei spectrale—stau între marele agregațiuni 
urbane ale sec. XX-lea și brutalitatea și mizeria barbaris- 
mului (2). 

Tot în acelaș timp socialismul de stat—intervenţionismul 
în procesele dintre muncă şi capital, ca și întreaga grandi- 
oasă acțiune de statificare—sa răspândit cu pași gigantici. 

Aceste mișcări sociale au îngreuiat rolul statului în socie- 
tatea de astăzi căci din factor inconștient el a ajuns un factor 


(1) John Morley Life of Cobden Vol. [. cap. 13 pag. 298 
(2) S. Webb. Social Movements Cambridge History Vol. XII (1910) 
pag. 198. 

conștient—dela posivitate a trecut la activitate în fața proble- 
melor sociale. Acest fapt a fost constatat de curând în An- 
glia, atunci când studiindu-se problema fundamentală a capi- 
talismului modern — mizeria socială--s'a constatat, că piedica 
cea mai formidabilă întru adoptarea unei politici de preve- 
nire și tratare a mizeriei, nu este rezistența în fața măririi 
cheltuelelor publice și mai puțin decât atât, greutatea de a 
găsi fonduri, ci lipsa unei științi administrative și lipsurile ma- 
șinăriei administrative actuale. Numai ca să se ușureze mizeria 
a fost tot atât de uşor cași când nu sar fi făcut nimic; dar 
ca să se intervie cu succes spre a se preveni—fie să se pre- 
vie boala, fie să se previe neglijarea copiilor, fie să se previe 
urmările invalidităţii şi bătrâneții şi Chomajul—presupune des- 
coperirea cauzelor, formularea de largi planuri de politică, 
plănuirea chibzuită a acțiunii colective spre a modifică împre- 
jurările, în care trăesc clasele sărace, pe lângă tratarea şti- 
ințific specializată a acelor indivizi, cari cad mai jos de «Stan- 
dard>-ul recunoscut al vieţii civilizate. 

Observând că o astfel de politică, presupune o sforțare or- 
ganizată spre a lămuri problemele sociale printr'o continuă 
observare şi verificare, sociologii Sidney şi Beatrice Webb 
constată cu părere de rău, că chiar în Anglia clasa dirigentă 
nu pare a fi învățat încă, că reconstrucțiunile sociale reclamă 
tor atâta instrucțiune specializată şi studii îndelungate, ca 
şi clădirea podurilor şi căilor ferate, interpretarea legilor 
sau perfectionările tehnice ale maşinăriei şi proceselor me- 
canice. 

Rezultatul este că suma cunoștințelor speciale ale unui mini- 
stru, când este pus în fața unei probleme sociale este totdeauna 
ridicol de insuficientă, iar experți se găsesc foarte rar. Așă 
fiind, nu poate cere nimeni dela masa alegătorilor, a clasei 
muncitoare organizate, să aibă răgaz a cugetă asupra schim- 
bărilor necesare în condiţiile de traju sau să dezvolte vre-o 
nouă tehnică socială şi în lipsă de conducere intelectuală ea 
este gata de a oscilă între o apatie cinică și o acceptare fără 
discernământ a celui dintâiu plan — ușor de înțeles—pentru 
îmbunătățirea soartei lor. (1) 

Toate acestea au condus la ideia nevoici de a se desvoltă 
o nouă tehnică socială. 

Dacă într'o țară atât de înaintată ca Anglia se resimte ne- 
voia unei noi tehnici sociale, cu tot progresul social, sau 


(1) S. B. Webb. Prevention of Destitution London (1911). 

tocmai din cauza lui, căci încercările resfirate de politică 
socială sunt departe de a formà un sistem și trebuesc conto- 
pite spre a-l formă, sau cu alte cuvinte politica de reparaţie 
socială tinde a ajunge o politică de reconstrucțiune socială— 
apoi și într'o țară ca România se simte nevoia unei noui teh- 
nice sociale, cu toate că politica noastră socială încă n'a ajuns 


atât de departe, 
VIRGIL. N. MADGEARU. 


ANCHETA ȘCOLARĂ. 


CĂRŢILE DIDACTICE. 


Au tost vremuri, când aceste cărți nu aveau nici un tablou prin 
ele. Nimic din cuprinsul lor nu eră zugrăvit prin tablouri. 

Erau însă tablourile intuitive de pe atunci, cari se găseau 
pe la unele școli şi cari serveau la intuirea scrierilor cores- 
punzăotare din cărțile copiilor. Felul acesta de a fi al cărților, 
unor autori li sa părut necomplet, după cum și erà: și au 
căutat al completă, introducând, prin cărțile de curs primar, 
tablouri aproape la toate lecţiile. Incepând cu abecedarul și 
sfârșind cu cartea de citire a cl. IV sau a div. III, vei găsi 
tablouri peste tablouri. In unele cărți, grădina e zugrăvită într'un 
fel, în altele în alt fel; unii autori au căutat s'o imagineze 
toamna întovărășind lecţia de sub acest titlu cu diferite tablouri, 
unele bine reușite, altele mai slăbuțe, după priceperea și graba 
cu care a lucrat fiecare. Tablourile de intuiţie, la lecţiile de științi 
naturale sau descrieri, sunt bune ori cum vor fi şi se cer. Se 
cer prin faptul că școalele noastre primare, n'au nimic; dar 
absolut nimic, din materialul didactic, necesar învățământului 
intuitiv sau al științelor naturale. Apoi prin sate n'avem gră- 
dini model cari se poată fi văzute de elevi. 

Sunt însă tablourile, cari întovărășesc lecţiile de istorie și 
care lasă foarte mult de dorit. Avântul luat de unii autori, de 
a zugrăvi prin culori vii tot ce ne povesteşte istoria e greșit 
și condamnabil. Sunt fapte demne de acele timpuri; așa cereau 
împrejurările și pe urmă așă erau și obiceiurile. Nimic mai 
natural, mai firesc n'a fost pentru Ţepeş Vodă alt ceva decât 
a sta la masa domnească, în mijlocul focului unde se pârjoleau 
calicii și hoţii. Nimic mișcător pentru Ştefan cel Mare şi Sfânt— 
nimic înduioșitor zic -- faptul când în fața curții întregi şi cu 
ceremonia unui domn de talia lui, a ucis pe cei 99 soli tătă- 
rești, împreună cu Maniuc fiul hanului lor; trimițând numai 

pe unul îndărăt fără nas și fără urechi. Istoria ne povesteşte 
multe fapte, pe cari numai auzindu-le ne înduioșem. 

Timpurile erau așă; iar după ele și obiceiurile, cari azi nu 
mai corespund. In istoria contimporană avem mișcările maselor 
asuprite — e lupta pentru stăpânire și libertate — sunt revolu- 
ţiile — cari mai totdeauna au fost cât se poate de barbare. 

Este rovoluţia din Transilvania a lui Horia, când asupriții 
de veacuri nemai putând răbdă jugul, pun mâna pe ce nă- 
pădesc, strică, dau foc și omoară tot ce le iese în cale, fără 
să se gândească câtuşi de puţin, că au de a face cu clasa stă- 
pânitoare care are forța și care s'ar putea înturnă cu mai multă 
furie contra lor; ceea ce s'a și întâmplat. Capii au fost pedepsiți 
cu moartea — indiferent ce moarte. Acest subiect de istorie 
e de ajuns să-l povestim fără ca să mai apelăm și la intuirea 
tablourilor, ceau născocit autorii și cari zugrăvesc pe deoparte 
țărani cu coase și topoare omorînd şi spânzurând în dreapta 
şi în stânga; iar pe de altă parte, pe capii revoluției întinzându-i 
pe roata omoritoare. Nimic nu-i mai îngrozitor decât să 
priveşti la acest tablou. De câte ori am predat această lecție 
am stat nedumerit, întrebându-mă ce voeşte autorul, să înțeleagă 
prin acel tablou? Dacă prin acest subiect se caută a se da pe 
față tirania Ungurilor față de asupriţii Români, atunci e de ajuns 
să se povestească numai faptele fără nici un tablou. Iar dacă 
cauţi să te servești de tablou, vei ajunge la concluzia, că rău 
au făcut Românii că s'au răsculat și pentru aceasta capii lor 
sau pedepsit astfel; și ca învățământ, copiii îți vor da urmă- 
toarea frază: «Să nu ne revoltăm niciodată că vom păți ca 
Horia și Cloșca.» Copiilor tabloul le va spune și ceiace noi 
nici nu visăm. Numai un lucru n'o să le spue, acela pe care 
l-a avut în vedere alcătuitorul programei de curs primar și 
care a pus «Horia, Cloșca și Crișan» ca lecție de istorie la 
div. II rurală. 

Trebue ținut socoteală că în școala primară, atâtea firi sunt 
câţi copii avem și tot cu atâtea însușiri; iar ei își vor alege din 
tabloul de istorie partea corespunzătoare firii lor, fără ca noi 
să putem influență întru nimic. Copilului predispus pentru cru- 
zimi îi va face o plăcere privind la un tablou ce reprezintă cru- 
zimi pe când frilor delicate li va face rău. 

Apoi, zugrăvind faptele așă cum le povesteşte istoria, pe 
unii domni îi vom discredita în fața copiilor noștri: Așă sar 
putea întâmplă cu Ştefan cel Mare. Pe urmă, tablourile care 
însoțesc lecţiile de istorie ne dau scene numai de cruzimi, par'că 
în trecutul țării noastre ar fi fost nunai un râu de sânge. In- 

cepând dela descălicare şi până la războiul independenții sunt 
numai tablouri cu omoruri și cruzimi: Horia, Cloșca la roata 
omorîtoare, Brâncoveanu desbrăcat de piele, Mihai Viteazul 
în fața călăului, Tudor Vladimirescu omorît în șanțul dela 
Târgovişte, Soldatul român zdrobind capul turcului în 1877; 
și alte multe pe cari nu le mai amintesc, fiind convins, că în 
cele arătate, voiu fi făcut curios pe cititor, care se va trudi să 
răsfoiască puţin cărțile de curs primar, dându-mi apoi dreptate. 

Şi acum aș pune o întrebare onoraţilor autori ai cărților de 
curs primar: oare în istoria trecutului țării noastre, nau dat 
peste momente demne de admirația timpurilor de față? Eu 
cred, ca și d-lor, că sunt foarte multe, dar la noi e un pă- 
cat, e boala curentelor. Dacă unul a zugrăvit omorirea lui 
loan Vodă cel Cumplit într'un fel, altul, va căută s'o zugră- 
vească cu totul alt fel în culori mai deschise mai vizibile, 
fără ca să se gândească câtuși de puțin, că cu aceasta n'a 
ajutat întru nimic la reușita lecţiei de istoric, ba poate i-a făcut 
mai mult rău, că a distrat clasa. 

Dacă născocirile unora, ar mai fi puse la bara următoarelor 
întrebări: Ce urmăreşte acest tablou? își poate ajunge scopul? 
aduce vre-un serviciu lecţiei de istorie la care e anexat? și 
altele, şi dacă autorii nu s'ar molipsi așă de ușor unii dela alţii, 
atunci s'ar putea face reforme sănătoase și folositoare în ìn- 
vățământul nostru primar. Până atunci vom umblă pe dibuite 
cum am dibuit de mai bine de 15 ani fără nici un folos. 

Ca încheiere zic, că tablourile istorice din cărțile de curs 
primar ar trebui revizuite și cele nefolositoare mai bine să 
lipsească. Apoi multe subiecte de istorie ar trebui să lipsească 
cu desăvârşire. Ar trebui s'o rupem cu loan Corvin și Corbul 
de pe urma cărei lecţii nu știu dacă şcoala sc alege cu ceva. 

Apoi lecţia de istorie «Negru Vodă» e o legendă pe care a 
scornit-o un cronicar în naivitatea lui (1) și pe care noi o pro- 
povăduim în clasele II și III pentru ca s'o dezaprobăm în clasele 
următoare. Cu asemenea fapte nu mai avem învățământ istoric 
stabilit pe cercuri concentrice, acest principiu, nu se poate aplică 
acestui obiect după programa actuală. In locul unor astfel de 
subiecte ar puteå să se iea fapte din glorioasa domnie a M. S. 
Regelui. Numai «Familia Regală» nu-i suficient pentru cel ce 
ține să-și cunoască țara și neamul. Această lecție după felul 


(1) Logofătul Stoica L.udescu. 


Convorbiri Literare.— Anul XLVI, zi 

cum € alcătuită și locul ce-l ocupă în programă nici nu dă a 
înțelege că-i o lecţie de istorie (1). 

Aș dori ca să aud glasul d-lor autori, în acelaș timp aș mai 
dori să se înceapă o discuție pe această temă, pentru ca să se 
facă lumină. 


D. PESCARU. 
învățător, Sodomeni-Com. Paşcani. 


(1) In cărţile div. I rurală, sc găseşte printre primele lecţii «Familia 
Regală» 


DELA ROMÂNII DE PESTE HOTARE 


EPISCOPIILE ORIENTALE MAGHIARE 


Un ziar maghiar scria în 29 Fevruarie 1912 următoarele: 
„Se va înființa episcopia gr. cat. maghiară, dar se va în- 
ființa şi episcopia gr. or. maghiară. Așă cere nevoia sufle- 
tească a celor credincioși”. (Bud. Hirlap). 

Nu ştim dacă se va împlini proorocia aceasta atât de ca- 
tegoric formulată a ziarului maghiar. Un lucru însă îl ştie 
tot omul înțelegător: dacă cumva se vor înființa aceste 
episcopii maghiare aceasta se va face nu pentrucă o cere 
vreo necesitate sufletească a credincioșilor, ci pentrucă o 
cere închipuita necesitate a imperialismului maghiar. 

Credincioşii de orce confesiune ar fi îşi pot mulţumi 
lipsele lor sufletești în episcopiile ce le avem. Pentrucă 
în orce biserică, de orce rit, i se vorbește fiecăruia în 
limba ce o ştie și o pricepe. Nimeni nu-i atât de şovinist 
în bisericile orientale din această ţară, ca să alunge pe 
creştini, fiindcă n'ar vorbi o limbă oarecare, sau pentrucă 
ar vorbi oarecare limbă. 

Procedura aceasta atât de creștinească — este rezervată 
arhiereilor din Balcani şi compatrioţilor noștri maghiari, 
fără deosebire de confesiune. Numai. ei sunt asă de intole- 
ranți faţă de alţi creștini şi patrioți, ca să nu-i sufere a-și 
vorbi limba maicii lor, limba liturgică a bisericei lor. Așă 
au făcut calviniștii șoviniști din Orăştie — cari au esclus din 
gimnaz pe români, pentrucă au voit să-și înveţe religia ro- 
mâneşte, şi așă au făcut şoviniştii catolici din Oradea-Mare 
cu cei 16 clerici, pentrucă aceia au îndrăznit a vorbi între 
sine limba maicii lor, în limba bisericei, ai cărei preoți se 
pregăteau a fi. 

Treacă încă, dacă ar fi vorba de a face o episcopie cu 
liturghie în limba maghiară... Dar de asta nici vorbă nu 
poate fi! Se ştie că scaunul Romei, nu numai că n’a aprobat 

limba maghiară, ca limbă liturghică, ci deadreptul a oprit-o 
şi a dat ordin ca toate cărțile liturghice, tipărite în această 
limbă, fără nici o aprobare să se nimicească. De aceea nici 
nu ce vorbă să se facă episcopie cu limba liturghică ma- 
ghiară, ci cu limba grecească! 

Să ne spună acum Bud, Hirlap, cu cât va profită mai 
mult credinciosul maghiar de vechea limbă grecească, — o 
limbă moartă — decât de limba românească, care este limba 
vie a locuitorilor acestei țări ? Sau doară iubiții patrioţi din 
Hajdudorog, știu limba lui Pericle sau a sfântului Chri- 
sostom ? 

Dar la ce mai umblă B. Hirlap cu mâţa în sac? De ce 
îşi ascunde scopurile adevărate: tendintele imperialiste și 
de maghiarizare, — după spatele bieților credincioși dela 
Hajdudororg sau Miskolcz? De ce să prefac deodată aşă 
de pietişti, preocupaţi de binele sufletesc al „credincioşi- 
lor”, când noi bine ştim că au cu totul altceva pe suflet?! 

Nu binele sufletesc, ci nenorocita fantomă a maghiari- 
zării — asta e ce-i arde la inimă pe scumpii noștri guver- 
nanți. Și asta nu se mai poate tăgădui că se vede din toate 
făptuirile lor. Apoi s'a și pus pe faţă de atâtea ori, de a- 
tâtea ori... în cât e cu rușine chiar dela B. Hirlap, condusă 
de Rakosi Jeno, ca să o mai tăgăduiască!... Sau n’a auzit 
B. Hirlap nimic de un oarecare domn Beksics Gustav (D-zeu 
să-l ierte, că mult a mai păcătuit pe tema asta), un mare 
propovăduitor al maghiarizării și al imperialismului ma- 
ghiar? N'au auzit nimic? Ei bine! Acest Beksics Gustav 
a fost unul din cei mai fecunzi publicişti ai politicei ma- 
ghiare ; un fantast făuritor de planuri pentru imperiul ma- 
ghiar; un visionar care visă restabilirea imperiului unguresc 
al Repelui Mathia — dar firește fără dreptatea lui Ma- 
thia. A scris un volum întreg pe tema asta. (Mătyâs Király 
birodalma es Magyarország jâvoje. Budapest. Framklin T. 
1905). 

Dar înainte de a ajunge la visul împărăției ungurești a 
lui Mathia —cel de viță românească — Beksics a pregătit 
bine bazele nouă ale politicei ungurești. Sub titlul A ma- 
gyar politika uj alapjai (temeiurile noui ale politicei ma- 
ghiare) el a scos în 1899 un volum de aproape 200 pagini, 
în cari s'a străduit să arate, că cu maghiarizarea ce sar 
face prin școalele de stat nu se poate zidi Ungaria viito- 
rului, că cu atâta seamă de maghiarizare nu se fac nici Ro- 
mânii, nici Slovacii, Unguri, ci mai trebue adaos ceva: spo- 

rirea artificială a maghiarilor de baștină. El ține adică, 
cum că Ungurii ar fi din felul lor mai spornici decât cele- 
lalte neamuri numai cât calitatea asta trebue să li se cul- 
tive dinadins cu puterea şi pe cheltuiala statului. In scopul 
acesta, el propune ca latifundiile din șesul Ungariei să le 
cumpere toate statul, să le parceleze între țăranii maghiari, 
apoi să se canalizeze toată pustia Ungariei, ca să se poată 
irigă locurile pentru cultivarea grădinăritului, ca astfel tot 
șesul acela întins să se prefacă într'o grădină plină de zar- 
zavaturi, poame și flori, printre cari să roiască, ca stupul, 
roiul de fii a lui Arpad, și sporindu-se astfel, într'un bel- 
șug de bună stare, să poată da elementele necesare pentru 
coloniile ce s'ar putea face prin Ardeal... 

Căci să nu uităm: ţinta cuceririi pentru imperialişti este 
totdeauna Ardealul! De aceea și acțiunea proectată de Bek- 
sics are o parte paralelă cu cea din Alfold pentru Ardeal. 

Magnaţii cari au acum moşii pe Alfold, primind prețul a- 
celor moșii, ar fi să cumpere pe banii aceia alte moşii în 
Ardeal: munți de păşune, păduri şi coline. Astfel toată 
stăpânirea magnaților unguri din șes ar fi să se străpună 
asupra munților ardeleni, ca în chipul acesta bieţii Românii 
noştri să ajungă din nou între dependență economică faţă 
cu magnați maghiari, adică într'o nouă stare de iobăgie. 
lar pe văile mai şesoase, ale râurilor cari curg din Ardeal 
spre Ungaria proprie: pe Mureș, Crişuri şi Someş să se 
facă numeroase colonii, din acele elemente ce vor prisosi pe 
şesul Ungariei, pe urma îmbuibatei bună stări ce s”ar crea 
acolo, pe șesul irigat cu apele canalurilor. Astfel elementul 
românesc ar fi să fie împins și strîmtorat din două părți: 
De sus, de pe vârful munților, prin magnații maghiari,— 
noii proprietari de latifundii muntene, fabricanți, exploa- 
tatori de păduri, etc... —iar din jos de văile șesoase de 
nouii coloni maghiari, veniți de pe pusta roditoare de le- 
gumi și poame. 

Un plan mai blestemat pentru sufocarea unui popor — 
mai rar s'a făcut. Şi iată autorul acestui plan, d-l Beksics, 
socoteşte ca o parte a planului său, ca o rouă bază a ve- 
chei politici ungurești, ca să se schimbe situatia celor dou 
biserici orientale. 

La pag. 79—83 a cărții sale Beksics se ocupă esclusiv cu 
chestia aceasta. El zice că politica națională (maghiară) tre- 
bue să se validiteze și faţă cu bisericile, — şi cum spune,— 
aci înțelege 'direct cele două biserici orientale. Beksics bagă 

de vină fostului ministru de culte baronul Estvos lozsef 
„această mentalitate strălucită dar abstractă” care pe lângă 
multă glorie literară a făcut și „mari pagube politice na- 
țiunei pe terenul instrucțiunei şi a politicei bisericești”. 
Zice că cele două biserici orientale organizate sub Eötvös 
constitue nu numai stat în stat, ci „un sfat dușmănesc” în 
statul unguresc. 

De aceea cere ca pe cale pacinică, sau dacă nu, prin luptă 
să le aducă în armonie cu scopurile statului maghiar. In 
lupta aceasta, — zice — credem că foafe bisericile şi toate 
confesiunile ne vor ajută împotriva celor două biserici ori- 
entale (pag. 83). Deşi la acest loc Beksics nu ese pe față 
cu ideia episcopiilor maghiare el face aluzie destul de tran- 
sparentă la ea când zice: 

„E ispititoare tema ca acesteia să-i consacrăm o largă 
desfăşurare. Prefacerea liturghiei rutenilor şi a maghiarilor 
greco-catolici în liturghie națională maghiară ar merită 
toată atenţiunea bărbaţilor noștri de stat şi anume nzu în 
cadrul mai strimt de azi al chestiunei. Problema aceasta are 
și peste marginea orizontului de azi o putere de alcătuire şi 
întărire națională. (A mai latohatar szegelven tul is van 
e problemanak nemzetalkot6 es megszilardilo ereje). 

Evident deci că Beksics prevedea înființarea de episcopii 
maghiare încă la 1899, când ceilalți luptau numai pentru 
maghiarizarea liturghiei pe seama unora: sau mai bine zis 
proiectul acestor episcopii se lucrează în cadrele planului 
de maghiarizare făurite de Beksics, autorul „Nouelor teme- 
lii a politicei maghiare”. 

Chestiunea episcopiilor maghiare a fost propagată și de 
alți publicişti semioficioși și oficioși ai imperialismului 
maghiar şi a fost susținută de oamenii guvernului maghiar, 
ca un mijloc de maghiarizare — chiar din birourile cabine- 
tului prim-miniștrilor. 

Relevăm deocamdată aici momentul interesant petrecut 
în 1902. In zilele 28—30 Aug. a anului 1902 s'a ținut con- 
gresul secuesc, care a pregătit terenul așă numitei actiuni 
secuești, pornită în sensul ideilor lui Beksics. Un raport a- 
mănunțit despre desbaterile acestui congres, — la aparenţă! 
economic, în fond însă de caracter profund politic, s'a pu- 
blicat cu subvenția Ministerului de agricultură. 

In cartea aceasta voluminoasă se găsește, la pag. 526 și 
527 o discuţie interesantă privitoare la episcopia maghiară. 

Preşedintele Congresului Sandor lozsef (secretarul socie- 

tâţii de maghiarizare Emke din Cluj!) spune că 7/âroh An- 
dor i-a prezentat o propunere privitoare la „episcopia ma- 
ghiară, ce ar fi să se înființeze pentru săcuii gr. cat.”. Ne- 
fiind însă chestiunea luată în programul congresului, în- 
trebă dacă se admite la desbatere ? 

Ugron Gabor crede că chestia ar fi să se discute întrun 
congres viitor, pentrucă înfiinţarea episcopiei maghiare ar 
fi de dorit nu numai pentru Secuii gr. cat., ci şi pentru cei 
gr. or. cari numai cu 2.000 de suflete ar fi mai puţini ca cei 
gr. cat, Amândouă episcopiile ar trebui tractate deodată. 

Ferencz Karoly crede că chestiunea nu e de necesitate ar- 
dentă. De aceea ţine că chestiunea să se amâne pe timpuri 
mai bune, când alte necazuri mai arzătoare vor fi fost de- 
lăturate. 

Dr. Torok Andor autorul propunerii, arată, că în ţară sa 
pornit o mişcare largă pentru a se introduce Zifurghia ma- 
ghiară pe seama gr. catolicilor. Ar dori ca congresul să e- 
nunţe că chestiunea asta interesează și pe Săcui, şi că ei să 
alătură la această mișcare. 

După ce mai vorbesc câţiva, congresul nu găsește che- 
stiunea destul de pregătită, de aceea nu o pune în discuție. 

Cu acestea cred însă că s'a dovedit că chestiunea episco- 
piilor maghiare nu e o chestiune de cult ori de cultură 
sufletească, ci o simplă chestiune de maghiarizare. Ea a 
fost iscodită, purtată, propagată și susținută de purtătorii 
de ideii imperialismului maghiar. 

Bud. Hirlap o știe asta foarte bine, doar cartea proorocu- 
lui Beksics: A magyar politica uj alapjai a fost dedicată 
de autor tocmai lui Rakosi Jen, directorul ziarului impe- 
rialist. 

„Astfel mi-am descoperit motivele pentru ce m'am adre- 
sat d-tale, şi prin d-ta la întreagă publicistică maghiară ! 
Promovează nizuințele mele după cea mai bună știință şi 
conștiință a d-tale”. Astfel își încheia Beksics adresa că- 
tre Rakosi Jeno. 

Nu ne mirăm deci de Bud. Hirlap, că se nizuește a pro- 
mova planurile lui Beksics, ne mirăm însă de guvernul 
Khuen-Hedervary, şi de ministrul Zichy Janos, cari au venit 
la cârmă cu deviza păcii, că tocmai ei se apucă de reali- 
zarea unor utopii primejdioase, cari nu produc decât luptă 
şi răsboiu, dar nu pace! 

